Προλετάριοι όλων των χωρών, 
καταπιεζόμενα έθνη και λαοί ενωθείτε! 

ΟΧΙ ΣΤΟ ΦΑΕΙΕΜΟ 
ΕΙΡΗΝΗ ΜΕ ΤΗΝ ΤΟΥΡΚΙΑ 


Η φετινή 24η επέτειο της λαϊκής εξέγερσης του 
Πολυτεχνείου βρίσκει το λαό και τη χώρα σε μια 
εξαιρετικά δύσκολη στιγμή. Οι δυνάμεις του φα¬ 
σισμού και του πολέμου δυναμώνουν την κυριαρ¬ 
χία τους και απειλούν να ματοκυλίσουν την ερ¬ 
γατιά και το λαό μας σ’ έναν άδικο πόλεμο με 
την Τουρκία. 

Το μεγαλοϊδεάτικο σοβινιστικό τέρας, δεμένο 
με τον “ορθόδοξο” μεσαίωνα και την στρατοκρα¬ 
τία σηκώνει κεφάλι και απειλεί τη δημοκρατία 
και την ειρήνη. Και όπως πάντα βρίσκει στον ι¬ 
μπεριαλισμό τον προστάτη εκείνο που πιστεύει 
ότι θα του ικανοποιήσει τα αρωστημένα επεχτα- 
τικά του όνειρα. 

Ο ελληνικός σοβινισμός θέλει επέχταση. Μια 
επέχταση που όμως δεν μπόρεσε να την βρεί, ι¬ 
διαίτερα στην Κύπρο, κάτω απο τις φτερούγες του 
Αμερικάνικου ιμπεριαλισμού. 

Αυτή είναι η βάση του “αντιιμπεριαλισμού” και 
του κάλπικου πατριωτισμού της σοβινιστικής α¬ 
στικής τάξης. Είναι ο “αντιιμπεριαλισμός” που 
ψάχνει να βρει άλλον ιμπεριαλιστή προστάτη και 
όχι αυτόν που είχε ως τώρα. 

Είναι ο “αντιιμπεριαλισμός” της βίας πάνω στις 
εθνικές μειονότητες στη χώρα, της αδικίας πάνω 
στους γειτονικούς λαούς, της εξαφάνισης των 
τουρκοκυπρίων στην Κύπρο, του πιο μαύρου α- 
ντιερωπαϊκού μεσαίωνα, της παπαδοκρατίας, της 


υποανάπτυξης, της πείνας για τους εργαζόμενους και 
της πολιτιστικής βαρβαρότητας. 

Είναι ο “αντιιμπεριαλισμός” της ναζιστικής “Χρυ¬ 
σής Αυγής”, του σοσιαλφασιστικού ψευτοΚΚΕ, των 
Παπαθεμελήδων κάθε είδους και των κυρίαρχων σο¬ 
βινιστικών τμημάτων όλων των αστικών κομμάτων. 

Αυτό το έκτρωμα, έκφραση της πιό καθυστερημέ¬ 
νης πλευράς της ελληνικής κοινωνίας, της γραφειο¬ 
κρατικής της σαπίλας και διαφθοράς, πιστεύει ότι 
μπορεί να βρεί σήμερα την εκπλήρωση των “πατριω¬ 
τικών της ιδανικών” στις φτερούγες του ρώσικου ι¬ 
μπεριαλισμού. 

Πιστεύει πως με τα ρώσικα όπλα και τους ς-300 
στην Κύπρο θα μπορέσει να επιβάλλει τα επεχτατι- 
κά του όνειρα. 

Όμως τίποτα δεν έχει διδαχτεί απο την σύχρονη 
ιστορία. 

Κανένας ιμπεριαλιστής όσο και αν χρησιμοποίησε 
σοβινιστικές αστικές τάξεις μετατρεποντάς αυτές σε 
τοπικούς τραμπούκους, ποτέ δεν απαρνήθηκε την α¬ 
πόλυτη κυριαρχία για τον εαυτό του. 

Ο ρώσικος ιμπεριαλισμός, με τις 20000 πυρηνικές 
κεφαλές και την πιό άρτια στρατιωτική μηχανή στον 
πλανήτη, θέλει τα βαλκάνια για τον εαυτό του, θέλει 
την Ελλάδα, θέλει την Τουρκία, θέλει την Κύπρο, 
θέλει την παγκόσμια ηγεμονία. 

Αυτό είναι μέσα στην φύση του ιμπεριαλισμού και 


αποτελεί συνείδηση των λαών μέσα από τη μα¬ 
κρόχρονη αντιιμπεριαλιστική πάλη τους. 

Αυτή η κοινή συνείδηση αγώνων, που εκφράστη¬ 
κε με τον πιό μεγαλειώδη τρόπο στην μεγάλη λαϊ¬ 
κή εξέγερση του Νοέμβρη στα 1973, πρέπει και σή¬ 
μερα να φλογίσει τις καρδιές της νεολαίας και 
του λαού μας. 

Η πάλη για την αποτροπή του φασισμού, η πάλη 
για την υπεράσπιση της ειρήνης είναι τα μεγάλα 
αντιιμπεριαλιστικά συνθήματα στο δρόμο που χά¬ 
ραξε ο Νοέμβρης. 

Σε αυτό το δρόμο θα βαδίσει ενωμένη η εργατι¬ 
κή τάξη και ο λαός μας, όσες θυσίες και άν χρεια¬ 
στούν. 

Η ΟΑΚΚΕ σε αυτή την επέτειο του Πολυτεχνεί¬ 
ου καλεί όλους τους πρωτοπόρους αγωνιστές να 
πλαισιώσουν τις γραμμές της, να δυναμώσουν την 
πάλη της για την οικοδόμηση του νέου εργατικού, 
κομμουνιστικού κόμματος της εργατικής τάξης. 

Στους νέους αγώνες που έρχονται, ο λαός μας 
έχει ανάγκη απο το κόμμα του για να μπορέσει να 
δώσει την πάλη ενάντια στον φασισμό και τον πό¬ 
λεμο, για να σηκώσει και πάλι ψηλά την αιματο- 
βαμένη κόκινη σημαία του Νοέμβρη. 

ΝΑ ΣΥΝΕΧΙΣΟΥΜΕ ΣΤΟ ΔΡΟΜΟ ΤΗΣ ΜΕΓΑ¬ 
ΛΗΣ ΛΑΪΚΗΣ ΕΞΕΓΕΡΣΗΣ ΤΟΥ ΠΟΛΥΤΕ¬ 
ΧΝΕΙΟΥ 


Η Δ ΙΚΗ ΚΑΤΑ ΤΟΥ "Ε.Τ' 

Οι θρασύδειλοι 
φυγομάχησαν! 

Έγινε, ή πιο σωστά δεν έγινε, στις 7 του Νοέμβρη η δίκη της 
εφημερίδας Ελεύθερος Τύπος μετά από τη μήνυση που υπέβαλε 
εναντίον της η ΟΑΚΚΕ, για εκείνο το άρθρο της του Αυγού- 
στου του ’96 στο οποίο κατηγορούσε την ΟΑΚΚΕ ότι μαζί με το 
Ουράνιο Τόξο κατέβηκαν στις εκλογές στα πλαίσια ενός “κα¬ 
λά οργανωμένου σχεδίου της Άγκυρας και των Σκοπιών” και 
ότι ο κοινός συνδυασμός φιλοδοξούσε να συσπειρώσει ανάμεσα 
σε άλλους, και “πράχτορες ξένων μυστικών υπηρεσιών”. Αυτή 
τη βρωμερή συκοφαντία η εφημερίδα Ε.Τ. δεν τη στήριξε που¬ 
θενά αλλού παρά σε έντεχνα απομονωμένες θέσεις από τα γνω¬ 
στά στους αναγνώστες μας 6 σημεία της κοινής εκλογικής δια¬ 
κήρυξης. 

Η μήνυση που υπέβαλε η ΟΑΚ- Χαρβαλιά (που υπέγραφε το συ- 
ΚΕ έγινε από το γραμματέα της γκεκριμένο άρθρο), τους οποίους 


ΟΛΟΙ ΣΤΗΝ ΠΡΩΤΗ 
ΕΚΔΗΛΩΣΗ ΤΗΣ 
ΑΝΤΙΝΑΖΙΣΤΙΚΗΣ 
ΠΡΩΤΟΒΟΥΛΙΑΣ 


Συγκέντρωση-συζήτηση στις 
24 Νοέμβρη, αίθουσα ΟΤΟΕ 


Κ. Επιτροπής Η. Ζαφειρόπουλο, 
και στρεφόταν ενάντια στους X. 
Πασαλάρη (διευθυντή), I. Ταμπά¬ 
κη (διευθυντή έκδοσης) και Γ. 


κατηγορούσε για συκοφαντική δυ- 
σφήμηση (την εποχή που έγινε η 

συνέχεια στη σελ. 2 


Την πρώτη της ανοιχτή εκδήλωση - συζήτηση 
θα πραγματοποιήσει η Αντιναζιστική Πρωτοβου¬ 
λία 

Ο στόχος της Πρωτοβουλίας είναι να τοποθετή¬ 
σει από τη μια το ζήτημα της νομιμότητας των 
ναζιστών στην Ελλάδα σαν ένα πρωτοφανές νομι¬ 
κό, και πολιτικό σκάνδαλο και από την άλλη να 
διατυπώσει τις θέσεις της για τη συγκρότηση ενός 


πλατιού δημοκρατικού αντιναζιστικού κινήματος. 

Η εκδήλωση θα γίνει στην αίθουσα της ΟΤΟΕ Σί- 
να και Βησσαρίωνος 9 στις 24 Νοέμβρη στις 7.30 μ.μ. 
Η Νέα Ανατολή καλεί κάθε αναγνώστη της, κάθε 
δημοκράτη κάθε σκεπτόμενο δημοκρατικό άνθρωπο 
να πάρει μέρος σ’ αυτή την εκδήλωση και να πλαι¬ 
σιώσει και να ενισχύσει με κάθε τρόπο την Αντινα- 
ζιστική Πρωτοβουλία. 





Σελίδα 2 

ΝΕΑ ΑΝΑΤΟΛΗ 

ΚΥΡΙΑΚΗ 9 ΝΟΕΜΒΡΗ 1997 

Η ΔΙΚΗ ΚΑΤΑ ΤΟΥ "Ε.Τ" 




Οι θρασύδειλοι φυγομάχησαν! 


συνέχεια από τη σελ. 1 
μήνυση μπορούσε να υπάρξει για 
το Ουρ. Τόξο πρόβλημα εκπρο¬ 
σώπησης εξαιτίας της κλίκας Πα- 
σόη. Έτσι η ΟΑΚΚΕ προχώρησε 
μόνη στη μήνυση περιλαμβάνοντας 
ωστόσο στο κείμενό της την πλή¬ 
ρη υπεράσπιση του Ουρ. Τόξου και 
της κοινής πλατφόρμας). 

Αυτή η μηνύση είχε γίνει δεκτή 
από τον Εισαγγελέα Πρωτοδικών, 
είχε διεξαχθεί προανάκριση και εί¬ 
χε προσδιοριστεί αρχικά για τις 6 
του Οχτώβρη. 

Στην πρώτη αυτή δίκη, δεν εί¬ 
χαν παρουσιαστεί ο Πασαλάρης 
και ο Ταμπάκης και είχαν ζητήσει 
με το δικηγόρο τους αναβολή. Τό¬ 
τε είχε αποδειχτεί ότι ο Πασαλά¬ 
ρης που έκανε τον βαριά άρρωστο, 
είχε γράψει την προηγούμενη μέ¬ 
ρα άρθρο στην εφημερίδα του. Παρ’ 
ολ’ αυτά η αίτηση για αναβολή έ¬ 
γινε δεκτή. 

Στη νέα διαδικασία, όλοι οι κα¬ 
τηγορούμενοι ήταν εκεί και είχαν 
επιστρατεύσει σα μάρτυρες υπερά¬ 
σπισης, μια διμοιρία σοβινιστών 
βουλευτών, ευρωβουλευτών και 
δημοσιογράφων. Συγκεκριμένα, ή¬ 
ταν εκεί οι βουλευτές της Ν.Δ., Δ. 
Κωστόπουλος και Ευγένιος Χαϊ- 
τίδης, ο ευρωβουλευτής της ΠΟ¬ 
Α ΑΝ, Νικήτας Κακλαμάνης, ο αρ¬ 
χισυντάκτης του Έθνους Σμαϊλης 
ενώ είχαν δηλωθεί σα μάρτυρες 
και δεν είχαν εμφανιστεί, οι Στ. 
Παπαθεμελής, βουλευτής του ΠΑ- 
ΣΟΚ, ο δημοσιογράφος Πάνος Πα- 
ναγιωτόπουλος και ο δημοσιο¬ 
γράφος Μιχ. Γελαντάλις της Ελευ¬ 
θεροτυπίας. Από την πλευρά της 
ΟΑΚΚΕ, σα μάρτυρες κατηγορί¬ 
ας ήταν εκεί οι Ριχ. Σωμερίτης, δη¬ 
μοσιογράφος, Στρατής Μπουρνά- 
ζος, δημοσιογράφος, και ο σ. Κώ¬ 
στας Λιακόπουλος της Κεντρικής 
Επιτροπής της ΟΑΚΚΕ. 

Δικηγόροι της ΟΑΚΚΕ ήταν οι 
Κ. Παπαδάκης και Κ. Διάκος και 
του Ε. Τύπου, ο Γ. Μαύρος. 

Πριν αρχίσει η διαδικασία, η 
πρόεδρος ρώτησε τους κατηγορού¬ 
μενους αν είναι διατεθειμένοι να 
ζητήσουν συγνώμη. Αμέσως αυτοί 
δήλωσαν ότι δε ζητάνε συγνώμμη 
γιατί επιμένουν ότι σωστά το άρ¬ 
θρο τους κατάγγειλε την ΟΑΚΚΕ 
για “αντεθνικές θέσεις”. Αυτό, ε¬ 
νώ εμφανιζόταν σα σθεναρή στά¬ 
ση, ήταν στην ουσία μια άθλια υ¬ 
ποχώρηση και ομολογία ενοχής. 
Γιατί η αληθινή κατηγορία που βά¬ 
ραινε τους κατηγορούμενους ήταν 
ο ισχυρισμός τους ότι το κοινό κα¬ 
τέβασμα ΟΑΚΚΕ και Ουρ. Τόξου 
το “οργάνωσαν η Άγκυρα και τα 
Σκόπια”, δηλαδή ότι η ΟΑΚΚΕ 
και το Ουρ. Τόξο είναι συνειδητοί 
πράχτορες ξένων κρατών, και όχι 
ότι “οι θέσεις τους είναι αντεθνι¬ 
κές”. Κανείς λογικός άνθρωπος, 
πόσο μάλλον ένας συνειδητός 
δημοκράτης, δε θα ανέθετε σε ένα 
ποινικό, και μάλιστα αστικό δικα¬ 
στήριο να αποφασίσει ποιες θέσεις 
είναι εθνικές και ποιες αντεθνικές. 
Αυτή η ελλεινή υποχώρηση του 
Ε.Τ., δηλαδή η άρνησή του να υπε- 
ραπίσει το κείμενο που είχε γράψει 
τον Αύγουστο του ’96, φάνηκε στη 
συνέχεια όταν επιχείρησε να απο¬ 


φύγει την ίδια την εκδίκαση της 
υπόθεσης με τυπικά και διαδικα¬ 
στικά τεχνάσματα ώστε αυτή να 
μη μπει στην ουσία της. 

Ένας τίμιος άνθρωπος που κα- 
τηγορείται σα συκοφάντης, δηλα¬ 
δή ένας άνθρωπος που η τιμή του 
θίγεται τόσο βαρειά, δεν κοιτάει 
να ακυρώσει μια δίκη, αλλά επι¬ 
διώκει με κάθε τρόπο να πραγμα¬ 
τοποιηθεί αυτή για να ξεσκεπά¬ 
σει τους κατηγόρους του και να 
αποκαταστήσει το κύρος του. Έ¬ 
τσι κάνει για παράδειγμα η ΟΑΚ¬ 
ΚΕ όταν επιμένει με ένταση να 
γίνει η δίκη για το Μακεδονικό 
που αναβάλλεται διαρκώς και 
σκόπιμα από το 1992), 

Αλλά οι σοβινιστές είναι φασί¬ 
στες και οι φασίστες δεν έχουν 
σχέση με αυτό. Αυτοί λοιπόν οι 
άνθρωποι που μας ποδοπάτησαν 
το Γενάρη του ’92, όταν έβραζε 
το Μακεδονικό και ζητούσαν το 
κεφάλι μας επί πινάκει, αυτοί οι 
ίδιοι τώρα ήταν θορυβημένοι επει¬ 
δή ο ιμπεριαλισμός αλλιώς απο¬ 
φάσισε για το Μακεδονικό. Έτσι, 
όχι μόνο παρέταξαν καλού κακού 
ένα πλήθος υψηλόβαθμων στελε¬ 
χών του σοβινισμού για να εντυ¬ 
πωσιάσουν και να φοβίσουν τους 
δικαστές, αλλά έριξαν ταυτόχρο¬ 
να όλο το βάρος τους στο να α¬ 
ποφύγουν τη δίκη. 

Με το που αρχίζει λοιπόν η δια¬ 
δικασία, και λίγο πριν ο μηνυτής 
σ. Ζαφειρόπουλος, αρχίσει την το¬ 
ποθέτησή του, ο δικηγόρος ζητά¬ 
ει από το δικαστήριο να μην εκ- 
δικάσει την υπόθεση, επειδή η 
μήνυση δεν στέκει ως προς την 
τυπική μορφή που έχει. Η ουσία 
της τοποθέτησής του είναι η ε¬ 
ξής: «Ένα κόμμα είναι νομικό 
πρόσωπο. Ένα νομικό πρόσωπο, 
εκτός αν είναι ανώνυμη εταιρεία, 
σύμφωνα με το νόμο, δεν μπορεί 
σαν τέτοιο να υποβάλει μήνυση 
για συκοφαντική δυσφήμηση. 
Μήνυση μπορεί να υποβάλει μό¬ 
νο ένα φυσικό πρόσωπο που θί¬ 
γεται το ίδιο από τη δυσφήμηση. 
Όμως στη μήνυση του ο Ηλ. Ζα¬ 
φειρόπουλος ισχυρίζεται ότι θίγε¬ 
ται η ΟΑΚΚΕ και ότι ο ίδιος εκ¬ 
προσωπεί την ΟΑΚΚΕ που θίγε¬ 
ται, αλλά πουθενά στη μήνυσή του 
δε λέει ότι θίγεται ο ίδιος. Ακόμα 
όμως και αν ο μηνυτής ισχυριζό¬ 
ταν ότι θίγεται ο ίδιος, πάλι δεν 
θα ήταν έγκυρη η μήνυση γιατί 
θα έπρεπε οι κατηγορούμενοι να 
τον έχουν θίξει με προσωπική α¬ 
ναφορά και όχι μόνο να έχουν θί¬ 
ξει το κόμμα του. Άλλωστε πώς 
μπορεί να έχει θιχτεί, αφού έχουν 
μόνο κατηγορηθεί οι θέσεις του 
συγκεκριμένου κόμματος;». 

Σε αυτούς τους δικολαβίστικους 
ισχυρισμούς απάντησε η δική μας 
υπεράσπιση στο εξής πλαίσιο: «Ό¬ 
ταν θίγεται ένα κόμμα, θίγεται 
κάθε μέλος του, πόσο μάλλον ό¬ 
ταν αυτό το μέλος του είναι ο 
γραμματέας του. Αυτό το κόμμα 
δεν θίγεται απλά για τις θέσεις 
του, αλλά γιατί καθυβρίζεται ότι 
αποτελείται από πράκτορες, ύβρις 
που θίγει, περισσότερο από κάθε 
άλλον, το πιο προβεβλημένο του 
στέλεχος, που η προσωπικότητά 


του είναι άρρηχτα συνδεδεμένη με 
τη φυσιογνωμία του κόμματός 
του, δηλαδή του μηνυτή. Ο Η. Ζα¬ 
φειρόπουλος λοιπόν. έχει υποβάλ¬ 
λει τη μήνυση σα θίγόμενος και ο 
ίδιος, και όχι μόνο το κόμμα του. 
Η έκφραση “ως εκπρόσωπος της 
ΟΑΚΚΕ” δε σημαίνει ότι μυνήει 
κάποιους για λογαριασμό της θί¬ 
γόμενης ΟΑΚΚΕ, αλλά ότι ο ί¬ 
διος ως εκπρόσωπος της ΟΑΚΚΕ 
θίγεται προσωπικά από την ενα¬ 
ντίον της συκοφαντία. Η αναφο¬ 
ρά που γίνεται στο πρώτο πληθυ¬ 
ντικό στη μήνυση (θιγόμαστε 
κ.λπ.) δείχνει ότι όλο το κόμμα, 
όλα τα μέλη του, και βέβαια ο εκ¬ 
πρόσωπος του, θίγονται ταυτόχρο¬ 
να. Αυτή η συλλογική έκφραση 
στη διατύπωση της προσφυγής δεν 
συγκρούεται, προφανώς, με την 
προσφυγή του φυσικού προσώπου, 
αλλά αντίθετα την αναδεικνύει. 
Πώς είναι δυνατόν άλλωστε να 
μην μπορεί μια μικρή πολιτική δύ¬ 
ναμη και τα μέλη της που δέχο¬ 
νται μιας μεγάλης κλίμακας επί¬ 
θεση από μια εφημερίδα 100.000 
φύλλων να μην μπορούν να κα¬ 
ταφύγουν στο δικαστήριο για να 
υπερασπίσουν την τιμή και την υ¬ 
πόληψή τους;» 

Μετά από αυτές τις τοποθετή¬ 
σεις, πήρε το λόγο ο εισαγγελέ¬ 
ας. Προηγούμενα, η υπεράσπιση 
των σοβινιστών του έκανε επίθε¬ 
ση εκφοβισμού, λέγοντας του ότι 
με τις εκφράσεις που έπαιρνε το 
πρόσωπό του, έπαιρνε έμμεσα το 
μέρος της πολιτικής αγωγής. Αυ¬ 
τός, λοιπόν, μιλώντας αμέσως με¬ 
τά τους συνηγόρους, ζήτησε να 
εκδικαστεί η υπόθεση και είπε ό¬ 
τι στη διάρκειά της θα φανεί ποιος 
θίγεται και ποιος όχι, οπότε και 
θα κριθεί το νομότυπο ή όχι της 
μήνυσης. 

Αμέσως μετά, τα τρία μέλη του 
δικαστηρίου αποσύρθηκαν για να 
συσκεφθούν. Όταν γύρισαν, και 
λίγο πριν ανακοινώσουν την α¬ 
πόφασή τους, ο δικηγόρος των κα¬ 
τηγορούμενων ζητούσε φορτικά 
να κάνει μια δήλωση για να κα- 
ταχωρηθεί στα πρακτικά, ενώ δια¬ 
δικαστικά δεν είχε το δικαίωμα. 
Η Πρόεδρος υποχώρησε, και αυ¬ 
τός έκανε μια δήλωση που έδει¬ 
χνε τον πανικό, αλλά και το 
τραμπούκικο στυλ των κατηγο¬ 
ρούμενων. 

Ούτε λίγο ούτε πολύ, αυτή η δή¬ 
λωση έλεγε ότι: «Η ΟΑΚΚΕ θα 
εκμεταλλευτεί πολιτικά το απο¬ 
τέλεσμα της δίκης, όποιο και αν 
είναι: αν η δίκη πραγματοποιηθεί, 
θα βλάψει τα εθνικά συμφέροντα 
γιατί: αν οι κατηγορούμενοι κα¬ 
ταδικαστούν, η νίκη τωνμυνητών, 
θα σημαίνει υιοθέτηση των “α¬ 
ντεθνικών” τους θέσεων για τις 
μειονότητες, αν αθωωθούν, τότε 
τα δικαστήρια θα εμφανιστούν σα 
δύναμη του καθεστώτος που κα¬ 
ταπιέζει δήθεν τους υπερασπιστές 
αυτών των μειονοτήτων». 

Αυτή η δήλωση έδειχνε ότι η 
σοβινιστική ομάδα που εκφράζε¬ 
ται από τον Ε.Τ., πίστευε ότι θα 
έχανε τη δίκη και απειλούσε τους 
δικαστές ότι θα έπαιρναν βαριά 
πολιτική ευθύνη αν την πραγμα¬ 


τοποιούσαν. 

Βέβαια, το δικαστήριο είχε πά¬ 
ρει ήδη την απόφασή του και α¬ 
μέσως μετά από αυτή τη δήλωση 
ανακοίνωσε ότι: «Η ένσταση των 
κατηγορούμενων γίνεται δεκτή». 

Η διμοιρία των σοβινιστών έ¬ 
φυγε χαρούμενη από το δικαστή¬ 
ριο, ενώ την άλλη μέρα ο Ε.Τ. έ¬ 
γραψε ένα καυχησιάρικο ολοσέ¬ 
λιδο άρθρο που το διαφήμιζε στην 
πρώτη σελίδα και το οποίο έλεγε 
ψέμματα στους αναγνώστες του, 
ότι ο Ε.Τ. δικαιώθηκε, ενώ αντί¬ 
θετα έτρεξε σαν ποντικός να κρυ¬ 
φτεί και να αποφύγει την ίδια τη 
δίκη (Ε.Τ., 8/11/97). Το άρθρο αυτό 
ήταν στο βάθος στεναγμός ανα¬ 
κούφισης θρασύδειλων ανθρώπων 
που οπωσδήποτε δεν καταλαβαί¬ 
νουν και πολλά από την πολιτι¬ 
κή κατάσταση. 

Ασφαλώς το δικαστήριο πήρε 
την ολότελα άδικη, νομικά ακρο¬ 
βατική και πέρα για πέρα αντι- 
δημοκρατική απόφαση να μη γί¬ 
νει η δίκη. Στο βάθος εφαρμόστη¬ 
κε η γενική τακτική όλης αυτής 
της μεταβατικής πολιτικής πε¬ 
ριόδου όπου σοβινιστές, δημοκρά¬ 
τες και ρωσόφιλοι, ισορροπούν με 
την ηγεμονία των τελευταίων, σ’ 
ένα επίπεδο που δεν επιτρέπει μια 
ξεκάθαρη δικαστική στάση. Σ’ αυ¬ 
τή την περίπτωση, η ταχτική εί¬ 
ναι: ούτε ένοχος, ούτε αθώος. Αυ¬ 
τό επιτυγχάνεται είτε με τις διαρ¬ 
κείς αναβολές (δίκη ΟΑΚΚΕ για 
την αφίσσα για το Μακεδονικό, 
δίκη Ουρ. Τόξου για την επιγρα¬ 
φή στη μακεδονική γλώσσα), είτε 
με τις παραγραφές (δίκη Α.Α.Σ 
για την προκήρυξη του ’92), είτε 
με δικονομικά τεχνάσματα, όπως 
έγινε τώρα με τον Ε.Τ.. 

Σε κάθε περίπτωση όμως, και α¬ 
νεξάρτητα από τις αγχώδεις 
θριαμβολογίες των σοβινιστών,, 
αυτή η δίκη κατάληξε σε ένα με¬ 
γάλο πολιτικό κέρδος για την Ο¬ 
ΑΚΚΕ και ικανοποίησε τους βα¬ 
σικούς στόχους που είχε βάλει σ’ 
αυτές τις μυνήσεις κατά των ε¬ 
φημερίδων που τη διέσυραν τον 
Αύγουστο του ’96. 

Ο ένας στόχος ήταν να πάψουν 
οι σοβινιστές να την αντιμετωπί¬ 
ζουν σαν ένα περιθωριακό οργα¬ 
νισμό που δεν μπορεί από οργα¬ 
νωτική αδυναμία ή από αριστερι¬ 
σμό να απαντήσει σε βρώμικες ε¬ 
πιθέσεις ισχυρότερων οργανωτι¬ 
κά αντιπάλων του. Αυτός ο στό¬ 
χος ικανοποιήθηκε στην κύρια 
πλευρά του αφού τουλάχιστον ο 
Ε.Τ. υποχρεώθηκε να υποχωρήσει 
άτακτα στις κατηγορίες του και 
να “διορθώσει” καίρια τις εκφρά¬ 
σεις του για την ΟΑΚΚΕ, τόσο 
στο συγκεκριμένο φύλλο του με¬ 
τά τη δίκη, όσο και σ’ εκείνο με¬ 
τά τη συγκέντρωση του Ουρ. Τό¬ 
ξου στη Φλώρινα την άνοιξη που 
μας πέρασε. Τη βρώμικη πραχτο- 
ρολογία θα σκεφτεΐ πολύ να την 
ξαναχρησιμοποιήσει. 

Ο δεύτερος και πιο ουσιαστικός 
στόχος ήταν να γίνει γνωστό στο 
γνήσια διεθνιστικό και δημοκρα¬ 
τικό κίνημα, ότι η ΟΑΚΚΕ δεν 
είναι ένα κόμμα του πρωτόγονου 
και αφηρημένου διεθνισμού, αλ¬ 


λά ένα κόμμα που ο διεθνισμός 
του φθάνει ως την καταγγελία του 
ιμπεριαλισμού. 

Γιατί, όταν η ΟΑΚΚΕ καταδι¬ 
κάζει την Ελλάδα της άδικης ε¬ 
πίθεσης ενάντια στους αδύνατους, 
δεν υπερασπίζεται μόνο αυτούς 
τους αδύνατους, αλλά ταυτόχρο¬ 
να υπερασπίζεται την ίδια την Ελ¬ 
λάδα, σα λαό και σα χώρα απέ¬ 
ναντι στους δικούς της τραμπού¬ 
κους και κυρίως απέναντι στους 
διεθνείς ηγεμόνες τραμπούκους 
που τη χρησιμοποιούν στα δικά 
τους τερατώδη παγκόσμια σχέδια. 
Η ΟΑΚΚΕ είναι διεθνιστική και 
πατριωτική. Όμως ο πατριωτι¬ 
σμός της ΟΑΚΚΕ έχει διεθνιστι- 
κό περιεχόμενο. Σύμφωνα με αυτή 
την αντίληψη, το αληθινό συμφέ¬ 
ρον μιας χώρας και ενός λαού, 
είναι αυτό που υπηρετεί τα πα¬ 
γκόσμια συμφέροντα των λαών 
και των χωρών. 

Αυτός ο στόχος ικανοποιείται 
μόνο με το ότι γίνεται γνωστή 
η μήνυση και η δίκη ανεξάρτη¬ 
τα από το αποτέλεσμα της γιατί 
προφανώς η ΟΑΚΚΕ δεν περιμέ¬ 
νει από κανένα δικαστήριο να α- 
ποφανθεί για τον πατριωτικό της 
χαρακτήρα. Και η δίκη αυτή και 
η μήνυση έγιναν γνωστές χάρη, 
πρώτα απ' όλα στον ίδιο τον Ε.Τ. 
που έσπευσε να θριαμβολογήσει, 
και δεύτερο, χάρη στους φίλους 
δημοκράτες που θέλησαν για να 
γίνει γνωστή αυτή η δίκη σε έ¬ 
ντυπα τα οποία ανεξάρτητα από 
τον χαρακτήρα τους, έχουν απή¬ 
χηση στο αριστερό και δημοκρα¬ 
τικό κίνημα (Αυγή, Εποχή). 

Τώρα, μένει να μελετήσουμε τα 
επόμενα βήματα μας. Κατ’ αρχήν 
πρέπει να ερευνήσουμε τις νομι¬ 
κές προοπτικές της πάλης ενάντια 
στον Ελεύθερο Τύπο, και δεύτε¬ 
ρον, να προετοιμαστούμε για την 
εκδίκαση της εξ’ αναβολής πρω¬ 
τόδικης εκδίκασης της μήνυσης 
μας κατά του Αδέσμευτου Τύπου, 
στις 8 του Δεκέμβρη. 

Είναι καλό οι σοβινιστές να τι¬ 
μωρηθούν για τον βρώμικο πόλε¬ 
μό τους και να αξιοποιηθούν ό¬ 
λες οι ευνοϊκές περιστάσεις του 
αστικού δημοκρατισμού της ση¬ 
μερινής μεταβατικής περιόδου. 
Καλούμε όλους τους φίλους μας, 
όλους τους δημοκράτες και τους 
τίμιους ανθρώπους να μείνουν δί¬ 
πλα μας και σ’ αυτές τις δικαστι¬ 
κές μάχες. 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Κ. 104 32 Αθήνα 
Τηλ. 5232553 
Ετήσια συνδρομή: 5.000 

Εξαμηνιαία: 2.500 

ΑΠΟΤΥΧΙΑ ΤΗΣ "ΡΩΣΙΚΗΣ" 

ΔIΑΒΑΛΚΑΝIΚΗΣ ΤΗΣ ΚΡΗΤΗΣ 


Μ α συνάντηση των βαλκανικών χωρών είναι γενικά κάτ ι το ε 
ξαιρετ ικό. 

Θα μχρσύσε λο ιπάν κόπο ιος φίλος της ε ιρήνης να στενοχω- 
ρηθε ί που δεν πήγε καλά η συνάντηση της Κρήτης, αφού δεν έδωσε κανένα 
άξιο λόγου κοινό ανακοινωθέν και κανενός είδους κοινή πολιτ ική οργά¬ 
νωση. Αυτό θα το πάθαινε όμως μόνο όποιος δεν θα είχε κατανοήσε ι το 
Χ^ΧΚΓήρατης συγκεκριμένης βαλκανικής συνάντησης. 

Η συγκεκριμένη συνάντηση στρεφόταν ενάντ ια στην αληθινή πολιτ ική 
ενότητα δηλαδή την προοδευτ ική πολιτ ική ενότητα των βαλκαν ικών χω¬ 
ρών, με αποτέλεσμα η αποτυχία της να ε ίναι κάτ ι το πολύ καλό για τους 
βαλκαν ικσύς λαούς και για την ε ιρήνη γεν ικά. 


Ο ΣΥΓΚΕΚΡΙΜΕΝΟΣ 

ΧΑΡΑΚΤΗΡΑΣ ΤΗΣ ΑΙΑ- 
ΒΑΛΚΑΝΙΚΗΣ 

Τον συγκεκριμένο χαρακτήρα 
της συνάντησης τον αντιλαμβανό¬ 
μαστε από τον σχεδίασμά και τις 
προθέσεις της χώρας που πήρε την 
πρωτοβουλία γι’αυτή τη συνάντη¬ 
ση, που την οργάνωσε, που πρό- 
σφερε το έδαφος της για την πραγ¬ 
ματοποίηση της και που, κυρίως, 
διατύπωσε τους στόχους της. Οι 
στόχοι λοιπόν της ελληνικής κυ¬ 
βέρνησης που διοργάνωσε τη συ¬ 
νάντηση ήταν βασικά δύο: πρώ¬ 
τον να δημιουργηθεί μια «“ βαλ¬ 
κανική κοινότητα”...με πρώτο 
βήμα τη δημιουργία μιας μόνιμης 
γραμματείας με έδρα την Αθήνα 
για τον “συντονισμό και την προ¬ 
ώθηση των βαλκανικών κοινοτι¬ 
κών υποθέσεων”» και δεύτερον 
«η αποδοχή διεθνών οργάνων α¬ 
πονομής Δικαιοσύνης ως αναπό¬ 
σπαστου σημείου της πολιτικής 
μας και ως εργαλείου για την ε¬ 
πίλυση όλων των διαφωνιών μας» 
(Ελευθεροτυπία. 3 Νοέμβρη). 

Σε ό,τι αφορά τον πρώτο στόχο 
και πιο ειδικά το ρόλο της Ελλά¬ 
δας μέσα στην σχεδιαζόμενη “βαλ¬ 
κανική κοινότητα” είναι διαφω- 
τιστική η διατύπωση που υπάρχει 
στο προσχέδιο συμφωνίας που συ¬ 
νέταξε ο Πάγκαλος και δόθηκε 
στους βαλκάνιους ηγέτες για να 
την υιοθετήσουν: «...οι αρχηγοί 
κρατών της Ν.Α Ευρώπης σημεί¬ 
ωσαν με ιδιαίτερο ενδιαφέρον την 
ετοιμότητα της Ελλάδας , μέλους 
της Ευρ. Ένωσης να κάνει κάθε 
προσπάθεια ώστε να διευκολύνει 
την πλήρη ενσωμάτωση της Ν.Α 
Ευρώπης στη νέα ευρωπαϊκή αρ¬ 
χιτεκτονική και στους νέους θε¬ 
σμούς». 

Αυτό σημαίνει ότι θα έπρεπε να 
αναγνωριστεί στην Ελλάδα ότι 
παίζει το ρόλο του προωθητή της 
ένταξης των υπόλοιπων βαλκανι¬ 
κών χωρών στην Ευρ. Ένωση και 
ότι αυτή η αναγνώριση θα έπρεπε 
να μεταφραστεί στο ότι η μόνιμη 
έδρα της γραμματείας θα είναι 
στην Ελλάδα, δηλαδή ότι ο δρό¬ 
μος των Βαλκανίων προς την Ευ¬ 
ρώπη περνάει από την Ελλάδα και 
σαν τέτοια η δεύτερη δικαιούται 
να παίξει ηγεμονικό ρόλο. Αυτή η 
ηγεμονία θα μεταφραζόταν σε πο¬ 
λιτικούς όρους, αν γινόταν απο¬ 
δεκτή και η ικανοποίηση του δεύ¬ 
τερου ελληνικού στόχου που προ- 
αναφέραμε, και η οποία θα σήμαι- 
νε ότι όλα τα Βαλκάνια υιοθετού¬ 
σαν έμμεσα μια πλευρά της ελλη¬ 
νικής εξωτερικής πολιτικής απέ¬ 
ναντι στην Τουρκία. 

ΤΑ ΒΑΛΚΑΝΙΑ ΑΠΕΦΥ- 


ΓιΑ ΤΗΝ ΠΑΓΙΑΑ ΤΗΣ 
ΑΠΟΚΟΠΗΣ ΑΠΟ ΤΗΝ Ε.Ε 

Όμως τα Βαλκάνια συμπεριφέρ¬ 
θηκαν όχι σύμφωνα με τα συμφέ¬ 
ροντα της επίσημης ελληνικής δι¬ 
πλωματίας, αλλά σύμφωνα με τα 
συμφέροντά τους και ακύρωσαν 
και στα δύο βασικά του σκέλη το 
ελληνικό σχέδιο: Η μόνιμη γραμ¬ 
ματεία καταδικάστηκε ομόφωνα 
ενώ εξαφανίστηκε και κάθε ουσια¬ 
στική αιχμή ενάντια στην Τουρ¬ 
κία από το τελικό γενικόλογο, ά¬ 
οσμο και άγευστο κοινό ανακοι¬ 
νωθέν. Τα Βαλκάνια έχουν μάθει 
περισσότερο από κάθε τι στη διάρ¬ 
κεια της ταραγμένης ιστορίας τους 
να φυλάγονται από τους ηγεμονι¬ 
σμούς και τους σοβινισμούς της 
κάθε μιας από τις χώρες που τα 
αποτελούν. Στην προκειμένη όμως 
περίπτωση φοβήθηκαν κάτι άλλο 
στο ελληνικό σχέδιο: την απόπει¬ 
ρα να αποκοπούν από την Ευρώ¬ 
πη. Η κίνηση προς την Ευρώπη εί¬ 
ναι σήμερα το πιο ορμητικό και 
συνειδητό ρεύμα της βαλκανικής 
πολιτικής. Το σάπιο βρισκόταν 
πραγματικά σε αυτό το σημείο. 

Ο τελευταίος παράγοντας που 
μπορεί να ισχυριστεί ότι αποτελεί 
βαλκανικό δίαυλο προς την Ευ¬ 
ρώπη είναι η Ελλάδα. Αν τα Βαλ¬ 
κάνια πιαστούν από την επίσημη 
Ελλάδα για να μπουν στην Ευρώ¬ 
πη είναι καταδικασμένα σε απο¬ 
τυχία. Γιατί η πεμπτουσία της ελ¬ 
ληνικής διπλωματίας τα τελευταί¬ 
α χρόνια είναι ακριβώς, όπου μπο¬ 
ρεί και σε όσο βαθμό μπορεί, να 
εμποδίζει την ευρωβαλκανική 
προσέγγιση. 

Τΐ ήταν το μακεδονικό πέρα α¬ 
πό την προσπάθεια της Ελλάδας 
να εμποδίσει την πολιτική ανα¬ 
γνώριση της μικρότερης βαλκανι¬ 
κής χώρας με την Ευρ. Ένωση, την 
ώρα που ευχαρίστως δέχεται αυ¬ 
τή την αναγνώριση από τη Ρωσία 
και από το βουλγάρικο σοβινισμό; 
Ποιά είναι η σταθερά της ελλη¬ 
νοτουρκικής διένεξης, αν δεν εί¬ 
ναι το διαρκές και επίμονο βέτο 
σε κάθε δυνάμωμα των ευρωτουρ- 
κικών σχέσεων στο οικονομικό 
και πολιτικό επίπεδο, την ώρα που 
δεν διατυπώνεται ποτέ καμμΐα 
διαμαρτυρία ενάντια στους ρωσι¬ 
κούς οικονομικούς ή στρατιωτι¬ 
κούς δεσμούς με την Τουρκία; Υ¬ 
πήρξε καμμΐα άλλη χώρα στα Βαλ¬ 
κάνια που να υποστήριξε με περισ¬ 
σότερο πάθος το σέρβικο εθνορα- 
τσισμό όταν αυτός με την υποστή¬ 
ριξη της Ρωσίας δολοφονούσε κά¬ 
θε σύγχρονο ευρωπαϊκό διεθνιστι- 
κό και δημοκρατικό πνεύμα στα 
“πεδία” των βοσνιακών σφαγών; 
Δεν είναι η επίσημη Ελλάδα που 
επεμβαίνει στη Βουλγαρία υπέρ 


του ρώσικου αγωγού πετρελαί¬ 
ου και γενικά κάνει πολιτική υ¬ 
πέρ του ρωσόδουλου σοσιαλιστι¬ 
κού κόμματος ενάντια στις εθνι- 
κοανεξαρτησιακές, οπότε και 
ευρωπαιόφιλες, πλευρές της 
βουλγάρικης αστικής τάξης; Δεν 
είναι αντιευρωπαϊκού χαρακτή¬ 
ρα η ανάμειξη και η υποστήριξη 
που έδωσε το ελληνικό πολιτι¬ 
κό καθεστώς στο αλβανικό αντι- 
Μπερίσα πραξικόπημα των με¬ 
ταλλαγμένων χοτζικών; Ή κυ¬ 
ρίως δεν είναι αντιευρωπαϊκού 
χαρακτήρα η στρατηγική σύ¬ 
μπλευση της Ελλάδας με τη Ρω¬ 
σία όπως εκδηλώνεται με την 
φανατική κάλυψη της εγκατά¬ 
στασης των 5-300 στην Κύπρο; 

Είναι πραγματικά το άκρον ά¬ 
ωτο του πολιτικού θράσους να 
ζητάει αυτή η ταραχοποιό, εξό- 
χως αντιευρωπαϊκή και δουλι¬ 
κά ρωσόφιλη διπλωματία να 
παίξει το ρόλο του κύριου δίαυ¬ 
λου και του φρουρού της γέφυ¬ 
ρας των Βαλκανίων προς την 
Ευρώπη. 

ΠΩΣ ΘΑ ΗΤΑΝ ΜΙΑ 
ΑΛΗΘΙΝΗ ΔΙΑΒΑΛΚΑΝΙ- 
ΚΗ 

Αν πραγματικά η ελληνική κυ¬ 
βέρνηση και πιο πολύ ο ακρο¬ 
βατικά και δειλά ευρωπαιόφιλος 
Σημίτης είχαν όρεξη για μια 
πραγματική βαλκανική ενότητα 
δεν θα πέταγαν έξω από αυτήν, 
την Ευρωπαϊκή Ένωση, βάζο¬ 
ντας αποκλειστικά τον άθλιο ε¬ 
αυτό τους στη θέση της, ούτε θα 
επιχειρούσαν να φτιάξουν μια 
βαλκανική ενότητα κατ’εικόνα 
και κατ’ομοίωση της Ευρ. Ένω¬ 
σης σε ότι αφορά την αυτονομία 
και την σταθερότητα των θε¬ 
σμών της, γιατί μια τέτοια ενό¬ 
τητα θα ήταν διασπαστική της 
Ευρώπης. Αφού οι βαλκανικές 
χώρες θέλουν και πρέπει να βα¬ 
δίσουν όσο γίνεται πιο σύντομα 
προς την Ευρώπη - με την εξαί¬ 
ρεση της νεοναζιστικής Σερβί¬ 
ας που πρέπει να εξοστρακιστεί 
από κάθε ευρωπαϊκό θεσμό και 
να μην νομιμοποιείται με συνα¬ 
ντήσεις τύπου Κρήτης - κάθε 
διαβαλκανική συγκρότηση πρέ¬ 
πει να έχει υποχρεωτικά μετα¬ 
βατικό χαρακτήρα και να γίνε¬ 
ται με επίσημη και θεσμική ευ¬ 
ρωπαϊκή συμμετοχή σε όλη τη 
διάρκεια της μεταβατικής επο¬ 
χής· 

ΟΛΑ ΓΙΑ ΤΗ ΡΩΣΙΑ 

Μπορεί λοιπόν κανείς να κα¬ 
ταλάβει πόση κουτοπονηριά υ¬ 
πάρχει πίσω από τον ισχυρισμό 
του ελληνικού υπουργείου εξω¬ 
τερικών ότι δεν καλέστηκε η 
Ευρ. Ένωση στην Κρήτη γιατί 
δήθεν οι βαλκάνιοι θέλουν να 
μείνουν “μεταξύ τους”. Μάλιστα 
σαν πρόσθετο επιχείρημα χρησι¬ 
μοποιήθηκε το ότι δεν καλέστη¬ 
καν στην Κρήτη ούτε οι ΗΠΑ 
ούτε η Ρωσία, που η ελληνική 
διπλωματία εισήγαγε στην πρώ¬ 
τη “προετοιμαστική” διαβαλκα¬ 
νική των υπουργών εξωτερικών, 
τον Ιούνη στη Θεσσαλονίκη. Ό¬ 


μως τη Ρωσία την απεχθάνονται 
όλα τα Βαλκάνια πλην της Ελ¬ 
λάδας, της Σερβίας και των χο¬ 
τζικών της Αλβανίας. Γι’αυτό τη 
ρώσικη διπλωματία δεν την εν¬ 
διαφέρει αυτή τη στιγμή τόσο να 
κατοχυρώσει την δίκιά της επί¬ 
σημη παρουσία στα Βαλκάνια, ό¬ 
σο το να εμποδίσει την ευρωπα¬ 
ϊκή παρουσία σε αυτά. Ακριβώς 
ταυτόσημη είναι και η ταχτική 
της ελληνικής διπλωματίας: δεν 
επιδιώκει τώρα δα να επιβάλει 
τη Ρωσία στα Βαλκάνια, όσο να 
τα ξεκόψει από την Ευρώπη. Τη 
ρώσικη παρουσία η ελληνική δι¬ 
πλωματία μπορεί να την επιβά¬ 
λει έμμεσα, δηλαδή μέσω του ε¬ 
αυτού της. 

Η Ελλάδα στην Κρήτη ήταν ο 
εκπρόσωπος της Ρωσίας και αν 
η έδρα της Διαβαλκανικής κα¬ 
τοχυρωνόταν στην Αθήνα θα ή¬ 
ταν σαν να κατοχυρωνόταν στη 
Μόσχα. Η Αθήνα λοιπόν εμφα¬ 
νίστηκε στην Κρήτη σαν Ευρώ¬ 
πη, για να ξεκόψει τα Βαλκάνια 
από την Ευρώπη και να τα οδη¬ 
γήσει στη Μόσχα. Αυτό ακριβώς 
το σχέδιο απέτυχε στο Ηρά¬ 
κλειο. 

Αποδεικνύεται τώρα πως αυ¬ 
τό είναι και το βαθύτερο σχέδιο 
που βρίσκεται πίσω από την φαι¬ 
νομενική υποστήριξη που δίνει 
η ελληνική διπλωματία στο ε¬ 
πίμονο αίτημα της Βουλγαρίας 
και της Ρουμανίας για ένταξη 
στην Ευρώπη. Τέλος αυτός εί¬ 
ναι και ο λόγος για τον οποίο 
έδωσε την θερμή υποστήριξή του 
στη Διαβαλκανική της Κρήτης 
το πιο λεπτό εργαλείο της ρώ- 
σικης διπλωματίας στην Ελλά¬ 
δα που είναι ο ΣΥΝ. 

ΤΟ ΣΧΕΔΙΟ ΛΕΝ ΕΓΚΑ- 
ΤΑΛΕΙΠΕΤΑΙ 

Όμως οι απόπειρες θα συνεχι¬ 
στούν. Χάρη στην πολιτική α¬ 
δυναμία την τύφλα και την χο- 
ντροπετσιά των ευρωπαϊκών κυ¬ 
βερνήσεων η επίσημη Ελλάδα 
μπορεί πραγματικά να επηρεά¬ 
ζει τις σχέσεις των βαλκανικών 
χωρών με την Ευρώπη αφού εί¬ 
ναι σε θέση να επιβάλει σε αυ¬ 
τήν τα πολιτικά και οικονομικά 
βέτο της. Αυτός είναι άλλωστε 
ο βασικός λόγος που υποχρέω¬ 
σε τις αντιρώσικες βαλκανικές 
χώρες να συμμετάσχουν στη 
Διαβαλκανική. Η μόνη χώρα που 
τόλμησε να αντισταθεί είναι η 
Βοσνία που δεν θέλησε να εκ¬ 
προσωπηθεί σε επίπεδο κορυφής, 
ίσως επειδή είναι η μόνη που τό¬ 
σο πολύ γεύτηκε πάνω στο πε¬ 
τσί της την αληθινή φύση του 
ελληνικού “βαλκανικού πνεύμα¬ 
τος” αλλά και που έχει το ευ¬ 
ρωπαϊκό και διεθνές κύρος να 
το κάνει, αφού δεν υπήρξε ποτέ 
θύτης αλλά μόνο θύμα μέσα στα 
Βαλκάνια. Η μικρή Βοσνία έχει 
το πραγματικό ευρωπαϊκό κύρος 
να πει ένα “όχι” που δεν μπορεί 
να το πει μια ισχυρή δύναμη ό¬ 
πως η Τουρκία. Αυτή σύρθηκε 
στη Διαβαλκανική, ενώ ήταν α¬ 
πό την αρχή σαφές ότι ο Πάγκα¬ 
λος θα επιχειρούσε μια κοινή α¬ 


πόφαση που θα έφερνε δύσκολη 
θέση ή θα απομόνωνε την Τουρ¬ 
κία. Το ότι και αυτό το μέρος 
του σχεδίου απέτυχε η Τουρκία 
δεν το χρωστάει στον εαυτό της, 
αλλά στους υπόλοιπους βαλκά¬ 
νιους που έχουν διαγνώσει την 
στρατηγική της τούρκικης απο¬ 
μόνωσης που ακολουθεί η Ρω¬ 
σία και η Ελλάδα. 

Η ΑΝΥΠΑΡΚΤΗ ΕΛΛΗ¬ 
ΝΟΤΟΥΡΚΙΚΗ ΠΡΟΣΕΓΓΙ¬ 
ΣΗ 

Μπορεί κανείς να αντιτάξει 
στην παραπάνω διαπίστωση το 
γεγονός ότι ο Σημίτης συνάντη¬ 
σε τον Γιλμάζ στην Κρήτη, 
πράγμα που θα μπορούσε να α¬ 
ποδείχνει ότι η ελληνική διπλω¬ 
ματία δεν ακολούθησε με την 
Διαβαλκανική πολιτική απομό¬ 
νωσης της Τουρκίας. Όμως το 
γεγονός της συνάντησης, που ή¬ 
ταν και η πρώτη ενός έλληνα 
πρωθυπουργού με ένα τούρκο 
πρωθυπουργό μετά το Νταβός, 
απόδειξε απλά ότι μια συνάντη¬ 
ση σήμερα ανάμεσα στην Ελλά¬ 
δα και την Τουρκία μπορεί να 
γίνει μόνο στα πλαίσια της βαλ¬ 
κανικής - οπότε και ρώσικης πο¬ 
λιτικής της Ελλάδας - και όχι 
στα πλαίσια της ευρωπαϊκής πο¬ 
λιτικής της. Αυτή η φύση της 
προσέγγισης έκανε τον Πάγκα¬ 
λο να καταπιεί αδιαμαρτύρητα 
την προσβολή που του έκανε ο 
Γιλμάζ με το να ζητήσει να μην 
παρευρίσκεται στη συνάντησή 
του με τον Σημίτη. 

Ταυτόχρονα όμως αυτή η συ¬ 
νάντηση μπορούσε να φτάσει και 
έφτασε στα αποτελέσματά της 
μόνο ως το σημείο που θα στε¬ 
ρούσε την Τουρκία από κάθε, 
οποιαδήποτε, δίκαιη πλευρά που 
υπάρχει στις θέσεις της. 

Έτσι στην Κρήτη φτιάχτηκε έ¬ 
να κλίμα ελληνοτουρκικής προ¬ 
σέγγισης αλλά τίποτα από την 
ουσία της. Αυτή η κατάληξη δεν 
σημαίνει ότι όσοι υποστήριξαν 
τη Διαβαλκανική και τη συνά¬ 
ντηση Σημίτη - Γιλμάζ είχαν στο 
μυαλό τους την ελληνική παγί¬ 
δα ή ακόμα περισσότερο τη ρώ¬ 
σικη στρατηγική. Οι ίδιοι οι ευ- 
ρωπαιόφιλοι της κυβέρνησης και 
ίσως ο ίδιος ο Σημίτης πιθανά 
να επιχείρησαν, μέσα στο σιδε¬ 
ρένιο πλαίσιο που τους έβαλε το 
γενικό πλαίσιο της Διαβαλκα¬ 
νικής, να παίξουν και το δικό 
τους δειλό παιχνίδι της ειρήνης. 
Σε όσο βαθμό το κατάφεραν πέ- 
τυχαν μόνο να προσφέρουν στο 
βάρβαρο και γιγαντιαίο ρώσικο 
παιχνίδι την επίφαση του ευρω¬ 
παϊσμού που αυτό τόση ανάγκη 
έχει. 

Συμπέρασμα: Διαβαλκανική 
δίχως παρουσία της Ε. Ένωσης, 
δίχως άρση κάθε συγκεκριμένου 
ελληνικού βέτο στην προσέγγι¬ 
ση οποιοσδήποτε βαλκανικής 
χώρας με την Ε. Ένωση, και δί¬ 
χως εξοστρακισμό της Σερβίας 
είναι μια Διαβαλκανική που 
στρέφεται ενάντια στα Βαλκά¬ 
νια και σαν τέτοια είναι κατα¬ 
δικασμένη σε αποτυχία. 

ΟΙ ΚΕΜΆΛΙΣΤΕΣ ΚΑΤΑΛΑΒΑΙΝΟΥΝ 

ΤΟ ΡΩΣΙΚΟ ΣΧΕΔΙΟ 


Μ α κλασική συνταγή της γκεμπελικής προπαγάνδας λέει 
«Πες-πες, κάτ ι θα με ίνε ι». λυτό για την περίπτωση που το 
χειρότερο ψέμα πρέπει να παρουσιαστεί ως αδ ιαμφ ισβήτητη 
αλήθε ια. Μ' αυτή την ταχτ ική ο Χιτλερισμός κατάφερε να κάνε ι ένα λ» 
να ενσι ερν ιστ ε ί τα φοσισι ικά«ιδεώδη» κα ι να ματακυλίσε ι τη γη. 

Αυτή η αρχή της προπαγανδ ιστ ικής ταχτ ικής μένε ι όμως λε ιψή, αν δε 
συμπληρωθεί και από το άλλο μισό της: Αν αποσιωπάς συνεχώς την αλή¬ 
θε ια, τότε αυτή μπορε ί να μη φανερωθε ί ποτέ. Αυτή τη δεύτερη αρχή εφορ- 
μόζουν, για πολλοστή φορά, όλα ταΜΜΕ στη χώρα μας, ιδιαίτερα όταν 
πρόκε ιτα ι για το «εθν ικά ευαίσθητα» ζήτημα των ελληνοτσυρκ ικών σχέ¬ 
σεων και των πρόσφατων διεθνών δεσμεύσεων της Ελλάδας. 


Αναφερόμαστε στη γνωστή επι¬ 
στολή του αρχηγού των τούρκι¬ 
κων ενόπλων δυνάμεων στρατη¬ 
γού Καρανταγί προς τον πρόεδρο 
της Στρατιωτικής Επιτροπής του 
ΝΑΤΟ στρατηγό Νόιμαν και, μέ¬ 
σω αυτού, στους ομολόγους του 
των χωρών-μελών του ΝΑΤΟ. 
Αυτή η επιστολή, ενώ όταν πρω- 
τοκυκλοφόρησε ως διαρροή στην 
τούρκικη εφημερίδα Σαμπάχ την 
πήραν τα κανάλια και ξεφούρνι¬ 
ζαν τις γνωστές βλακείες για προ¬ 
κλήσεις κτλ., στη συνέχεια κυριο¬ 
λεκτικά την έθαψαν, τηλεόραση 
και εφημερίδες, ίσως και με άνω¬ 
θεν παρέμβαση (γιατί συμπεριφέρ¬ 
θηκαν περίπου ως συνεννοημένοι, 
όπως είχε συμβεί και με τις “ζε¬ 
στές” στιγμές του Μακεδονικού). 

Ο λόγος της ιδιότυπης αυτής τα¬ 
φής; Το ότι για πρώτη φορά μία 
πλευρά της τούρκικης αστικής 
τάξης, και συγκεκριμένα η 
κεμαλιστική της πλευρά όπως 
εκφράζεται μέσα στο 
στρατιωτικό σύμπλεγμα, κάνει 
επίσημα λόγο, δημοσιοποιεί 
και καταγγέλλει τον άξονα 
Μόσχας-Αθήνας. Είναι σαφές 
ότι οι Κεμαλιστές καταννοούν 
το ρώσικο σχέδιο. Αυτό για την 
ελληνική αστική τάξη αποτελεί, 
φαίνεται, ιερό και όσιο. Μέχρι τώ¬ 
ρα διαστρέβλωναν διάφορα γεγο¬ 
νότα παρουσιάζοντάς τα όπως 
τους βόλευε. Τώρα όμως θίχτηκαν 
τα ιερά και τα όσια της φυλής. Α- 
κούς εκεί ο Καρανταγί να βγάλει 
στο φως την ελληνορωσική συμ- 
μαχία! Αυτό πια είναι απαράδεκτο! 
Θάψτε, λοιπόν, αυτό που τόσα 
χρόνια προσπαθούμε επιμελώς να 
κρύψουμε, γιατί αν γίνει πολύς 
ντόρος γύρω απ’ αυτό και αρχίσει 
και συζητιέται στον κόσμο και στα 
καφενεία, τότε πάει κι ο άξονας 
κι η συμμαχία μαζί. Γιατί χαλάει 
όλη τη ρώσικη ταχτική της από¬ 
κρυψης από τη Δύση των πραγ¬ 
ματικών προθέσεών της απέναντι 
της, ακρογωνιαίο λίθο της στρα¬ 
τηγικής της για παγκόσμιο πόλε¬ 
μο. 

Η ΣΗΜΑΣΙΑ ΤΗΣ ΕΠΙ¬ 
ΣΤΟΛΗΣ ΚΑΡΑΝΤΑΓΙ 

Όσο ασχολήθηκαν τα ΜΜΕ με 
την επιστολή ήταν μόνο και μόνο 
για να τη βγάλουν παράλογη. 

Ας δούμε όμως τι λέει, σε αδρές 
γραμμές, η επιστολή αυτή και να 
τη συγκρίνουμε με βάση τα πραγ¬ 
ματικά γεγονότα. 

Η επιστολή, με αφορμή την επι¬ 
κείμενη εγκατάσταση στην Κύπρο 
των πυραύλων 5-300, αποκαλύπτει 
σε όλο τον κόσμο, κυρίως στη Δύ¬ 
ση, αλλά και στο εσωτερικό πο¬ 
λιτικό μέτωπο της Τουρκίας, τη 
σωστή θέση: Ότι υπάρχει εν δυ¬ 
νάμει ένας ελληνορωσικός άξο¬ 


νας, μια συμμαχία, πρόσφατη έκ¬ 
φραση της οποίας είναι η εγκατά¬ 
σταση των 5-300. Οι πύραυλοι αυ¬ 
τοί δεν είναι απλά μια “εμπορική 
πράξη”, όπως υποστηρίζει η Ρω¬ 
σία προσπαθώντας να ρίξει στά¬ 
χτη στα μάτια της Δύσης, αλλά η 
επισφράγιση της ρώσικης επικυ¬ 
ριαρχίας στο νησί και στη χώρα 
μας. Αυτός ο ελληνορωσικός ά¬ 
ξονας είναι που φέρνει την έντα¬ 
ση και τον πόλεμο στο Αιγαίο. 

Μία πλευρά της τούρκικης αστι¬ 
κής τάξης, τράβηξε με την επιστο¬ 
λή αυτή μια διαχωριστική γραμμή 
που δύσκολα θα αναιρεθεί, όσο και 
να προσπαθούν να κρυφτούν οι 
Ρώσοι και οι ρωσόδουλοι. Μέχρι 
σήμερα ένα μεγάλο τμήμα της 
τούρκικης αστικής τάξης, παρά το 
ότι στο σύνολό της είναι γενικά 
με τη Δύση, δε δίσταζε να παίξει 
και με τη ρώσικη υπερδύναμη. Αυ¬ 
τό συμβαίνει εδώ και 30 χρόνια. 
Ας θυμηθούμε πώς έπαιξε ο Ετζε- 
βίτ με τη Ρωσία (τότε ΕΣΣΔ) στην 
περίοδο της εισβολής στην Κύπρο 
και μετά, όταν οι ΗΠΑ είχαν επι¬ 
βάλει εμπάργκο όπλων στην 
Τουρκία λόγω της εισβολής. Ας 
θυμηθούμε τον Ερμπακάν, πόσο 
χοντρά έπαιξε με το Ιράν και τον 
ισλαμοφασισμό. Ας θυμηθούμε, τέ¬ 
λος, την Τσιλέρ, πώς προσπάθησε 
να “καλοπιάσει” τη Ρωσία με οι¬ 
κονομικό δέλεαρ, αλλά και με 
προτάσεις για αγορά ρώσικων ο¬ 
πλικών συστημάτων (ακόμα και 
των ίδιων των 5-300!). Όλες αυ¬ 
τές οι κινήσεις δείχνουν μια υπο- 
χωρητικότητα μιας σημαντικής 
μερίδας της τούρκικης αστικής 
τάξης απέναντι στο ρώσικο επι- 
θετισμό. Είναι το αντίστοιχο του 
Τσάμπερλεν στις παραμονές του 
Β' παγκόσμιου πολέμου. 

Η ίδια η Σαμπάχ , που εκφράζει 
περισσότερο από κάθε άλλον την 
πιο εκσυγχρονισμένη και δυτικό¬ 
φιλη πτέρυγα του κεμαλισμού, σε 
κείμενο που συνοδεύει την επιστο¬ 
λή γράφει: «Γύρω μας δημιουργεί- 
ται μια ύπουλη εχθρότητα και ο 
κίνδυνος αυτός δεν έρχεται στην 
ημερήσια διάταξη των κυβερνήσε¬ 
ων και του Κοινοβουλίου και ε¬ 
μείς ξυπνάμε με την επιστολή του 
αρχηγού των Ενόπλων Δυνάμε¬ 
ων. Η επιστολή Καρανταγί πριν 
από τους συμμάχους μας. θα πρέ¬ 
πει να ξυπνήσει τους πολιτικούς 
που νομίζουν ότι διοικούν τη χώ¬ 
ρα»(Ελευθεροτυπία , 30 Οχτώβρη). 

Σε ποια γεγονότα, πέρα από την 
εγκατάσταση των πυραύλων, στη¬ 
ρίζεται η επιστολή; Κυρίως στις 
πρόσφατες κοινές ελληνορωσικές 
ασκήσεις με πολεμικά αεροπλάνα 
στο Αιγαίο, ασκήσεις στις οποίες 
είχαμε αναφερθεί τώρα τελευταία 
και στη Νέα Ανατολή. Δεν επρό- 
κειτο επομένως για κάτι άγνωστο, 


τουλάχιστον σε όσους παρακολου¬ 
θούν τα πράγματα στοιχειωδώς 
μέσα από τις ελληνικές εφημερί¬ 
δες. Όταν όμως είχε γίνει η άσκη¬ 
ση κανείς δε βγήκε να πει “παρα¬ 
μυθά” όποιον έγραφε ότι πραγμα¬ 
τοποιήθηκε. Και γι’ αυτές τις α¬ 
σκήσεις είχε τότε μιλήσει το σύ¬ 
νολο του ελληνικού Τύπου, χωρίς 
τυμπανοκρουσίες βέβαια για τους 
γνωστούς λόγους (ακριβώς για να 
αποφύγουν τη μεγάλη δημοσιότη¬ 
τα τύπου επιστολής Καρανταγί). 
Τώρα όμως που την κατήγγειλε ο 
Καρανταγί όλοι κάνουν το κορό- 
ιδο: δεν είδαμε, δεν ακούσαμε. 

Άλλοι, πιο σοβαροί, αλλά και πιο 
πονηροί, είπαν πως όντως έγινε, 
αλλά δεν είχε καθόλου αντιτούρ- 
κικο χαρακτήρα. Ήταν, λένε, μια 
συνηθισμένη στρατιωτική άσκηση 
στα πλαίσια του Προγράμματος 
“Συνεργασία για την Ειρήνη”. 

Καταρχήν, να πούμε εδώ πως η 
ΟΑΚΚΕ από την πρώτη στιγμή 
που βγήκε αυτό το Πρόγραμμα 
στην επιφάνεια, είχε καταγγείλει 
ότι στην ουσία επρόκειτο, για μια 
θαυμάσια ευκαιρία να καλυφθεί 
πίσω από νατοϊκή κάλυψη η ελ¬ 
ληνορωσική στρατιωτική συμμα¬ 
χία. Και δυστυχώς βγήκαμε αλη¬ 
θινοί. 

Έπειτα, και εδώ είναι η ουσία, 
κάθε στρατιωτική άσκηση έχει και 
ένα υποθετικό “σενάριο”, που δεν 
είναι και τόσο υποθετικό, μια και 
παίρνει υπόψη του τα πολιτικο- 
στρατιωτικά δεδομένα της περιο¬ 
χής στην οποία διεξάγεται. Ας μας 
πουν λοιπόν, ποιο ήταν το σε¬ 
νάριο της συγκεκριμένης ά¬ 
σκησης στο Αιγαίο; Σε ποιον υ¬ 
ποτιθέμενο εχθρό έκαναν ανα¬ 
γνωρίσεις και αναχαιτίσεις τα 
πολεμικά αεροπλάνα. Στους 
γλάρους; 

Και, για να μη μας λένε ότι τέ¬ 
τοιες ασκήσεις κάνουν όλες οι χώ¬ 
ρες που συμμετέχουν στο Πρό¬ 
γραμμα “Συνεργασία για την Ει¬ 
ρήνη”, ας μας δηλώσουν σε ποιες 
ασκήσεις άλλων χωρών και πότε 
τα τούρκικα αεροπλάνα αποτε¬ 
λούσαν τον εικονικό εχθρό του σε- 
νάριου της άσκησης; 

Εδώ όλοι οι παραπάνω λένε “άλ¬ 
λα λόγια ν’ αγαπιόμαστε”, κάνουν 
το γερμανό. 

ΟΙ ΡΩΣΟΙ, ΟΠΩΣ ΠΑΝΤΑ, 
ΛΕΝ ΞΕΡΟΥΝ ΤΙΠΟΤΑ ΓΙΑ 
ΤΟ ΦΟΝΟ 

Η ίδια η Ρωσία, μέσω του πρε¬ 
σβευτή της στη Λευκωσία Μου- 
ράτοφ, δήλωσε σχολιάζοντας την 
επιστολή Καρανταγί πως «οι ενέρ¬ 
γειες της Ρωσίας και της Κύπρου 
βρίσκονται στο πλαίσιο των νέων 
παγκόσμιων συνθηκών και δεν α¬ 
ποβαίνουν σε βάρος άλλων κρα¬ 
τών. Σε ερώτηση αν οι Τούρκοι ε¬ 
πιδιώκουν ψυχροπολεμική αντι¬ 
παράθεση έδωσε την κατηγορημα¬ 
τική απάντηση ότι ο ψυχρός πό¬ 
λεμος πέρασε για πάντα» (στο ί¬ 
διο). 

Και ο έλληνας αρχηγός ΓΕΕΘΑ 
πτέραρχος Τζογάνης, ένθερμος ο¬ 
παδός της ελληνορωσικής συμμα- 
χίας, « είπε ότι οι ισχυρισμοί του 
τούρκου αρχηγού είναι ανυπόστα¬ 
τοι. διότι όλες οι χώρες της Συμ- 


μαχίας έχουν διμερείς σχέσεις με 
τη Ρωσία και έχουν υπογράψει 
συμφωνίες αμυντικής συνεργασί¬ 
ας. Με αυτό το δεδομένο κανείς 
δεν μπορεί να σταματήσει την Ελ¬ 
λάδα να έχει αμυντική συνεργα¬ 
σία με τη Ρωσία και κανένας δεν 
έχει το δικαίωμα αυτό» (στο ίδιο). 

Στην ίδια εφημερίδα (31 Οχτώ¬ 
βρη) δημοσιεύεται δήλωση του εκ¬ 
πρόσωπου του ρώσικου υπουργεί¬ 
ου Εξωτερικών Γκενάντι Ταρά- 
σοφ, που προσπαθεί έντεχνα να 
προσεταιριστεί την υποχωρητική 
απέναντι στη Ρωσία μερίδα της 
τούρκικης αστικής τάξης: «Το πε¬ 
ριεχόμενο του εγγράφου αυτού δεν 
είναι δυνατόν να μην προκαλέσει 
απορία και έκπληξη. Η επιστολή 
αναφέρεται σε υποτιθέμενα ρωσο- 
ελληνικά σχέδια “περί καταστρο¬ 
φής της νότιας πτέρυγας του ΝΑ¬ 
ΤΟ με στρατιωτικά μέσα”. Θα πρέ¬ 
πει να διαθέτει κανείς πολύ πλού¬ 
σια φαντασία για να υποψιαστεί 
ότι η Ρωσία μπορεί να έχει τέτοιες 
προθέσεις... Φαίνεται ότι κάποιος 
στην Τουρκία είναι έτοιμος να ξε- 
περάσει το όριο της στοιχειώδους 
λογικής προκαλώντας τεχνητά 
πάθη γύρω από το μυθικό θέμα της 
απειλής της Ανατολικής Μεσο¬ 
γείου από τη Ρωσία. Κάτι τέτοιο 
δεν μπορεί να γίνει αποδεκτό, ι¬ 
διαίτερα στο πλαίσιο της ενεργούς 
ανάπτυξης των σχέσεων Ρωσίας 
και Τουρκίας και ειδικότερα ενό- 
ψει σημαντικών γεγονότων, όπως 
η συνεδρίαση της Μικτής Διακυ¬ 
βερνητικής Επιτροπής εμπορικο- 
οικονομικής συνεργασίας και των 
πολιτικών επαφών. Ελπίζουμε ό¬ 
τι στην Άγκυρα θα επικρατήσουν, 
παρ' όλα αυτά, η κοινή λογική και 
ο πολιτικός ρεαλισμός ». Και την 
πίτα ολόκληρη και το σκύλο χορ¬ 
τάτο οι φίλοι μας οι Ρώσοι. 

Τέλος, στις 1 του Νοέμβρη δη¬ 
μοσιεύεται δήλωση « σημαίνοντος 
δημόσιου παράγοντα της Ρωσίας, 
που διατηρεί πολύ καλές σχέσεις 
με το Κρεμλίνο». Στη δήλωση αυ¬ 
τή ο “παράγοντας” λέει: « Η Ρω¬ 
σία δεν έχει αναλάβει ούτε προτί- 
θεται να αναλάβει καμιά πρωτο¬ 
βουλία για τον εφοδιασμό της Ελ¬ 
λάδας με ρωσικά όπλα ή για να 
αποσταθεροποιήσει τη συγκεκρι¬ 
μένη αγορά όπλων. Τέτοιες συμ¬ 
φωνίες προμήθειας ρωσικών ό¬ 
πλων στην Ελλάδα μπορούν να γί¬ 
νουν μόνο με ελληνική πρωτοβου¬ 
λία». 

Βαράτε με κι ας κλαίω. Δε στέλ¬ 
νουμε εμείς όπλα με δική μας πρω¬ 
τοβουλία, μόνο αν η Ελλάδα τα 
ζητήσει. Συγγνώμη για την παρε¬ 
ξήγηση, βρε παιδιά. Και καλά, α¬ 
φού δε θέλετε να “αποσταθεροποι¬ 
ήσετε τη συγκεκριμένη αγορά ό¬ 
πλων”, τότε γιατί στείλατε τα 
Σουχόι στην Τανάγρα και μετά να 
κάνουν ασκήσεις στο Αιγαίο μαζί 
με τα ελληνικά μαχητικά; 

Και ο συντάκτης του άρθρου 
(στην ίδια εφημερίδα) σιγοντάρει 
το παραμύθι: «Το περιεχόμενο της 
ίδιας της επιστολής μόνο ως ανό¬ 
ητο μπορεί να χαρακτηριστεί. Κα¬ 
μιά στρατιωτική συνεργασία δεν 
υπάρχει στην πραγματικότητα α¬ 
νάμεσα στην Ελλάδα και τη Ρω¬ 
σία... Όσο για τα κοινά γυμνάσια 


Ρωσίας και Ελλάδας στο Αιγαίο, 
αυτά βρίσκονται αποκλειστικά 
στη φαντασία του κ. Καρανταγί» 
(φαίνεται πως ο κ. Κωνσταντακό- 
πουλος, που στέλνει την ανταπό¬ 
κριση από τη Μόσχα, δε διαβάζει 
την ίδια του την εφημερίδα. Ας α¬ 
νατρέξει λίγους μήνες πριν και θα 
τα δει όλα γραμμένα). 

Παράλληλα εκφράζει και τη ρώ¬ 
σικη ανησυχία μήπως η επιστολή 
απηχεί όχι μόνο απόψεις του τούρ¬ 
κικου στρατού, αλλά και των Η¬ 
ΠΑ, αφού αυτό είναι που τους πει¬ 
ράζει περισσότερο: «Το πραγματι¬ 
κό ερώτημα στο οποίο καλούνται 
να απαντήσουν και η Αθήνα και 
η Μόσχα είναι αν ο στρατηγός εί¬ 
πε αυτά που είπε ανεξάρτητα ή αν 
λέει πράγματα που η Ουάσιγκτον 
θέλει να ακουστούν. δε θέλει ό¬ 
μως να τα πει η ίδια». 

ΛΙΓΑ ΛΟΓΙΑ ΓΙΑ ΤΑ 

ΝΑΤΟΪΚΑ ΣΤΡΑΤΗΓΕΙΑ 

Στα πλαίσια λοιπόν αυτής της 
ταχτικής, να θαφτεί η επιστολή 
Καρανταγί, η ίδια η ελληνική πο¬ 
λιτική αναγκάζεται να κάνει με¬ 
ρικές κινήσεις εφησυχασμού προς 
την πλευρά της Δύσης, για να δεί¬ 
ξει ότι δεν είναι και τόσο κακό 
παιδί όσο την κατηγορούν. Ενώ 
λοιπόν εδώ και χρόνια (από τον 
Παπανδρέου) εκκρεμούσε το ζή¬ 
τημα των στρατηγείων στην πε¬ 
ριοχή της ν.α. Πτέρυγας του ΝΑ¬ 
ΤΟ, εντελώς ξαφνικά η ελληνική 
κυβέρνηση δέχτηκε την ίδρυση 
χερσαίου στρατηγείου παραπέμπο- 
ντας στις ελληνικές καλένδες το 
αεροπορικό. 

Τόσα χρόνια ο Παπανδρέου και 
οι ρωσόφιλοι, σε συμμαχία με τους 
έλληνες σοβινιστές, διατυμπάνιζαν 
σε όλους τους τόνους πως η ίδρυση 
τέτοιων στρατηγείων χωρίς καθο¬ 
ρισμένες περιοχές ευθύνης της κά¬ 
θε χώρας (και στην Ελλάδα βέβαια 
επιφύλασσαν την ευθύνη όλου του 
Αιγαίου) θα ισοδυναμούσε περίπου 
με εθνική προδοσία. Και τώρα, κυ¬ 
ριολεκτικά εν μια νυκτί, ο τουρκο¬ 
φάγος Τσοχατζόπουλος δέχτηκε να 
ιδρυθεί το χερσαίο στρατηγείο. Αυ¬ 
τό εκνεύρισε αφάνταστα τον χωρίς 
στρατηγικό ορίζοντα σοβινισμό, 
που με εκφραστή τον Πεπονή έφτα¬ 
σε στο σημείο να απευθύνει και ε¬ 
πίσημο ερώτημα μέσω της κοινο¬ 
βουλευτικής διαδικασίας στο Ση¬ 
μίτη και να κατηγορήσει την κυ¬ 
βέρνηση για μειοδοσία! Σκηνές α¬ 
πείρου κάλλους. Σε μια παρόμοια 
γραμμή κινήθηκε και ο σοβινιστής 
Καψής. 

Για ποιο λόγο όμως φωνάζουν αυ¬ 
τοί οι κύριοι; Κι ο δικός τους (έτσι 
νόμιζαν τουλάχιστον) ο Α. Παπαν¬ 
δρέου να ζούσε το ίδιο θα έκανε. 
Μήπως αυτός δεν έκανε το Ντα¬ 
βάς; Οι έλληνες σοβινιστές, όσο εί¬ 
ναι τυφλωμένοι από τον αντιτουρ- 
κισμό και τον αντιδυτικισμό τους, 
όλο τέτοια κάζα θα παθαίνουν. Για¬ 
τί στη βάση του αντιτουρκισμού εί¬ 
ναι που στηρίζεται η υποταγή της 
Ελλάδας στη Ρωσία. Χωρίς την ε¬ 
πίκληση της “τουρκικής απειλής” 
οι Ρώσοι και οι ρωσόδουλοι δύσκο¬ 
λα θα μπορούσαν να αποκτήσουν 
τέτοιες προσβάσεις στην ελληνι¬ 
κή πολιτική σκηνή. 

Η ΛΑΪΚΗ ΕΞΕΓΕΡΣΗ ΤΟΥ ΠΟΛΥΤΕΧΝΕΙΟΥ ΕΓΙΝΕ 
ΕΝΑΝΤΙΑ ΣΤΗ ΓΡΑΜΜΗ ΤΟΥ ΨΕΥΤΟΚΚΕ 


Ο βρώμικος αντεπαναστατικός του ρόλος το Νοέμβρη του ’73 


Και στη φετινή επέτειο εξέγερσης του Πολυτεχνείου, το 
ψευτοΚΚΕ θα προσπαθήσει να εμφανίσει τον εαυτό του σαν 
τη βασική δύναμη της εξέγερσης του Νοέμβρη στα 1973. Σαν 
το κόμμα εκείνο που μόνο αυτό δικαιούται, λόγω της “πρω¬ 
τοπόρας” του στάσης τότε, να μιλάει σήμερα στο πνεύμα του 
και να καλεί “σε αγώνα για την εκπλήρωση των στόχων του 
Πολυτεχνείου.” 

Λεν υπάρχει μεγαλύτερο ψέμμα από αυτό. Για την ακρίβεια 
πρόκειται για μια πλέρια αντιστροφή της πραγματικότητας, 
για την πιο μεγάλη πλαστογραφία στη σύχρονη ιστορία των 
αγώνων της νεολαίας και του λαού μας. 

Το ψευτοΚΚΕ είναι το πιο βαθύ αντεπαναστατικό κόμμα. 
Κανένας αγώνας, καμμιά λαϊκή εξέγερση δεν μπορούσε, ούτε 
μπορεί να αναπτυχθεί αν δεν συγκρουστεί μετωπικά μαζί του. 

Αυτή η μεγάλη εμπειρία του σύχρονου επαναστατικού κι¬ 
νήματος, έχει τις ρίζες της στη βρώμικη στάση αυτού του κόμ¬ 
ματος στη μεγάλη λαϊκή εξέγερση του Πολυτεχνείου το Νο¬ 
έμβρη του 1973. Με αυτή του τη στάση θα ασχοληθούμε σε 
αυτό το άρθρο. 


ΟΙ ΠΟΛΙΤΙΚΕΣ ΣΥΝΘΗ¬ 
ΚΕΣ ΣΤΗΝ ΠΕΡΙΟΛΟ ΤΗΣ 
ΕΞΕΓΕΡΣΗΣ 

Η λαϊκή εξέγερση του Πολυ¬ 
τεχνείου ιορίμασε κόντρα στην 
γραμμή της “φιλελευθεροποίη¬ 
σης” που προωθούσε εκείνη την 
περίοδο η φασιστική χούντα. Μια 
περίοδος που άρχισε με το χου¬ 
ντοδημοψήφισμα, με την “πολι¬ 
τική” κυβέρνηση Μαρκεζίνη, με 
την απελευθέροιση αρκετών πο¬ 
λιτικών κρατούμενων από τα ξε¬ 
ρονήσια και την προσπάθεια για 
την διενέργεια εκλογών. 

Αξίζει πραγματικά να δει κα¬ 
νείς την στάση των διαφόρων πο¬ 
λιτικών δυνάμεων εκείνη την ε¬ 
ποχή για να καταλάβει το βάθος 
της γραμμής του ψευτοΚΚΕ. 

Σε όλα τα παλιά πολιτικά κόμ¬ 
ματα υπήρχε μια σοβαρή κρίση, 
αποτέλεσμα της άρνησής τους να 
δώσουν με συνέπεια την αντιχου- 
ντική πάλη. Έτσι η γραμμή της 
φιλελευθεροποίησης της χούντας 
όξυνε την πάλη μέσα τους προκα- 
λώντας έντονες αντιθέσεις. Μέ¬ 
σα στην προδιχτατορική ΕΡΕ εμ¬ 
φανίζεται μια διαμάχη ανάμεσα 
στον Καραμανλή και τον Κανελ- 
λόπουλο, ο οποίος κατηγορεί τον 
Καραμανλή, λόγω της σιωπής 
του ότι αποδέχεται τη λύση 
Μαρκεζίνη και ζητάει την αντι- 
χουντική συνεργασία στην οποία 
περιλαμβάνει και το ψευτοΚΚΕ. 
Στο χοίρο του Κέντρου υπάρχει 
επίσης μια έντονη εσοκερική 
διαπάλη. Ο Μαύρος με την υπο¬ 
στήριξη του "Βήματος” φαίνεται 
να ήθελε τη λύση Μαρκεζίνη. Α¬ 
πό την άλλη πλευρά ο Ζίγδης και 
μια σειρά βουλευτές του Α. 
Παπανδρέου αντιτάσσονται σε 
αυτή τη λύση. Μεγάλη σε αυτό 
είναι η αντίθεση των στελεχών 
της Δημοκρατικής Άμυνας αλ¬ 
λά και του ΠΑΚ του Α. Παπαν¬ 
δρέου από το εξωτερικό. Επίσης 
το Γραφείο εσωτερικού του ψευ¬ 
τοΚΚΕ βρίσκεται αρκετά κοντά 
στην υποστήριξη της λύσης Μαρ¬ 
κεζίνη, πράγμα που διαφένεται 
στις δηλώσεις του Δρακόπουλου 
τότε στην Ακρόπολη. 

Έχουμε δηλαδή μια κατάστα¬ 


ση που καμιά πτέρυγα της αστι¬ 
κής τάξης δεν έχει μια ξεκαθα¬ 
ρισμένη θέση και μια πολιτική 
διέξοδο για τον τόπο. 

Σε αυτή την περίοδο το ψευ¬ 
τοΚΚΕ ρίχνει την γραμμή της οι¬ 
κουμενικής κυβέρνησης, πιέζο¬ 
ντας βασικά τα παλιά πολιτικά 
κόμματα να δεχτούν την δίκιά 
του συμμετοχή. 

Η οικουμενική κυβέρνηση δεν 
προυπόθεται για το ψευτοΚΚΕ 
την πτώση της χούντας.Ήταν μέ¬ 
σα σε αυτές τις συνθήκες, σύμ¬ 
φωνα με την ανάλυσή του, η 
καλύτερη εκμετάλευση των “νό¬ 
μιμων μορφών πάλης που 
πρόσφερε η κρίση της διχτατο- 
ρΐας”. Η οικουμενική κυβέρνηση 
θα έκανε αυτή τις εκλογές, σαν 
απάντηση στις εκλογές του Μαρ¬ 
κεζίνη. 

Μια τέτοια γραμμή ήταν στην 
πραγματικότητα η πιό “αριστε¬ 
ρή” έκφραση της φιλελευθερο¬ 
ποίησης του φασιστικού καθε¬ 
στώτος, γιατί ενώ εμφανιζόταν 
με τα πιο αριστερά λόγια ενάντια 
στη λύση Μαρκεζίνη, δεν έβαζε 
σα βασική προϋπόθεση για κάθε 
αλλαγή την πτώση της χούντας. 

Αυτό δεν ήταν αποτέλεσμα ε¬ 
νός οπορτουνισμού δεξιού τύπου. 
Ήταν η συνειδητή έκφραση της 
γραμμής των αφεντικών του, των 
σοβιετικών σοσιαλιμπεριαλι- 
στών για εκείνη την πολιτική 
στιγμή στην Ελλάδα. 

Είναι χαραχτηριστικά τα παρα¬ 
κάτω αποσπάσματα απο το 9ο 
Συνέδριο του ψευτοΚΚΕ: 

«Η δικτατορία μπρος στο νέο 
διεθνές κλίμα που διαμορφώνε¬ 
ται και τις προσπάθειες για ει¬ 
ρηνική συνεργασία απο μέρους 
των σοσιαλιστικών χωρών, ανα¬ 
γκάζεται να αναπροσαρμόζει την 
πολιτική της. Δηλώνει ότι είναι 
υπέρ της ύφεσης, υπογράφει συμ¬ 
φωνίες οικονομικής συνεργασί¬ 
ας με τα σοσιαλιστικά κράτη, μί¬ 
λησε για ουδετερότητα στον πό¬ 
λεμο της Μέσης Ανατολής....... 

...«Είναι αλήθεια πως η δικτα¬ 
τορία δεν μπορεί να αγνοήσει το 
νέο διεθνές κλίμα, την πολιτική 
ειρήνης και τις προτάσεις συνερ¬ 
γασίας της Σοβιετικής Ένωσης 


και των άλλων σοσιαλιστικών 
χωρών, ιδιαίτερα της γειτονικής 
μας Λ.Α. Βουλγαρίας. Οι σχετι¬ 
κές συμφωνίες που βρέθηκε υπο¬ 
χρεωμένη να υπογράψει χάρη σε 
αυτή τη πολιτική των σοσιαλι¬ 
στικών χωρών, ανταποκρίνονται 
αντικειμενικά στο συμφέρον της 
ειρήνης, φθίρουν ένα απο τα βα¬ 
σικά προπαγανδιστικά όπλα στο 
ελληνικό οπλοστάσιο του αντι- 
κομμουνισμού...... 

...«Ο υπουργός των εξωτερικών 
της υπο διχτατορική εντολή κυ¬ 
βέρνησης Μαρκεζίνη όπως είναι 
γνωστό, διακήρυξε τη στάση της 
Ελλάδας στον τελευταίο Αρα- 
βοισραηλινό πόλεμο σαν στάση 
ουδετερότητας...». 

Είναι επίσης χαραχτηριστικά 
πως σε αυτό το συνέδριο τα χαι¬ 
ρετιστήρια τόσο του ΚΚΣΕ, όσο 
και του ΚΚ Βουλγαρίας δεν α¬ 
ναφέρουν λέξη για αγώνα ε¬ 
νάντια στην χούντα, ούτε καν ό¬ 
τι υπάρχει φασισμός στην Ελλά¬ 
δα. 

Είναι σαφές πως εκείνη την πε¬ 
ρίοδο ο σοσιαλιμπεριαλισμός έ¬ 
χει κάνει το άνοιγμά του στην 
φασιστική χούντα. Πως η οικου¬ 
μενική κυβέρνηση δεν είναι τί¬ 
ποτα άλλο απο εκείνη την πρό¬ 
ταση, που αξιοποιεί αυτά τα α¬ 
νοίγματα στο εσωτερικό μέτωπο 
για να πετύχει το δυνάμωμα του 
εργαλείου του, του ψευτοΚΚΕ 
αλλά και την συσπείροιση της 
σοβινιστικής αστικής τάξης. 

Το κλειδί είναι το Κυπριακό. 
Ο αμερικάνικος ιμπεριαλισμός 
και σε προπη φάση ο ελληνικός 
σοβινισμός (Παπαδόπουλος) για 
να εξασφαλίσει τη σταθερότητα 
του ΝΑΤΟ στην περιοχή, ανά¬ 
μεσα σε Ελλάδα Τουρκία και Κύ¬ 
προ προωθούσε τη λύση της δι¬ 
πλής ένωσης. Σε αυτή τη λύση 
αντιστάθηκε ο Μακάριος στη Κύ¬ 
προ που ήθελε ένα ενιαίο κρά¬ 
τος με την πλήρη όμως κυριαρ¬ 
χία των ελληνοκύπριων πάνω 
στους τουρκοκύπριους, ενώ ο πιο 
ακραίος ελληνικός σοβινισμός 
(Ιωαννίδης) ήθελε όλη την Κύ¬ 
προ για τον εαυτό του, ιδιαίτερα 
από την (όρα που κατέρρευσε το 
σχέδιο της διπλής Ένωσης. Έ¬ 
τσι έρχεται για προϊτη ίσιος φο¬ 
ρά, ο ελληνικός σοβινισμός σε 
σύγκρουση με τον αμερικάνικο ι¬ 
μπεριαλισμό. Αυτή τη σύγκρου¬ 
ση προσπαθεί να αξιοποιήσει για 
το δικό του συμφέρον ο σοβιετι¬ 
κός σοσιαλιμπεριαλισμός με τα 
ανοιγματά του στη φασιστική 
χούντα. 

Μέσα στα πλαίσια της φασιστι¬ 
κής χούντας υπάρχει μια έντονη 
διαπάλη. Ο Παπαδόπουλος μετά 
την αντίσταση του Μακάριου 
βλέπει ότι δεν μπορεί να επιβά¬ 
λει την αμερικάνικη λύση, που 
άλλωστε δεν ικανοποιεί και τους 
πιο ακραίους σοβινιστές μέσα 
στα πλαίσια της φασιστικής χού¬ 
ντας. Οι πιέσεις που δέχεται από 


αυτούς για δυναμικές λύσεις 
στην Κύπρο στην γραμμή της Έ¬ 
νωσης είναι μεγάλες. Σε αυτές 
ουσιαστικά τις πιέσεις αναζητά¬ 
ει πολιτικά στηρίγματα και στο 
βάθος αυτή είναι η πολιτική λύ¬ 
ση Μαρκεζίνη. Για τον σοσιαλι- 
μπεριαλισμό ο κύριος κίνδυνος 
προέρχεται απο την γραμμή Ιω- 
αννίδη, απο την γραμμή δηλαδή 
της Ένωσης, ενώ αντίθετα ένας 
αδύναμος Παπαδόπουλος και με 
ανοιχτό το Κυπριακό ήταν ότι 
καλύτερο γι’ αυτόν εκείνη την 
περίοδο, για το δυνάμωμα δηλα¬ 
δή των δικών του θέσεων. Αυτό 
φάνηκε καθαρά άλλωστε αργό¬ 
τερα, όταν οι σοβιετικοί για να 
ανατρέψουν την Ένωση υποστή¬ 
ριξαν ανοιχτά την τούρκικη ε¬ 
πέμβαση στην Κύπρο. 

Είναι λοιπόν φανερό πως ο σο- 
σιαλιμπεριαλισμός και τα τσιρά¬ 
κια του στην Ελλάδα, σε αυτές 
τις πολιτικές συνθήκες δεν ήθε¬ 
λαν με τίποτα αντιφασιστικούς 
αγώνες και εξεγέρσεις που θα α¬ 
νέτρεπαν τους σχεδιασμούς του. 

Η ΠΑΛΗ ΣΤΟ ΦΟΙΤΗΤΙ¬ 
ΚΟ ΚΙΝΗΜΑ 

Η “φιλελευθεροποίηση” στα 
πανεπιστήμια είχε μια ποιοτική 
πολιτική διαφορά. Το γεγονός ό¬ 
τι εδώ υπήρχε, παρά την ανωρι¬ 
μότητα στην πολιτική συνείδη¬ 
ση, οργανωμένο φοιτητικό κίνη¬ 
μα. Ένα αντιφασιστικό κίνημα 
που έστω και αυθόρμητα έπαιζε 
καίριο ρόλο στις εξελίξεις. 

Το κίνημα αυτό χρησιμοποίη¬ 
σε τη “φιλελευθεροποίηση” στα 
πανεπιστήμια για την μαζικοποί- 
ηση του μέσα από νόμιμες ή μι- 
σονόμιμες μορφές και απο ανοι¬ 
χτούς αντιφασιστικούς αγώνες, 
όπως οι δύο καταλήψεις της Νο¬ 
μικής και μια σειρά απο αντιφα¬ 
σιστικές διαδηλώσεις. 

Αυτό είχε φοβίσει ιδιαίτερα τη 
φασιστική χούντα και αυτός ή¬ 
ταν ο βασικός λόγος που την α¬ 
νάγκασε να προσπαθεί να κάνει 
πρώτα τις βουλευτικές και μετά 
τις φοιτητικές εκλογές. Ήθελε 
δηλαδή να χειραγωγήσει το φοι¬ 
τητικό κίνημα μέσα απο τις συμ¬ 
φωνίες με τον παλιό πολιτικό 
κόσμο και τον ρεβιζιονισμό των 
δύο τότε ψευτοΚΚΕ. 

Όλη η πάλη στο φοιτητικό κί¬ 
νημα που κατέληξε στην μεγα¬ 
λειώδη λαϊκή εξέγερση του Πο¬ 
λυτεχνείου δόθηκε πάνω στο ζή¬ 
τημα των φοιτητικών εκλογών 
πάνω δηλαδή στη συγκεκριμένη 
γραμμή της “φιλελευθεροποίη¬ 
σης” στα πανεπιστήμια. Οι φοι¬ 
τητές κατήγγειλαν, και σωστά, 
αυτές τις εκλογές ότι νομιμο¬ 
ποιούσαν τον χουντικό συνδικα¬ 
λισμό. 

Το ψευτοΚΚΕ, μέσα απο την 
ΚΝΕ και την ΑντιΕΦΕΕ έκανε 
ότι μπορούσε για να εμποδίσει 
και στη συνέχεια να χτυπήσει την 
εξέγερση. 


Εφαρμόζοντας τη γραμμή της 
“οικουμενικής” στις φοιτητικές 
εκλογές, δεχόταν ουσιαστικά τη 
νομιμοποίησή τους, βάζοντας σαν 
όρο να διεξαχθούν απο εκλεγμέ¬ 
νες εφορευτικές επιτροπές. 

Κόντρα σε αυτή τη γραμμή, βα¬ 
σικά οι συνδικαλιστές της ΑΑ- 
ΣΠΕ, φοιτητικής παράταξης του 
ΕΚΚΕ εκείνη την εποχή, αλλά 
και μια σειρά απο ανεξάρτητους 
αντιφασίστες αγωνιστές προοι- 
θούσαν την γραμμή, πως ελεύθε¬ 
ρες εκλογές μπορούσαν να γί¬ 
νουν μόνο με την κατάργηση μιας 
σειράς φασιστικών νομοθετικών 
διαταγμάτων. Αυτό μπορούσε ου¬ 
σιαστικά να γίνει μόνο με κλι- 
μάκιοση του αντιφασιστικού 
αγώνα. 

Όλη η πάλη που οδήγησε στον 
Νοέμβρη, δόθηκε επάνω στις δύ¬ 
ο αυτές γραμμές. 

Είναι εδώ χαραχτηριστικά δύο 
αποσπάσματα, από αντίστοιχα 
κείμενα της ΚΝΕ και της ΑΑ- 
ΣΠΕ, ένα περίπου μήνα πριν το 
Πολυτεχνείο. 

Σε ανακοίνωση του ΚΣ της 
ΚΝΕ στα τέλη του Οχτώβρη του 
1973 γράφουν για την προηγού¬ 
μενη δράση τους: 

«Αντίθετα τονιζόταν και μάλι¬ 
στα έντονα, ότι θα πρέπει να α¬ 
ποφευχθούν οι περιπτώσεις ξε¬ 
κομμένων ενεργειών του φοιτη¬ 
τικού κινήματος και ειδικά με τη 
μορφή κατάληψης κτιρίων κάτω 
από την επίδραση των αυθόρμη¬ 
των και αριστερίστικων στοιχεί¬ 
ων». 

Αντίθετα σε διακήρυξη της Α- 
ΑΣΠΕ στις 14 Οχτώβρη του 1973 
γράφεται: 

«Το φοιτητικό κίνημα έμαθε 
μέσα απο την ίδια του την πείρα, 
πώς πίσω από τον εκδημοκρατι¬ 
σμό κρύβεται το φίδι του φασι¬ 
σμού, πως πίσω απο κάθε προ¬ 
σφορά κρύβεται η απάτη και η 
τρικλοποδιά για την ένταξή μας 
στην φασιστική νομιμότητα. Το 
φοιτητικό κίνημα έμαθε πως ό¬ 
ταν αγωνίζεται με συνέπεια για 
τα πραγματικά του συμφέροντα, 
το μόνο που έχει να περιμένει εί¬ 
ναι η κρατική φασιστική βία. Ξέ¬ 
ρουμε πως η λευτεριά δεν δωρί¬ 
ζεται αλλά καταχτιέται, για αυ¬ 
τό και θα παλαίψουμε ενάντια 
στην φασιστική επιστράτευση και 
τα φασιστικά Ν.Α. 720/ 70 και 
1347/73, για αυτό και θα αγωνι¬ 
στούμε να καταχτήσουμε τις 
πραγματικές μας δημοκρατικές 
ελευθερίες διεκδικώντας μαχη¬ 
τικά τα δικαιωματά μας, θα α¬ 
γωνιστούμε με όλους τους τρό¬ 
πους για να τσακίσουμε τα φα¬ 
σιστικά θεσμικά πλαίσια που ε¬ 
πιβάλουν οι καταπιεστές του τό¬ 
που και του λαού μας». 

Έτσι φτάνουμε στις συνελεύ¬ 
σεις, την Τετάρτη 14 του Νοέμ¬ 
βρη που καλούνται να αποφασί- 

συνέχεια στη σελ. 6 

συνέχεια από τη σελ. 6 

σουν πάνω στο ζήτημα των εκλο¬ 
γών. Δύο είναι οι βασικές, μια 
στη Νομική και μια στο Πολυτε¬ 
χνείο. Και στις δύο αυτές συνε¬ 
λεύσεις ανατρέπεται η γραμμή 
του ψευτοΚΚΕ και ξεκινάει η 
κατάληψη. 

Από νωρίς στο προαύλιο του 
Πολυτεχνείου μαζεύονται φοιτη¬ 
τές που κόντρα στην γραμμή της 
ΚΝΕ και ανεξάρτητα απο τις α¬ 
ποφάσεις των συνελεύσεων, φω¬ 
νάζουν αντιφασιστικά συνθήμα¬ 
τα και αποτελούν πόλο συσπεί¬ 
ρωσης. Το νέο μαθεύεται στη Νο¬ 
μική όπου παρά τις αντιδράσεις 
των Κνιτών, πάνω απο 1.000 φοι¬ 
τητές, φεύγουν από τη συνέλευ¬ 
ση με επικεφαλής την ΑΑΣΠΕ 
και με μαχητική πορεία πηγαί¬ 
νουν στο Πολυτεχνείο, ενώνο¬ 
νται με αυτούς που βρίσκονται 
στο προαύλιο. Η Εξέγερση ξεκι¬ 
νάει. 

Η ΕΞΕΓΕΡΣΗ ΤΟΥ ΠΟ¬ 
ΛΥΤΕΧΝΕΙΟΥ 

Δεν θα αναφερθούμε εδώ στα 
γνωστά γεγονότα της ηρωικής ε¬ 
ξέγερσης. Αυτό που θέλουμε να 
δείξουμε, όπως είπαμε στην αρ¬ 
χή του άρθρου είναι το βάθος του 
χτυπήματος της εξέγερσης απο 
την μεριά του ψευτοΚΚΕ. 

Ας δούμε λοιπόν τι ήταν για 
αυτό το κόμμα το ξεκίνημα της 
κατάληψης, με τη διαδήλοιση α¬ 
πο τη Νομική στο Πολυτεχνείο. 

Στην Πανσπουδαστική με αριθ¬ 
μό έκδοσης 8 που εκδόθηκε τον 
Γενάρη-Φλεβάρη του 1974, δημο¬ 
σιεύουν ένα κείμενο κάποιας συ¬ 
ντονιστικής επιτροπής αγώνα 
του Πολυτεχνείου, που οι ίδιοι 
έφτιαξαν και που καμιά σχέση 
δεν είχε με την συντονιστική της 
εξέγερσης. Σε αυτό το κείμενο 
γράφουν: 

«Καταγγέλουμε την προσχε- 
διασμένη εισβολή στο χώρο του 
Πολυτεχνείου την Τετάρτη 14 
του Νοέμβρη 350 περίπου οργα¬ 
νωμένων πραχτόρων της ΚΥΠ 
σύμφωνα με το προβοκατόρικο 
σχέδιο των Ρουφογάλη-Καρα- 
γιανόπουλου...». 

Επίσης απο τα υλικά της 4ης 
Ολομέλειας της ΚΕ του ψευτοΚ¬ 
ΚΕ τον Ιούλη του 1976 αντιγρά¬ 
φουμε: 

«Η ΚΟΑ και το Γραφείο του 
ΚΣ της ΚΝΕ είδαν καταρχήν την 
κατάληψη σαν μια επικίνδυνη 
περιπλοκή στην ανάπτυξη της α- 
ντιχουντικής πάλης. Η σκέψη 
τους ήταν κυρίως να πάρουν μέ¬ 
τρα για την άμεση απαγκίστρω¬ 
ση των φοιτητών από το Πολυ¬ 
τεχνείο...». 

Είναι φυσικό για το ψευτοΚ¬ 
ΚΕ να έχει μια τέτοια εχτίμηση 
για τον χαραχτήρα της κατάλη¬ 
ψης. Ακριβώς γιατί αυτή τίναζε 
στον αέρα την γραμμή της 
“οικουμενικής” φιλελευθεροποί¬ 


ησης και τα σχέδια των αφεντι¬ 
κών του για χρησιμοποίηση της 
χούντας. 

Έπρεπε λοιπόν με κάθε θυ¬ 
σία το κίνημα αυτό να τσακι¬ 
στεί και πρώτα απ’ όλα πολι¬ 
τικά. Έπρεπε λοιπόν να χαρα- 
χτηριστεΐ σαν προβοκατόρικο 
απο την μεριά των Ιωαννιδικών 
κύκλων της φασιστικής χού¬ 
ντας. 

Όταν το ψευτοΚΚΕ δεν μπό¬ 
ρεσε να αποτρέψει την κατά¬ 
ληψη, προσπάθησε να επιβάλ¬ 
λει τον δικό του έλεγχο με μέ- 
θοδες τραμπουκισμού και πλα¬ 
στογραφιών της συντονιστικής 
επιτροπής. Όλη του η δράση α¬ 
ποσκοπούσε σε δύο βασικά 
πράγματα. Το ένα ήταν, όπως 
το ίδιο έλεγε “η απαγκίστρω¬ 
ση” και το άλλο να βάλει το 
κίνημα αυτό στην υπηρεσία της 
γραμμής του. 

Έχει μια σημασία να δούμε 
μέσα απο τα ίδια τα κείμενά 
τους την καθημερινή τους προ¬ 
σπάθεια για την “απαγκίστρω¬ 
ση”. Τα αποσπάσματα είναι α¬ 
πο το προηγούμενο κομματικό 
τους ντοκουμέντο: 

«Το Γραφείο του ΚΣ της ΚΝΕ 
έμαθε τα γεγονότα σχεδόν τυ¬ 
χαία την Πέμπτη το πρωί... 
Πρώτη του εχτίμηση ήταν οτι 
τα γεγονότα αποτελούν ανεύ¬ 
θυνη ως ένα βαθμό ενέργεια έ¬ 
ξω απο την γραμμή της οργά¬ 
νωσης... και χαράζει τη σωστή 
προοπτική να μετεξελιχθεί η 
στατική μορφή της κατάληψης 
σε έξοδο και διαδηλώσεις»... 

...«Το μεσημέρι της Παρα¬ 
σκευής, λίγα λεπτά πρίν την 
συνεδρίαση της ΣΕ , ο τότε 
γραμματέας της ΚΝΕ Πολυτε¬ 
χνείου, συναντά μέλος της ΣΕ 
και του ανακοινώνει ότι λίγο 
πριν η καθοδήγηση του έβαλε 
ζήτημα για το πώς θα κατορ¬ 
θώσουν να φύγουν από το Πο¬ 
λυτεχνείο»... 

.......αλλά αντίθετα είναι μάλ¬ 
λον βέβαιο ότι αν η ΚΝΕ ήταν 
σωστά προετοιμασμένη και τα 
στελέχη της δούλευαν έγκαιρα, 
σωστά και επιτόπου μέσα στο 
ΦΚ, με αυτή την κατεύθυνση, θα 
ήταν δυνατόν ή να μην επιλε- 
γεί καθόλου η μορφή της κα¬ 
τάληψης, ή και αν προσωρινά 
πραγματοποιόταν, να σρεφόταν 
γρήγορα προς άλλες εξελίξεις». 

Μέσα από αυτά τα αποσπά¬ 
σματα νομίζουμε ότι γίνεται α¬ 
ντιληπτή με πλήρη σαφήνεια η 
στάση του ψευτοΚΚΕ σε αυτό 
το ζήτημα. 

Στο δεύτερο ζήτημα, της έ¬ 
νταξης δηλαδή του κινήματος 
στη δίκιά του γραμμή, θα ανα¬ 
φέρουμε μόνο το κομμάτι στην 
ανακοίνωση προς τον τύπο της 
ΣΕ που προσπάθησαν να βά¬ 
λουν οι Κνΐτες, αλλά που τελι¬ 
κά αφαιρέθηκε κάτω από την 


μεγάλη πίεση αντιφασιστών 
αγωνιστών. Το κείμενο αυτό έ¬ 
λεγε: 

«Πιστεύοντας ότι αυτή τη στιγ¬ 
μή του αγώνα εκφράζουμε τη θέ¬ 
ληση του ελληνικού λαού για ε¬ 
νότητα, καλούμε όλες τις αντι- 
δικτατορικές αντιστασιακές δυ¬ 
νάμεις και όλα τα δημοκρατικά 
αντιδικτακτορικά κόμματα να α¬ 
γωνιστούν μαζί μας. Να κάνουν 
κοινό πρόγραμμα βασισμένο ο¬ 
πωσδήποτε στις αρχές της λαϊ¬ 
κής κυριαρχίας και της εθνικής 
ανεξαρτησίας, με βασικό στόχο 
την ανατροπή της δικτατορίας». 

Όμως παρά την απόφαση της 
Σ.Ε., διαβάστηκε τελικά μέσα α¬ 
πό τον πομπό με πραξικόπημα 
των κνιτών. 

Η ΠΟΛΙΤΙΚΗ ΣΗΜΑΣΙΑ 
ΤΗΣ ΕΞΕΓΕΡΣΗΣ 

Το Πολυτεχνείο ήταν μια αυ¬ 
θόρμητη λαϊκή εξέγερση. Μια ε¬ 
ξέγερση όμως που έγινε για να 
ανατρέψει μια συγκεκριμένη πο¬ 
λιτική γραμμή. Τη γραμμή της 
“φιλελευθεροποίησης” της φασι¬ 
στικής χούντας, αλλά και όλου 
του παλιού πολιτικού κόσμου και 
του ρεβιζιονισμού των δύο τότε 
ψευτοΚΚΕ όπως την αναλύσαμε 
παραπάνοι. 

Απ' αυτή την άποψη και παρά 
τον αυθόρμητο χαρακτήρα του, 
το Πολυτεχνείο είχε μια ισχυρή 
πλευρά συνειδητής προετοιμασί¬ 
ας, από τις δυνάμεις εκείνες και 
τους αγωνιστές μέσα στο φοιτη¬ 
τικό κίνημα που έδοισαν προπο- 
πόρα την πάλη, ενάντια στη φι¬ 
λελευθεροποίηση. Σ’ αυτό το μέ¬ 
τωπο και από την άποψη των ορ¬ 
γανωμένων δυνάμεων πρωτοπό¬ 
ρο ρόλο έπαιξε η στάση της Α¬ 
ΑΣΠΕ και του τότε ΕΚΚΕ (ε¬ 
κείνο το ΕΚΚΕ δεν έχει καμιά 
σχέση με το σημερινό σοβινιστι¬ 
κό και περιθωριοποιημένο έ¬ 
κτρωμα με το ίδιο όνομα). 

Σ’ αυτό λοιπόν το επίπεδο, η 
λαϊκή εξέγερση κατάκτησε μια 
τεράστια πολιτική νίκη, τινάζο¬ 
ντας στον αέρα τα σχέδια της 
φασιστικής χούντας και όλων 
των αστικών και ρεβιζιονιστι- 
κών κομμάτων. Ο βαθμός όμως 
της πολιτικής ανωριμότητας και 
του επιπέδου οργάνωσης του ε¬ 
παναστατικού και κομμουνιστι¬ 
κού κινήματος καθόρισε την α¬ 
δυναμία του στη χάραξη συγκε¬ 
κριμένων συγκεκριμένων πολι¬ 
τικών προτάσεων, τέτοιων που 
να δίνουν τη δυνατότητα στο ευ¬ 
ρύτερο δημοκρατικό κίνημα να 
ανεβάσει την πάλη του σε ανώ¬ 
τερες θέσεις. 

Η λαϊκή εξέγερση του Νοέμ¬ 
βρη είναι ότι πιο επαναστατικό 
στη μετεμφυλιακή ιστορία των 
αγώνων του λαού μας. Είναι μια 
ζωντανή φλόγα για τη νεολαία 
και το λαό μας στην πάλη του 
ενάντια στους νέους επίδοξους 
φασίστες. 


Η πολιτ ική της ελλην ικής α 
στ ικής τάξης απέναντ ι 
στ ις με ιονότητες πσυ βρίσκονται 
μέσα στα όρια του ελληνικού 
κράτους χαραχτηριζόνταν πάντα 
από τη βαρβαρότητα. Η αστική 
τάξη στο όνομα των αντ ιδρα- 
στ ικών της σχεδίων για επέκτα¬ 
ση, κατασκεύασε το ιδεολογικό 
αντ ιδραστ ικό δόγμα της πολιτ ι- 
στ ικής ανωτερότητας του Ελλη¬ 
ν ισμού κα ι της συνακόλουθης ε¬ 
θνικής καθαρότητας των πληθυ¬ 
σμών που ζουν στη χώρα μας, το 
οποίο στην πράξη σήμαινε μια 
σε ιρά από δ ιώξε ις ενάντ ια τόσο 
στη μακεδονική όσο και στην 
τουρκική μειονότητα. Πέρα από 
την μη αναγνώρισή τους σαν ε¬ 
θνικές με ιονότητες, με όλα όσα 
αυτό σημαίνει σύμφωνα με το 
Διεθνές Δίκαιο, η αστική τάξη 
της χώρας μας ψηφίζοντας μια 
σε ιρά νόμους κα ι δ ιατάξε ις προ¬ 
σπαθεί να βάλε ι κάθε λογής ε¬ 
μπόδια στην ανάπτυξή τους και 
την ευημερία τους. 

Μέσα σε αυτά τα πλαίσια θέ¬ 
σπισε τον Κώδικα Ελληνικής Ι¬ 
θαγένειας (ΚΕΙ) του 1955 που ι¬ 
διαίτερα στο άρθρο 19 εδ. 1 ανα- 
φέρε ι: "Αλλογενής εγκαταλε ίπων 
το Ελλην ι κόν έδαφος άνευ προ- 
θέσεως παλιννοστήσεως δύναται 
να κηρυχθή απωλέσας της Ελλη¬ 
νικήν Ιθαγένειαν". Βεβαίως ο νό¬ 
μος δεν κάνει καμιά διευκρίνι¬ 
ση ως προς το τ ι εννοείται εγκα- 
τάλε ιψη του ελλην ικού εδάφους 
χωρίς πρόθεση επανόδου. 

Η διάταξη αυτή εφαρμόζεται 
από τότε μέχρι σήμερα κυρίως 
στην τουρκική μειονότητα. Τα 
μέλη της με ισνότητας χάνουν εύ¬ 
κολα την ιθαγένε ιά τους εφόσον 
εγκαταλείψουν το ελληνικό έδα¬ 
φος. Εννοείται ότι την ιθαγένεια 
την χάνουν κυρίως τα πιο δρα¬ 
στήρια μέλη αυτής της με ισνότη- 
τας. Οι συνέπε ιες αυτής της κα- 
τάφορης αδικίας σε βάρος πολι¬ 
τών αυτής της χώρας που ανή¬ 
κουν σε δ ιαφορετ ικό έθνος από 
το ελληνικό, είναι ιδιαίτερα βα¬ 
ριές. Δεν μπορούν να εκδώσουν 
πισταποιητ ικάγια τα παιδιά τους 
από τους δήμους ή τ ις κοινότη¬ 
τες, δεν έχουν δελτία ταυτότητας, 
δεν μπορούν να πάρουν δάνε ια 
από τ ις τράπεζες, δεν μπορούν 
να προσληφθούν σε δημόσιους 
οργανισμούς. Συμβαίνει πολλές 
φορές ο ι γόνε ίς να μην ε ίνα ι πλέ¬ 
ον Έλληνες πολίτες και τα παι- 
δ ιά τους να ε ίναι ή το αντ ίστρο- 
φο. 

Υπάρχουν τα λεγάμενα γρα¬ 
φεία Πολιτ ιστ ικών Σχέσεων που 
"βγάζουν" τα τεκμήρια μη επα¬ 
νόδου και τα υποβάλλουν στο 
Συμβούλιο Ιθαγένειας, το οποίο 
πάντα και χωρίς καμιά έρευνα τα 
υιοθετεί και προχωρά στην αφαί¬ 
ρεση της ιθαγένειας. Η ανάκλη¬ 
ση τέτοιων πράξεων από τον υ¬ 


πουργό των Εσωτερικών είναι 
σπάνια. 

Ο θόρυβος γύρω από το άρθρο 
αυτό ξέσπασε τελευταία με α¬ 
φορμή δημοσίευση απάντησης 
στον τύπο της Θράκης, απάντη¬ 
σης του υπουργού Εσωτερικών 
Α. Παπαδόπουλου στον μητρο¬ 
πολίτη Μάρωνείας . Στην απά¬ 
ντηση αυτή αναφέρονταν ότ ι: "Α¬ 
παντώντας στην από 4-9-97 επι - 
στολή σας αναφορικά με την 
κατάργηση του άρθρου 19 του 
Κώδ ι κα Ελλην ι κής Ιθαγενε ίας, 
σας γνωρίζουμε ότι από το υ¬ 
πουργείο μας δεν αντιμετωπίζε¬ 
ται θέμα τροποποιήσεως των δια¬ 
τάξεων του ΚΕΙ". Ο Παπαδοπού¬ 
λας μπορεί να είναι γενικά σε θε- 
τική κατεύθυνση, όπως έδειξε 
και με τον σχέδιο Κάποδίστριας 
αλλά πάσχε ι από σοβ ιν ισμό όλης 
της τάσης Γεννηματά στην οποία 
ανήκε. Στην επιστολή του ο φα¬ 
σίστας κα ι άρρωστος σοβ ιν ιστής 
μητροπολίτης Μαρωνείας και 
Κομοτηνής κατηγορεί τον Γ. Πά- 
πανδρέου που σε ομ ιλία του στη 
Θράκη ανάφερε ότ ι η κυβέρνη¬ 
ση μελετά της τροποποίηση του 
άρθρου αυτού (Ελευθεροτυπία, 
25-10). Στην επιστολή αυτή μετα¬ 
ξύ άλλων αναφέρεται ότι ο Γ. 
Παπανδρέου αδιαφορεί για τον 
"εθνικόν κίνδυνο ο οποίος θα δη- 
μιουργηθεί εκ της επανακτήσεως 
της ελληνικής ιθαγένειας εκ μέ¬ 
ρους χιλιάδων μουσουλμάνων 
διακρινομένων διά το τουρκικόν 
εθνικό φρόνημα, τον φανατι¬ 
σμόν" ('' Ε", 25-10). Οπως φαί¬ 
νεται και από αυτό το τμήμα της 
επιστολής τα μέλη της με ισνότη- 
τας που έχασαν την ελληνική ι¬ 
θαγένεια είναι χιλιάδες από τη 
μια, αλλά και ότι έχουν κάθε 
πρόθεση για να επιστρέψουν α¬ 
πό την άλλη. Αποδε ικνύεται έτσι 
για μια ακόμη φορά η φασιστ ική 
πραχτ ική της αστ ικής τάξης απέ- 
ναντ ι στην τούρκικη με ιονότητα. 
Αρού δεν μπορεί με τη βία να της 
αλλάξει εθνική συνείδηση, προ¬ 
σπαθεί να απαλλαγεί από αυτήν 
με την αριθμητ ική της ελάττωση. 
Αυτή η πραχτ ική γίνεται ακόμη 
χειρότερη αν συνδυαστεί με την 
πληθυσμιακή αλλοίωση των πε- 
ρ ιοχών όπου ζε ι η τούρκ ικη με ιο- 
νότητα με τους λεγάμενους Ρω- 
σοπόντ ιούς που τους εγτκαθι- 
στσύν εκεί οι σοβινιστές και τους 
δίνουν υλικά κίνητρα για να μεί¬ 
νουν εκε ί. Στόχος τους ε ίνα ι να 
δημιουργήσουν έντονες αντ ιθέ- 
σε ις ανάμεσα σε αυτούς κα ι τους 
ντόπιους που δεν έχουν ούτε καν 
τα στοιχειώδη δικαιώματα του 
πολίτη αυτού του κράτους. 

Είναι δημοκρατική απαίτηση 
να καταργηθε ί το άρθρο 19 του 
ΚΕΙ και να σταματήσε ι άμεσα η 
εφαρμογή του στα μέλη των εθν ι- 
κών μειονοτήτων στην Ελλάδα. 







ΚΥΡΙΑΚΗ 9 ΝΟΕΜΒΡΗ 1997 


ΝΕΑ ΑΝΑΤΟΛΗ 


Σελίδα 7 


ΘΕΣΣΑΛΟΝΙΚΗ : 

ΟΙ ΝΑΖΙ ΚΑΝΟΥΝ 
ΕΞΩΤΕΡΙΚΗ ΠΟΑΙΤΙΚΗ 


ΨευτοΚΚΕ και ΣΥΝ τους κάλυψαν 

Στις 30 Οκτώβρη, έγινε εκδήλωση-ημερίδα στη Θεσσαλονίκη 
με θέμα “Θεσσαλονίκη: Ελευθέριος Βενιζέλος-Κεμάλ Ατατούρκ” 
στην οποία συμμετείχαν έλληνες και τούρκοι επιχειρηματίες. 

Η ημερίδα διοργανώθηκε από την Ένωση για τη Δημοκρατία 
στα Βαλκάνια, την Ένωση Τουρκικών Βιομηχανιών και Επι¬ 
χειρηματιών και το Ελληνοτουρκικό Επιχειρηματικό Συμβού¬ 
λιο. Έξω από το Εμπορικό και Βιομηχανικό Επιμελητήριο, ορ¬ 
γανώθηκε διαδήλωση “διαμαρτυρίας” της οποίας τον κύριο ό¬ 
γκο, όπως παραδέχεται και ο Ριζοσπάστης της 31/10, αποτελού¬ 
σαν οι ναζιστές της “Χρυσής Αυγής”. Αυτοί επιτέθηκαν ενά¬ 
ντια στους τούρκους επιχειρηματίες με την ανοχή των αστυνο¬ 
μικών αρχών, με αποτέλεσμα να φυγαδευτούν σε κλούβες από 
το κτίριο και να μεταφερθούν στο ξενοδοχείο “Μακεδονία Παλ- 
λάς” όπου και έγινε τελικά η εκδήλωση με αρκετές απώλειες 
σε συμμετοχές και έναν τραυματία. 

Ο ΧΑΡΑΚΤΗΡΑΣ ΤΗΣ 
ΕΚΔΗΛΩΣΗΣ 


Διαβάζουμε στην Ελευθεροτυπί¬ 
α, 31/10: «Κανείς δεν θα αντιδρού- 
σε στη Θεσσαλονίκη αν οι Τούρ¬ 
κοι και οι Έλληνες επιχειρηματί¬ 
ες και βιομήχανοι έκαναν αυτό που 
κάνουν οι ...κανονικοί επιχειρημα¬ 
τίες και βιομήχανοι. Δουλειές, 
μπίζνες -πώς το λένε: Θα συναντιό- 
τουσανωραία και καλά, “τόσα βά¬ 
ζω εγώ”, “άλλα τόσα εσύ”, “έτσι 
θα το δουλέψουμε το μπουνταλά- 
δικο καταναλωτικό κοινό”, “τόσα 
θα βγάζουμε”, “αυτές τις μίζες θα 
δώσουμε”, “εκείνο το μπαχτσίσι θα 
προσφέρουμε ”, τέτοια. Αυτοί, όμως 
θέλησαν να παρουσιαστούν σα δι¬ 
πλωμάτες και ιστορικοί!». Πραγμα¬ 
τικά, το θέμα της ημερίδας δεν ή¬ 
ταν η οικονομική συνεργασία ανά¬ 
μεσα στις δύο χώρες. Ήταν ο ρό¬ 
λος των Ελευθερίου Βενιζέλου και 
Κεμάλ Ατατούρκ στην εδραίωση 
της ειρήνης μεταξύ των δύο χω¬ 
ρών. Αυτό της έδωσε τον “ιστορι¬ 
κό” της χαρακτήρα. Από την άλ¬ 
λη, ο πρόεδρος του Ελληνοτουρκι¬ 
κού Επιχειρηματικού Συμβουλίου, 
Ραχμΐ Κοτς, ισχυρός οικονομικός 
παράγοντας στη χώρα του αλλά 
και πολιτική προσωπικότητα, ο ο¬ 
ποίος ήρθε στην Ελλάδα για την 
ημερίδα, δήλωσε ότι θα μεταφέρει 
το μήνυμα του Σημίτη στον τούρ- 
κο πρωθυπουργό Γιλμάζ, λίγες 
μέρες πριν από τη συνάντηση στην 
Κρήτη. Αυτό ονομάστηκε “διπλω¬ 
ματία των επιχειρηματιών”. 

Εξάλλου δύο από τους διοργανω¬ 
τές, η Ένωση για τη Δημοκρατία 
στα Βαλκάνια, και το Ελληνοτουρ¬ 
κικό Επιχειρηματικό Συμβούλιο, 
συμμετέχουν στην Πρωτοβουλία 
Συνεργασίας για τη Νοτιοδυτική 
Ευρώπη (5ΕΘΙ), πρωτοβουλία ανά¬ 
λογη της Διαβαλκανικής, η οποία 
έχει κυρίως οικονομικό χαρακτή¬ 
ρα, και στενή συνεργασία με τις Η- 
ΠΑ (Ελεύθερος Τύπος, 2/11). 

Με λίγα λόγια οι τούρκοι επιχει¬ 
ρηματίες, αυτή τη φορά, δεν ήρθαν 
για “μπίζνες”. Και οι έλληνες επι¬ 
χειρηματίες επίσης δεν τους συνά¬ 
ντησαν για “μπίζνες”. Η δυτικόφι¬ 
λη αστική τάξη της Τουρκίας και 
η ευρωπαιόφιλη μερίδα της ελλη¬ 
νικής αστικής τάξης έκαναν πο¬ 
λιτική ειρήνης ανάμεσα σε Ελλά¬ 
δα και Τουρκία στο έδαφος της χώ¬ 
ρας του πολέμου και της επίθεσης. 
Μια τέτοιου είδους προσέγγιση δε 


βοηθά τα ρώσικα σχέδια και 
γι'αυτό έπρεπε να συντρίβει. Γι’ 
αυτό αυτή η πολιτική πράξη δεν 
είχε την έγκριση του σοσιαλφα- 
σισμού και σαφώς είχε τη λυσ¬ 
σασμένη αντίδραση του σοβινι¬ 
σμού. Γι’ αυτό η επίθεση της 
“Χρυσής Αυγής” είχε την χλια¬ 
ρή αντιμετώπιση της κυβέρνησης 
και την ουσιαστική κάλυψη όλου 
του ψευτοαριστερού μπλοκ. 

Η κυβέρνηση Σημίτη δεν έστει¬ 
λε ούτε ένα εκπρόσωπο της στην 
εκδήλωση, δημιουργώντας έτσι 
από την αρχή κλίμα πολιτικής α¬ 
πομόνωσης. Ο Σημίτης περιορί¬ 
στηκε σε μία συνάντηση με τους 
τούρκους επιχειρηματίες στην Α¬ 
θήνα. Ο υφυπουργός Εξωτερικών 
Παπανδρέου δήλωσε ότι « λυπά¬ 
ται που δεν μπορεί να έρθει» και 
ευχήθηκε “καλή επιτυχία”. Την 
προηγούμενη μέρα σε κλειστή συ¬ 
νεδρίαση της Επιτροπής Εξωτε¬ 
ρικών και Άμυνας, Καψής, Βερυ- 
βάκης και Παπαθεμελής έβγαλαν 
αντιτούρκικες κορώνες, χωρίς να 
πάρουν καμία ουσιαστική απά¬ 
ντηση. Χαρακτηριστικότερος ό¬ 
λων ο Καψής, ο οποίος πρότεινε 
αποχώρηση της Ελλάδας από το 
στρατιωτικό σκέλος του ΝΑΤΟ 
στην περίπτωση που με τη νέα δο¬ 
μή του ΝΑΤΟ, αναλάβει τη διεύ¬ 
θυνση επιχειρήσεων στο νησιώ- 
τικο χώρο της Ελλάδας, Τούρκος 
διοικητής. Πρόσθεσε ότι «έτσι ό¬ 
πως πάμε θα φτάσουμε στο δίλημ¬ 
μα: “παράδοση ή σύγκρουση » (Ε¬ 
λευθεροτυπία, 31/10). Την προη¬ 
γούμενη μέρα δηλαδή τα σοβινι¬ 
στικά στελέχη του ΠΑΣΟΚ ζη¬ 
τούσαν πόλεμο. 

Ο ίδιος ο υπουργός Μακεδονί- 
ας-Θράκης Πετσάλνικος δήλω¬ 
σε ότι δε θα παραστεί επειδή «έ¬ 
χει σημασία η επίσημη στάση που 
τηρεί η Τουρκία, η οποία δε συμ¬ 
βάλλει στη βελτίωση των σχέσε¬ 
ων», ενώ μετά τα επεισόδια αρ- 
νήθηκε ότι είχε καταδικάσει την 
εκδήλωση. 

Στη Θεσσαλονίκη, όλοι οι τη¬ 
λεοπτικοί σταθμοί και οι εφημε¬ 
ρίδες καλούσαν σε συναγερμό του 
έθνους. Ο Κοσμόπουλος αρνήθη- 
κε να παραστεί λέγοντας ότι: «Η 
άρνησή μου να παραστώ λέει πολ¬ 
λά. Οι οργανωτές ας αναλάβουν 
τις ευθύνες τους για τις επιπτώ¬ 
σεις στην πόλη...». Η εκκλησία 
δήλωσε το παρόν με το μητροπο¬ 


λίτη Θεσσαλονίκης Παντελεήμων 
που χαρακτήρισε την εκδήλωση 
“σχιζοφρένεια” (Ελεύθερος Τύπος, 
30/10). Τα κόμματα της Βουλής δεν 
έστειλαν κανένα εκπρόσωπο με 
την εξαίρεση του ΣΥΝ. Ο ΣΥΝ εκ¬ 
προσωπήθηκε από το Στέλιο Νέ- 
στωρ, ο οποίος όμως αποχώρησε 
λέγοντας ότι δεν μπορεί να γίνει 
“όμηρος”. Τόσο ο ΣΥΝ, όσο και ο 
Νέστωρ ήξεραν πολύ καλά το κλί¬ 
μα και το γεγονός ότι θα γίνουν 
επεισόδια. Ο Νέστωρ πήγε στη 
Θεσσαλονίκη για να αποχωρήσει 
με άλλοθι τα επεισόδια και όχι για 
να συμμετάσχει στην “εκδήλωση- 
πρόκληση”. Το ελληνικό κράτος, 
η ελληνική Βουλή, ο ελληνικός 
πολιτικός κόσμος είχε έμμεσα ή 
φανερά χαρακτηρίσει αυτή την εκ¬ 
δήλωση “ανθελληνική πρόκληση”. 
Η ναζιστική “Χρυσή Αυγή” κλή¬ 
θηκε για να απαντήσει σ’ αυτή την 
“πρόκληση”. Σε ρόλο υπουργού Ε¬ 
ξωτερικών δήλωσε ότι η Ελλάδα 
δε δέχεται στο έδαφος της καμία 
έκφραση της “εθνοπροδοτικής πο¬ 
λιτικής” της ειρήνης με την Τουρ¬ 
κία. 

Αυτό ήταν το πολιτικό σκηνικό 
που οδήγησε στη μέρα της ντρο¬ 
πής στη Θεσσαλονίκη. 

ΤΟ ΧΡΟΝΙΚΟ ΤΗΣ ΝΤΡΟ¬ 
ΠΗΣ ΚΑΙ ΤΟΥ ΦΑΣΙΣΜΟΥ 

Την ημέρα της εκδήλωσης, στις 
2.30, έξω από το Εμπορικό και Βιο¬ 
μηχανικό Επιμελητήριο Θεσσαλο¬ 
νίκης όπου θα γινόταν η εκδήλω¬ 
ση, είχαν συγκεντρωθεί Πόντιοι 
που διαμαρτύρονταν για τη « γε¬ 
νοκτονία εκατοντάδων χιλιάδων 
Ελλήνων του Πόντου και της Μι¬ 
κρός Ασία», Κύπριοι, και μέλη της 
“Χρυσής Αυγής”, του “Στόχου” 
και της “4ης Αυγούστου”. Η συ¬ 
γκέντρωση ήταν γνωστή και είχε 
προπαγανδιστεί από μέρες. Οι συ¬ 
γκεντρωμένοι δεν ήταν περισσό¬ 
τεροι από 400. Η ίδια η εκδήλωση 
ήταν από τις πιο σημαντικές πο¬ 
λιτικές εκδηλώσεις που έχουν γί¬ 
νει στη χώρα μας με διεθνείς προ¬ 
εκτάσεις και συμμετοχή πολλών 
σημαντικών πολιτικών προσωπι¬ 
κοτήτων. Παρ’ ολ’ αυτά για την 
περιφρούρηση δεν ανέλαβε την ευ¬ 
θύνη κεντρικά το υπουργείο Δη¬ 
μόσιας Τάξης, αλλά αυτή αφέθη- 
κε στην Αστυνομική Διεύθυνση 
Θεσσαλονίκης. 

Η Αστυνομική Διεύθυνση Θεσ¬ 
σαλονίκης από την πλευρά της έκ- 
φρασε με τον καλύτερο τρόπο τις 
διαθέσεις όλων των φορέων της 
πόλης απέναντι στην εκδήλωση. 
Η δύναμη που χρησιμοποιήθηκε ή¬ 
ταν μικρότερη από την αντίστοι¬ 
χη που περιφρούρησε τη διαδήλω¬ 
ση υπέρ του Μπαλάφα! (Αυγή, 31/ 
10). Άφησε τους συγκεντρωμένους 
να φτάσουν έξω από την πόρτα του 
Επιμελητηρίου, ενώ θα μπορούσε 
άνετα να είχε αποκλείσει εγκαί¬ 
ρως την περιοχή και να τους δια¬ 
τηρήσει σε απόσταση ασφαλείας. 

συνέχεια στη σελ. 8 


ΣΤΑ ΠΕΤΑΧΤΑ 


Η Ορθοδοξ ία δεν κρύβεται 


Ο πίθηκος δεν μπορεί να 
κρύψε ι την ουρά του και η Δια- 
βαλκανική της Κρήτης δεν μπό¬ 
ρεσε να κρύψε ι στην εντέλε ια 
την στρατηγική του "ορθόδο¬ 
ξου τόξου" που υπηρετεί. Το 
πρόγραμμα που είχε ετοιμα¬ 
στεί για τ ις γυναίκες των ηγε¬ 
τών περιλάμβανε περιοδεία 


και γεύμα σε ορθόδοξη μονή. 
Αυτό ήταν που υποχρέωσε τη 
γυναίκα του Γιλμάζ να μείνε ι 
έξω από το πρόγραμμα για να 
μη συγκρουστεί με τους ισλα- 
μοφασίστες της Τουρκίας. (Ε¬ 
λευθεροτυπία, 5 Νοέμβρη) . Με 
ένα σμπάρο δυό τρυγόνια! 


Διαβαλκαν ική και ΣΪΝ 


Δεν υπάρχει καλύτερη από¬ 
δειξη για το πόσο έντονα σύμ¬ 
φωνη ήταν με τα σχέδ ια της Ρω¬ 
σίας η Διαβαλκαν ική από την 
παρακάτω απαίτηση - ταύτ ιση 
του Κωνσταντόπουλου με τους 
στόχους και τ ις μεθόδους της. 
Συγκεκριμένα αυτός με ανα¬ 
κοίνωσή του λίγο πριν συζητη¬ 
θεί το σχέδιο Διακήρυξης που 
πρότεινε ο Πάγκαλος στην 
Κρήτη ζητούσε : 


«Υπογραφή Κο ι νής Δ ι ακή- 
ρυξης που να περ ιλαμβάνε ι α¬ 
μοιβαίο σεβασμό συνόρων, διε¬ 
θνούς δικαίου, διεθνών συνθη¬ 
κών και κοινή θέληση για μό¬ 
νιμες δομές συνεννόησης στο 
πλαίσιο της δ ιαβαλκανικής 
συνδιάσκεψης ως μόνιμου θε¬ 
σμού"» 

(Ελευθεροτυπία, 3 Νοέμ¬ 

βρη) · 


ΟΓιέλτσιν χαιρετίζει 


Το άρθρο μας για τη Διαβαλ¬ 
καν ική είχε γραφτεί πριν ο 
Γέλτσιν την χαιρετήσει με μύ- 
νημά του. Το μόνο που αλλά¬ 
ζει μετά από αυτό είναι ότι επι¬ 
βεβαιώνεται η ανάλυσή μας 
για το ρόλο της Ρωσίας σε αυ¬ 
τήν. Το μήνυμα Γέλτσιν ανάμε¬ 
σα στα άλλα αναφέρε ι επίσης: 

«. ..Γιατί η Ρωσία, που έχει 
ιστορικά ευρείες σχέσεις με τα 
βαλκανικά κράτη, δεν είναι α¬ 
διάφορη για την τύχη αυτού του 
μέρους της Ευρωπαϊκής Ηπεί¬ 
ρου. Γι 'αυτό έχουμε σκοπό και 
στο μέλλον να συμμετέχουμε α¬ 
πό κοινού με τις χώρες τηςΝ. 
Ανατολικής Ευρώπης στην υλο¬ 
ποίηση χρήσιμων ιδεών και σχε¬ 


δίων. .» 

Θυμίζουμε στους αναγνώ¬ 
στες μας ότ ι ο Γέλτσιν ε ίχε προ- 
τείνει στην συνάντηση ΥΠεξ 
των Βαλκανίων τον Ιούνη στη 
Θεσσαλονίκη να συναντηθούν 
μέσα το 1998 οι Υπ. Εξωτερι¬ 
κών, Μεταφορών και Οικονο¬ 
μίας των βαλκανικών χωρών 
για το συντονισμό της δράσης 
τους. Στην πρόταση αυτή αντέ¬ 
δρασαν τότε οι ΗΠΑ και η 
Γερμανία που ήταν όπως και η 
Ρωσία παρατηρητές. Τώρα α¬ 
φού η Κρήτη έγινε δίχως αυ¬ 
τούς η Ρωσία αισθάνεται ότ ι 
πιο εύκολα μπορεί να την 
περάσει. 


Ο Σημίτης και τα νησιά 


Γ ια να καταλάβε ι κάνε ίς πό¬ 
σο υποταγμένος είναι ο Σημί¬ 
της στους σοβινιστές και στους 
"ρώσους" στην εξωτερική πο¬ 
λιτική αρκεί να προσέξει το 
παρακάτω απόσπασμα από τη 
συνέντευξη που έδωσε στο 
Σπίγκελ και αναδημοσιεύτηκε 
στην Ελευθεροτυπία της 3 Νο¬ 
έμβρη. Ο δημοσιογράφος του 
περ ιοδ ικού παρατηρε ί: «Η 
Τουρκία από την πλευρά της θε¬ 
ωρεί ότι την προκαλείτε έχετε 
εγκαταστήσει στρατιωτικές δυ¬ 
νάμεις στα νησιά ακριβώς απέ- 
ναν τ ι από τ ι ς τούρκ ικες α¬ 
κτές». 

Και ο Σημίτης απαντά: «Η 
Άγκυρα υπέρ βάλλε ι αναφορικά 
με την στρατ ιωτ ικοποίηση του 
ανατολικού Αιγαίου. Στην 
πραγματ ι κό τη τα βρ ίσκον τα ι 


εκε ί ανάλογα με το μέγεθος κά¬ 
θε νησιού μερικές εκατοντάδες 
χωροφύλακες. Και είναι γελοίο 
να ισχυρίζεται κανείςότι αυτοί 
οι αστυνομικοί θαμπορούστχν 
να επι τεθούν στην Τουρκία». 

Τι κατάντημα για έναν υπο- 
τ ιθέμενο ε ιρηνόφιλο να χρησι¬ 
μοποιεί επιχειρήματα της επο¬ 
χής της χούντας που έρχονται 
σε σύγκρουση με την άμεση 
γνώση και εμπειρία του ελλη¬ 
νικού λαού, ιδιαίτερα των 
στρατευμένων που ξέρουν από 
την ίδια τους τη θητεία πόσο εί¬ 
ναι εξοπλισμένα αυτά τα νη¬ 
σιά. Μόνο το ψέμμα μπορεί να 
κρύψει την καταπάτηση των 
συνθηκών και την εξαιρετικά 
αδύναμη θέση στην οποία βρί¬ 
σκεται στο κεφαλαιώδες ζήτη¬ 
μα η ελληνική διπλωματία. 


Ο Τζοχατζάπουλος πααχ ί ζε ι 


για τους Ρώσους 


Τελικά ότ ι δεν κατάφερε κα¬ 
τευθείαν η Ρωσία στη Διάσκε¬ 
ψη των Νοτιοευρωπαίων υ¬ 
πουργών Αμυνας τον Οκτώβρη 
όπου συμμετείχαν και οι ΗΠΑ, 
δηλαδή να μπε ι σε αυτή τη δ ιά- 
σκεψη, το κατάφερε για λογα¬ 
ριασμό της ο Έλληνας υπουρ¬ 
γός άμυνας Τζοχατζόπουλος. 
Μετά την αποφασιστ ική άρνη¬ 


ση της Βουλγαρίας να καλέσε ι 
σε αυτήν τη Ρωσία, ο Τζοχα¬ 
τζόπουλος έβαλε βέτο ώστε 
στην επόμενη παρόμο ια συν¬ 
διάσκεψη να συμμετέχει και η 
Ρωσία. Έτσι για άλλη μια φορά 
αποδείχνεται ο βρώμικος 
ρόλος του σοβινισμού στη 
φιλοσοσιαλιμπεριαλιστ ική του 
ιχλιτ ική. 








Σελίδα 8 


ΝΕΑ ΑΝΑΤΟΛΗ κυριακη 9 νοεμβρη 1997 


ΘΕΣΣΑΛΟΝΙΚΗ: 

ΟΙ ΝΑΖΙ ΚΑΝΟΥΝ ΕΞΩΤΕΡΙΚΗ ΠΟΛΙΤΙΚΗ 


συνέχεια από τη σελ. 7 

Παρών ήταν και ο εισαγγελέας 
Σαπατζής, ο οποίος έδωσε εντολή 
να απομακρυνθούν οι συγκεντρω¬ 
μένοι, αλλά η αστυνομική δύναμη 
περιορίστηκε στο να ανοίγει δια¬ 
δρόμους για να μπορούν να φτά¬ 
νουν πιο εύκολα οι φασίστες μέ¬ 
χρι την πόρτα του Επιμελητηρίου 
και να ξυλοκοπούν όποιους ε¬ 
πιχειρούσαν να μπουν ή να βγουν. 
Σε καμία στιγμή η αστυνομική δύ¬ 
ναμη δεν ήρθε σε σύγκρουση με 
τους συγκεντρωμένους. Υπήρχε 
αρμονική συνύπαρξη. 

Οι συγκεντρωμένοι φώναζαν 
συνθήματα όπως “ Τούρκος καλός, 
μόνο νεκρός”, “Σκατά, σκατά στον 
τάφο τουΚεμάλ” “Τούρκοι, Μογ- 
γόλοι, δολοφόνοι”, “Ολόκληρη η 
Τουρκία, ελληνική επαρχία” κ.λπ. 
Τραγουδούσαν το “τρενάκι”, “πα¬ 
τριωτικό” άσμα που περιγράφει το 
πως θα μπει ο ελληνικός στρατός 
στην Τουρκία και θα κάψει χω¬ 
ριά, θα βιάσεις γυναίκες κλπ. Το 
μόνο ουσιαστικά πολιτικό σύνθη¬ 
μα που ακούστηκε ήταν το “ Ελ- 
λάς-Ρωσία συμμαχία” (Ελευθε¬ 
ροτυπία , 31/10). Η “Χρυσή Αυγή” 
ήταν η μόνη από τις δυνάμεις που 
ήταν συγκεντρωμένες εκεί που έ¬ 
χει προπαγανδίσει πολιτικά αυτό 
το σύνθημα και με αυτό το σύνθη¬ 
μα έδωσε το πολιτικό στίγμα στη 
συγκέντρωση και στη βία που α¬ 
σκήθηκε. 

Το αντικείμενο της συγκέντρω¬ 
σης δεν ήταν καθόλου η “διαμαρ¬ 
τυρία”. Ήταν να μη γίνει η εκδή¬ 
λωση. Αυτή τη δουλειά είχαν α- 
ναλάβει εργολαβικά οι ναζιστές 
της “Χρυσής Αυγής” που είχαν 
την πολιτική κυριαρχία αλλά και 
τον μεγαλύτερο όγκο. 

Τα πρώτα επεισόδια ξεκινούν 
λίγο μετά τις 2.30 όταν εμφανίζο¬ 
νται κάποιοι από τους συμμετέ- 
χοντες στην ημερίδα, που θα άρ¬ 
χιζε στις 3 το μεσημέρι. Οι συγκε¬ 
ντρωμένοι κινούνται εναντίον 
τους και τους πετούν αβγά, ντομά¬ 
τες, κέρματα και άλλα αντικείμε¬ 
να, μέσα σε βρισιές, αποδοκιμασί¬ 
ες και τα συνθήματα που αναφέρ¬ 
θηκαν πιο πάνω. Το ίδιο γίνεται 
και όταν εμφανίζονται κάποιοι α¬ 
πό τους Τούρκους προσκεκλημέ¬ 
νους, ενώ ακούστηκαν συνθήμα¬ 
τα ενάντια στον επιχειρηματία 
Γιάννη Μπουτάρη (“Μπουτάρη 
ζούμε, στον τάφο να σε δούμε”), ο 
οποίος έχει “βεβαρημένο παρελ¬ 
θόν”. Ήταν αυτός που έκανε την 
πρόταση να μετονομαστεί η οδός 
Αγ. Δημητρίου σε οδό Κεμάλ Α- 
τατούρκ, δηλαδή να αποξηλώσου¬ 
με ένα “ιερό πρόσωπο” της ορθο¬ 
δοξίας, για τον “τούρκο σφαγέα”. 

Στις 4 ανακοινώνεται σε όσους 
βρίσκονταν στην αίθουσα του Επι¬ 
μελητηρίου ότι η αστυνομία δεν 
μπορεί να εγγυηθεί την ασφα¬ 
λή είσοδο των Τούρκων επι¬ 
χειρηματιών και γι’ αυτό το λό¬ 
γο θα αποχωρήσουν και με κλού¬ 
βες της Αστυνομίας θα μεταφερ¬ 
θούν στο ξενοδοχείο “Μακεδονία 
Παλάς”, για να γίνουν εκεί οι ερ¬ 
γασίες της ημερίδας. Έτσι αντί 


να μπουν στις κλούβες οι 400 
φασίστες, μπήκαν οι έλληνες 
και τούρκοι επιχειρηματίες 
και οι υπόλοιπες προσωπικό¬ 
τητες που συμμετείχαν στην 
εκδήλωση (!!!). 

Σ’ αυτό το σημείο ο Νέστωρ ε¬ 
πιδεικνύει το υψηλό “αγωνιστικό” 
του φρόνημα και δηλώνει ότι θα 
αποχωρήσει γιατί δεν μπορεί να 
είναι “όμηρος”. Αυτή η κίνηση ε¬ 
κείνη τη στιγμή ήταν η χειρότερη 
προβοκάτσια ακριβώς επειδή η 
λυσσασμένη επίθεση του φασισμού 
είχε σαν αντικείμενο τη ματαίω¬ 
ση της εκδήλωσης. Εκείνη τη 
στιγμή ο 
ΣΥΝ μέ¬ 
σω του 
εκπρο¬ 
σώπου 
του έδω¬ 
σε στο 
φασισμό 
αυτό που 
ήθελε. 

Την ί¬ 
δια στιγ¬ 
μή ο πρό- 
ε δ ρ ο ς 
του Συν- 
δέσμου 
Τούρκων 
Βιομη- 
χάνων, Μπουχαρέμ Καϊχάν, δήλω¬ 
νε ότι “ Απλώς καθυστέρησε η η¬ 
μερίδα ...Λεν έθιξαν οι εκδηλώσεις 
αυτές το πνεύμα της προσπάθειας 
μας”. 

Στις 4.15 βγαίνει η πρώτη ομάδα 
από το κτίριο. Ανάμεσα σ’ αυτούς 
και ο πρόξενος της Γαλλίας, ο ο¬ 
ποίος βγήκε στο δρόμο με τα 
χέρια στο κεφάλι. Εκείνη την ώ¬ 
ρα οι διαδηλωτές σπάνε με ευκο¬ 
λία (!) το μπλόκο των αστυνομι¬ 
κών και τους επιτίθενται κάτω α¬ 
πό βροχή κερμάτων. 

Μέχρι της 5 το απόγευμα ολο¬ 
κληρώθηκε η φυγάδευση των συ¬ 
νέδρων και στη συνέχεια διαλύ¬ 
θηκε και η συγκέντρωση των φα¬ 
σιστών. 

Απολογισμός, τραυματίες (από 
την πλευρά των επιχειρηματιών 
πάντα), δύο μόνο συλλήψεις, 
και κουρελιασμένη κάθε έννοια 
δημοκρατίας σ’ αυτή τη χώρα. 

Το φαιδρό της υπόθεσης ήταν ο 
Σωτήρης Κούβελας ο οποίος πέ¬ 
ρασε τυχαία (;) από κοντινή από¬ 
σταση με αποτέλεσμα το πλήθος 
να κινηθεί απειλητικά εναντίον 
του φωνάζοντας « Αλήτες, προ¬ 
δότες, πολιτικοί». 

Ο ΣΟΣΙΑΛΦΑΣΙΣΜΟΣ 

ΠΑΙΡΝΕΙ ΚΑΤΩ ΑΠΟ ΤΙΣ 

ΦΤΕΡΟΥΓΕΣ ΤΟΥ ΤΟΥΣ 
ΝΑΖΙΣΤΕΣ 

Μετά τα επεισόδια η κυβέρνηση 
έβγαλε μία χλιαρή ανακοίνωση, η 
οποία δεν αναγνώριζε καμία ευ¬ 
θύνη του ελληνικού κράτους, δεν 
ζητούσε συγνώμη από τους φιλο¬ 
ξενούμενους Τούρκους, αλλά πε¬ 
ριοριζόταν σε μία γενική διακή¬ 
ρυξη δημοκρατικών αρχών. Ο Ρέπ- 
πας καταδίκασε την «ανεύθυνη 
στάση ατόμων φασιστικής νοοτρο¬ 
πίας και συμπεριφοράς » και δή¬ 


λωσε ότι «η ελληνική κοινωνία 
είναι μία δημοκρατική και ανοι¬ 
κτή κοινωνία, όπου γίνονται σε¬ 
βαστές όλες οι απόψεις και κάθε 
σύννομη δραστηριότητα. Η συνά¬ 
ντηση των επιχειρηματιών έχει τη 
γενική αποδοχή και βρίσκει σύμ¬ 
φωνους όλους τους Έλληνες που 
είναι φιλειρηνικοί και φιλοπρόο¬ 
δοι». Έτσι οι φιλειρηνικοί και φι¬ 
λοπρόοδοι Έλληνες βρήκαν την 
έκφραση τους μέσα από το Ρέππα, 
όμως η κυβέρνηση σε καμία στιγ¬ 
μή δεν ξεκαθάρισε ότι τέτοιες συ¬ 
ναντήσεις είναι επιθυμία και πο¬ 
λιτική της. Ωστόσο, «σε μια δη¬ 


μοκρατική κοινωνία», όλες οι α¬ 
πόψεις πρέπει να ακούγονται. Α¬ 
πό εκεί και πέρα, ποιος θα δια¬ 
σφαλίσει ότι όλες οι απόψεις πρέ¬ 
πει να ακούγονται και ποιος έχει 
την ευθύνη όταν δεν ακούγονται, 
αυτό δεν μας το είπε ο Ρέππας. 
Όπως επίσης δεν εξήγησε γιατί 
κανένα κρατικό ή κυβερνητικό 
στέλεχος, γιατί κανένας αστυνο¬ 
μικός διευθυντής δεν καθαιρέθη- 
κε επειδή επέτρεψε αυτό το αί¬ 
σχος. 

Το μόνο θετικό στοιχείο της κυ¬ 
βερνητικής ανακοίνωσης είναι ό¬ 
τι αυτή τουλάχιστον ήταν απλά 
ουδέτερη, δεν κάλυψε το ναζισμό 
όπως αυτές των υπόλοιπων κομ¬ 
μάτων. 

Ξεκινάμε από τη Ν.Δ. η οποία 
μέσω του Σπηλιωτόπουλου δήλω¬ 
σε ότι «η προσέγγιση και ειρηνι¬ 
κή συμβίωση των λαών Ελλάδος 
και Τουρκίας είναι πάγιος στόχος 
της Ελλάδας με τον απόλυτο σε¬ 
βασμό του διεθνούς δικαίου, της 
εδαφικής ακεραιότητας και των 
κυριαρχικών δικαιωμάτων της 
χώρας. Ουδείς. με οποιαδήποτε δι¬ 
καιολογία. ή πρόσχημα, νομιμο¬ 
ποιείται να παρέχει επιχειρήματα 
που επιτείνουν την κακοπιστία 
της άλλης πλευράς». Με λίγα λό¬ 
για, είχαν δίκιο οι ναζιστές να α- 
ντιδράσουν γιατί αυτή η προσέγ¬ 
γιση δεν επιτρέπεται εφόσον ως 
γνωστόν “οι Τούρκοι δε σέβονται 
ούτε το διεθνές δίκαιο, ούτε την 
εδαφική ακεραιότητα, ούτε τα κυ¬ 
ριαρχικά δικαιώματα της χώρας”. 
Αυτή η προσέγγιση ήταν ανθελ¬ 
ληνική και εθνοπροδοτική. Όμως, 
λίγη λεπτότητα δε βλάπτει! Γιατί 
μετά παίρνουν αέρα οι Τούρκοι και 
λένε στα διεθνή ίοτα ότι προκα- 
λούμε! 

Ο Ελεύθερος Τόπος ανακάλυψε 


επίσης ότι οι τούρκοι επιχειρη¬ 
ματίες δεν είναι σαν τους δικούς 
μας τους έλληνες που κοιτάζουν 
τη δουλειά τους και τίποτα άλ¬ 
λο, αλλά «είναι κατευθυνόμενοι 
και οι θέσεις τους για τα εθνικά 
συμφέροντα είναι ξεκάθαρες, συ¬ 
νεργάζονται με την κυβέρνηση 
και τη στρατιωτική ηγεσία ει¬ 
δικά μετά την απόφαση της Ά¬ 
γκυρας το Μάρτιο να δοθεί ένα 
μεγάλο μέρος της παραγωγής 
της πολεμικής βιομηχανίας στον 
ιδιωτικό τομέα». Ποιοι λοιπόν, 
αυτοί έρχονται να μας μιλήσουν 
για ειρήνη; Τσακίστε τους! 

Πιο ενδιαφέ¬ 
ρουσα απ’ όλες 
ήταν η ανακοί¬ 
νωση του ψευ- 
τοΚΚΕ, το ο¬ 
ποίο για να δια- 
τηρήσει το 
“διεθνιστικό” 
του μανδύα, αλ¬ 
λά ταυτόχρονα 
και για να κα¬ 
λύψει τους φο¬ 
ρείς της πολιτι¬ 
κής του που 
χαιρετούν φασι¬ 
στικά, ασκούν 
ανοιχτή βία και 
φωνάζουν ενώ 
δέρνουν «Ελλάς-Ρωσία, Συμμα¬ 
χία», ανακάλυψε ότι αυτή η εκ¬ 
δήλωση ήταν εκδήλωση των κα¬ 
κών καπιταλιστών από τους ο¬ 
ποίους οι λαοί δεν έχουν τίποτα 
καλό να δουν. Αυτοί δε οι άλ¬ 
λοι, Πετσάλνικος, Κοσμόπουλος 
κ.λπ. που βάζουν τις φωνές εί¬ 
ναι “κάλπικοι πατριώτες” γιατί 
όλοι αυτοί πήγαν και ψήφισαν 
τις συμφωνίες του Μάαστριχτ 
και του Σένγκεν και του Άμ¬ 
στερνταμ και της Μαδρίτης. Και 
εφόσον “καλός” φασίστας είναι 
μόνο ο “ρώσος” φασίστας, είναι 
δηλαδή ο “Χρυσαυγίτης”, ο Κομ¬ 
ματική Οργάνωση Θεσσαλονί¬ 
κης του ψευτοΚΚΕ μας λέει α¬ 
νάμεσα σε άλλα, ότι «Οι φορείς 
και οι εργαζόμενοι της πόλης 
μας δεν πρέπει να παραπλανη¬ 
θούν και να πέσουν για άλλη μια 
φορά θύματα των κραυγών της 
μισαλλοδοξίας των γνωστών 
παραγόντων... Να γυρίσουν την 
πλάτη σ’ εκείνους που ωρύονται 
ότι κινδυνεύει η πατρίδα εξ α¬ 
νατολών ενώ έχει, ήδη, δουλω- 
θεί εκ δυσμών και περί αυτού ου¬ 
δείς λόγος». Ποιος τολμάει να 
πει κουβέντα; Αφού μάλιστα, το 
πραγματικό περιεχόμενο της συ¬ 
νάντησης «δεν είναι άλλο από 
την επιχειρούμενη διείσδυση 
των κεφαλαιοκρατών (Τούρκων 
και Ελλήνων) στην πολύπαθη 
Βαλκανική, της οποίας οι λαοί 
στενάζουν από τη φτψχεια και 
την εξαθλίωση που οι ιμπερια¬ 
λιστές τους έχουν επιβάλει» (Ρι¬ 
ζοσπάστης, 31/10). Κάτω οι κε¬ 
φαλαιοκράτες, ζήτω οι ναζιστές. 
Εθνικοσοσιαλισμός! 

Τέλος, και το σημαντικότερο, 
ο ΣΥΝ βαφτίζει όσα έγιναν α¬ 
ποτέλεσμα των «αμυντικών (!!!) 
εθνικιστικών αντανακλαστικών 


παραγόντων της Θεσσαλονί¬ 
κης». Με λίγα λόγια και ο ΣΥΝ, 
που ξόδεψε πολύ μελάνι για να 
αποδείξει ότι θύμωσε πολύ με ό¬ 
λα αυτά στην Αυγή, μας λέει ό¬ 
τι η φασιστική βία ήταν μία α¬ 
μυντική εκδήλωση, λανθασμένη, 
υπερβολική βέβαια, απέναντι 
στην πραγματική και υφιστάμε¬ 
νη τούρκικη πρόκληση. Μα πως 
μπορούν οι παράγοντες της Θεσ¬ 
σαλονίκης να διαθέτουν αμυ¬ 
ντικά αντανακλαστικά, αφού 
είναι αυτοί που θέλουν τον πό¬ 
λεμο, αυτοί που προκαλούν τη 
βία; Και γιατί μπαίνουν στο στό¬ 
χαστρο οι“παράγοντες της Θεσ¬ 
σαλονίκης” και όχι ο δράστης, 
η “Χρυσή Αυγή” και η παρέα 
της; Γιατί τη “Χρυσή Αυγή” μέ¬ 
χρι τώρα ο ΣΥΝ τη θεωρούσε 
...”νεκρή”. Θα περάσει κάποιος 
χρόνος μέχρι να συνέλθει από τη 
νεκρανάσταση. Μας λέει ο Στ. 
Πιστσιόρλας, μέλος της Πολιτι¬ 
κής Γραμματείας του ΣΥΝ ότι 
το κλίμα της δημαγωγίας που ο¬ 
δήγησε στα γεγονότα της Θεσ¬ 
σαλονίκης επωάζεται από τα δύ¬ 
ο μεγάλα κόμματα και «μεθο¬ 
δεύεται από δυνάμεις που ό¬ 
λοι θεωρούσαμε ότι έχουν ο¬ 
ριστικά εξουδετερωθεί». Ο 
ΣΥΝ κάνει πως δεν καταλαβαί¬ 
νει. Κάνει πως δεν έχει πάρει χα¬ 
μπάρι ότι η “Χρυσή Αυγή” έχει 
την τελευταία περίοδο μία δρά¬ 
ση που δείχνει ότι κάθε άλλο 
παρά εξουδετερωμένη είναι. 

Αξίζει εδώ να σημειωθεί ότι σε 
παρόμοια επεισόδια που είχαν ε¬ 
πιχειρήσει στην Τουρκία οι 
“Γκρίζοι Λύκοι” κατά του Βαρ¬ 
θολομαίου -οι οποίοι είχαν κα¬ 
ταφέρει πολύ λίγα χάρη στην ε¬ 
πέμβαση των αστυνομικών αρ¬ 
χών- η τουρκική κυβέρνηση, με¬ 
τά από παρέμβαση του επιχειρη¬ 
ματία Κοτς, έστειλε εκπρόσωπο 
της να ζητήσει συγνώμμη εκ μέ¬ 
ρους του λαού, της κυβέρνησης 
και του κράτους! Ποιοι καλύ¬ 
πτουν και ποιοι δεν καλύπτουν 
τους φασίστες όταν κάνουν ε¬ 
ξωτερική πολιτική; 

Εδώ έγιναν συλλήψεις δύο νε¬ 
αρών, οι οποίοι τη γλίτωσαν με 
τετράμηνη φυλάκιση, αφού αρ- 
νήθηκαν τη συμμετοχή τους, και 
οι συνήγοροι τους υποστήριξαν 
ότι έριχναν κέρματα, σαν ένδει¬ 
ξη της ευθυμίας τους, όπως σε 
γάμο! 

Είναι η πρώτη φορά που ο σο- 
σιαλφασισμός αναθέτει αποστο¬ 
λή στη “Χρυσή Αυγή”. Αυτό δεί¬ 
χνει για μια ακόμη φορά ότι δεν 
πρόκειται για μία ομάδα του πε¬ 
ριθωρίου που μπορούμε να αγνο¬ 
ήσουμε αλλά για ένα στρατό που 
χρησιμοποιεί ο κυρίαρχος σο- 
σιαλφασισμός ενάντια στον ο¬ 
ποίο πρέπει όλοι οι δημοκράτες 
να στρέψουμε τα πυρά μας, τώρα. 
Να δυναμώσουμε την πάλη ενά¬ 
ντια στους ναζιστές της “Χρυ¬ 
σής Αυγής” για να απομονωθεί 
και να βγει εκτός νόμου. Να πα¬ 
λέψουμε για ειρήνη με την Τουρ¬ 
κία. 


ΑΝΑΚΟΙΝΩΣΗ ΤΥΠΟΥ ΤΗΣ ΟΑΚΚΕ 
ΓΙΑ ΤΑ ΓΕΓΟΝΟΤΑ ΤΗΣ ΘΕΣΣΑΛΟΝΙΚΗΣ 

Η ΟΑΚΚΕ έδωσε την παρακάτω ανακοίνωση τύπου για 
τα γεγονότα της Θεσσαλονίκης, η οποία δημοσιεύτηκε στην 
εφημερίδα Ελευθεροτυπία: 

«Η διαδήλωση των τραμπούκων στη Θεσσαλονίκη με 
επικεφαλείς του ναζιστές, πρέπει να συνεγείρει τους δη¬ 
μοκράτες. Το φίδι έχει βγει πια από το αυγό του. Η κυρί¬ 
αρχη θεωρία και πραχτική του "τούρκικου κινδύνου" πα¬ 
ραδίνει τη χώρα μας στη μοναδική δύναμη που έχει συμ¬ 
φέρον από την ένταση στο Αιγαίο, στη Ρωσία των νέων 
τσάρων, κέντρο του νεοναζισμού στην Ευρώπη». 

ΤΟ ΚΡΑΧ ΣΥΓΚΛΟΝΙΖΕΙ ΤΟΥΣ ΕΤΟΙΜΟΡΡΟΠΟΥΣ 


Η παγκόσμια χρηματιστηριακή κρίση που ξέσπασε στις αρ 
χές του Νοέμβρη επέδρασε με πολύ έντονο τρόπο στο 
ελληνικό χρηματιστήριο, και απείλησε σοβαρά την ισο¬ 
τιμία της δραχμής. 

Αυτό το τελευταίο σημαίνει ότι απείλησε την ομαλή γενική εξέ¬ 
λιξη της οικονομικής και συνακόλουθα πολιτικής ζωής της χώρας 
μας. Μέχρι τη στιγμή που γράφεται αυτό το άρθρο (7 Νοέμβρη) αυ¬ 
τή η απειλή δεν έχει μεταφραστεί στην πράξη σε κάποια σοβαρή 
διαταραχή στην γενική κίνηση της οικονομίας, πέρα από μια αρ¬ 
κετή πτώση στο ελληνικό χρηματιστήριο. Όμως κανείς από όσους 
“ξέρουν” δεν μπορεί να κρύμει την ανησυχία του. Αυτή η ανησυχία 
εκδηλώνεται κυρίως με τις αλλεπάλληλες διαβεβαιώσεις υπουρ¬ 
γών και ειδικών ότι “οι μακροοικονομικοί δείχτες της ελληνικής 
οικονομίας δεν δείχνουν ότι η ισοτιμία της δραχμής μπορεί να 
κλονιστεί”. 

Στην πραγματικότητα εκείνο που είναι να φοβάται κανείς είναι 
ακριβώς οι μακροοικονομικοί δείκτες της ελληνικής οικονομίας. 


Η παγκόσμια χρηματιστηριακή 
κρίση ξεκίνησε από την κρίση των 
χρηματιστηρίων και στη συνέχεια 
την κρίση ισοτιμιών των νομισμά¬ 
των των αναπτυσσόμενων χωρών 
της Ν. Ασίας με πρώτη εκείνη της 
Ταϋλάνδης στο τέλος του καλο¬ 
καιριού. Αρχικά κατάρρευσε το 
ταϋλανδικό νόμισμα, το μπάχτ, και 
μετά ενέσκηψε μια θύελλα που α¬ 
γκάλιασε τη Μαλαισία, τις Φιλιπ¬ 
πίνες, και την Ινδονησία. Ύστερα 
έμεινε ένα κενό διάστημα φαινο¬ 
μενικής ηρεμίας και αμέσως μετά 
κεραυνοβολήθηκε το κέντρο όλων 
των αναπτυσσόμενων χρηματι¬ 
στηρίων της Ασίας δηλαδή το Χό- 
γκ - Κόγκ. Από εκείνη τη στιγμή 
και πέρα η κρίση έγινε παγκόσμια 
αφού χτύπησε διαδοχικά τη γνω¬ 
στή ηγεμονική τριάδα του δυτικού 
ιμπεριαλιστικού κόσμου, Ιαπωνί¬ 
α, ΗΠΑ, Δ. Ευρώπη. 

Σε αυτό το τελευταίο σημείο άρ¬ 
χισε να τρεκλίζει το ελληνικό 
χρηματιστήριο και να τρέμει η 
δραχμή. 

ΟΙ ΚΟΥΦΙΕΣ ΦΡΑΣΕΙΣ ΓΙΑ 

ΤΗΝ ΠΑΓΚΟΣΜΙΟΠΟΙΗΣΗ 

Οι μικροαστοί και οι σοσιαλφα- 
σίστες οικονομολόγοι ισχυρίζο¬ 
νται ότι για την παγκόσμια χρη¬ 
ματιστηριακή κρίση φταίνε η πα¬ 
γκοσμιοποίηση και οι κερδοσκό- 
ποι. Με αυτό τον τρόπο βολεύο¬ 
νται γιατί ρίχνουν την κρίση σε 
κάθε χώρα ξεχωριστά σε κάτι έ¬ 
ξω από αυτήν αλλά και έξω από 
το ίδιο το σύστημα που γεννάει 
τις κρίσεις. 

Στην πραγματικότητα η παγκο¬ 
σμιοποίηση δεν ευθύνεται καθό¬ 
λου για το ότι συμβαίνουν οι χρη¬ 
ματιστηριακές και νομισματικές 
κρίσεις, αλλά μόνο για το ότι συμ¬ 
βαίνουν σε παγκόσμια κλίμακα 
και μάλιστα σχεδόν ταυτόχρονα. 
Όσο για τους κερδοσκόπους αυ¬ 
τοί μόνο επιταχύνουν την εκδή¬ 
λωση και την εξέλιξη της κρίσης 
αλλά δεν είναι καθόλου αυτοί που 
την προκαλούν. Χρηματιστηρια¬ 
κές κρίσεις και μάλιστα πολύ πιο 
βαθειές από τούτη εδώ έχουν ση¬ 
μειωθεί πριν από την εποχή της 
παγκοσμιοποίησης, ενώ η κερδο¬ 
σκοπία και οι κερδοσκόποι είναι 
η ίδια η σάρκα και το πνεύμα του 
χρηματιστήριου. Αν θέλαμε να μι¬ 
λήσουμε συγκεντρωμένα και γενι¬ 
κά για την βαθύτερη αιτία των 
χρηματιστικών και νομισματικών 
κρίσεων θα λέγαμε ότι αυτή είναι 
το παγκόσμιο καπιταλιστικό σύ¬ 
στημα και οι αντιφάσεις του. Η 
χρηματιστηριακή αλλά και η νο¬ 
μισματική κρίση, όπως κάθε άλλη 


μορφή που παίρνει η οικονομική 
κρίση στο σύγχρονο καπιταλιστι¬ 
κό κόσμο είναι το οδυνηρό, κατα¬ 
στροφικό, βίαιο ξεπέρασμα των ε¬ 
σωτερικών αντιφάσεων αυτού του 
κόσμου. Η παγκοσμιοποίηση κά¬ 
νει πιο έντονο το ξέσπασμα αυ¬ 
τών των αντιφάσεων, αλλά η ίδια 
είναι αυτή που με την θυελλώδη 
της πορεία σπρώχνει όλο τον πλα¬ 
νήτη ακόμα και τις πιο καθυστε¬ 
ρημένες περιοχές του, στη σύγχρο¬ 
νη ζωή, ενώνει τις παραγωγικές 
διαδικασίες και τους λαούς πίσω 
από το άρμα του κεφάλαιου και 
ταυτόχρονα οξύνει τις ταξικές α¬ 
ντιθέσεις και προετοιμάζει τους 
λαούς για τις νέες μεγάλες αντιϊ- 
μπεριαλιστικές και αντικαπιταλι- 
στικές επαναστάσεις. 

Αν αξίζει λοιπόν να εντοπίζει 
κανείς κάτι σ’αυτές τις κρίσεις εί¬ 
ναι ο τρόπος με τον οποίο ενο¬ 
ποιούν την παγκόσμια αγορά τσα¬ 
κίζοντας κάθε εθνικό και τοπικό 
παράγοντα που εμποδίζει αυτή την 
πορεία. Αυτό ενδιαφέρει πολύ τη 
χώρα μας. Αυτή εδώ η τελευταία 
κρίση επιβεβαίωσε τη δύναμη των 
μεγάλων και ισχυρών οικονομιών 
και συγκλόνισε ότι είναι καθυστε¬ 
ρημένο στον κόσμο του αναπτυσ¬ 
σόμενου καπιταλισμού. Έτσι ενώ 
οι χώρες της “τριάδας” συνήλθαν 
γρήγορα,και οι σχετικά ισχυρότε¬ 
ρες ΗΠΑ δυνάμωσαν τις θέσεις 
τους απέναντι στις άλλες δύο (Ια¬ 
πωνία, Ευρώπη), οι χώρες του α¬ 
ναπτυσσόμενου καπιταλισμού ή η 
Ελλάδα που είναι στα ευρωπαϊκά 
όρια παλεύουν ακόμη με τα κύμα¬ 
τα. 

ΤΟ ΠΡΟΒΛΗΜΑ ΜΕ ΤΗΝ 
ΕΛΛΑΔΑ 

Το πρόβλημα μ’αυτές τις χώρες 
είναι ο βαθμός στον οποίο η σύγ¬ 
χρονη οικονομική και παραγωγι¬ 
κή τους ζωή είναι συναρθρωμένη 
με καθυστερημένες κοινωνικές 
και πολιτικές δομές. Ειδικά για 
την Ελλάδα το πρόβλημα είναι η 
απέραντη και όλο και πιο διεφθαρ¬ 
μένη κρατικοκομματική γραφειο¬ 
κρατία, ο στρατοκρατικός τυχο¬ 
διωκτισμός που στηρίζεται πάνω 
της και η συνακόλουθη σύμπλευ¬ 
ση και εξάρτηση όλου αυτού του 
καθεστώτος από τους πολεμικούς, 
χιτλερικού τύπου καπιταλισμούς 
της ανατολής. 

Αυτό όλο το βαρύ απόστημα που 
σέρνει στα πόδια του ο ελληνικός 
καπιταλισμός είναι που κάνει τώ¬ 
ρα το χρηματιστήριο τόσο εύθραυ¬ 
στο και τη δραχμή τόσο ελαφριά 
μέσα στη θύελλα. Δεν είναι από 
τον υπερανεπτυγμένο καπιταλι¬ 


σμό που αυτοί οι δύο τομείς της 
αγοράς παραπαίουν, αλλά αντίθε¬ 
τα από την αδυναμία αυτού του 
καπιταλισμού ο οποίος προσπαθεί 
να ανοιχτεί στη διεθνή αγορά, να 
σπάσει τα οχυρά του σάπιου πα¬ 
λιού καθεστώτος. 

ΠΩΣ ΞΕΣΠΑΣΕ Η ΚΡΙΣΗ 
ΚΑΙ ΓΙΑΤΙ 

Κατ’αρχήν πού οφείλεται η συ¬ 
νεχιζόμενη κρίση στο χρηματιστή¬ 
ριο; 

Οφείλεται στην αδυναμία της 
δραχμής, ουσιαστικά στην τεχνη¬ 
τά κρατημένη ψηλά ισοτιμία της. 
Αυτή η ισοτιμία κινδύνεψε την ώ¬ 
ρα της κρίσης γιατί οι ισχυροί θε¬ 
σμικοί επενδυτές που είχαν αγο¬ 
ράσει μετοχές σε δραχμές τις πού¬ 
λησαν για να αγοράσουν δολλά- 
ρια επειδή ακριβώς φοβήθηκαν μέ¬ 
σα στην γενική κρίση την πτώση 
της δραχμής και θέλησαν να φυ¬ 
λάξουν τα κέρδη τους. Το βαθύ δη¬ 
λαδή ανασφαλές σημείο στο ελ¬ 
ληνικό χρηματιστήριο δεν βρίσκε¬ 
ται στο ότι οι τιμές του είναι ψη¬ 
λές εξ αιτίας της χρηματιστηρια¬ 
κής σπέκουλας σε μερικές σφαί¬ 
ρες της οικονομίας όπου δεν πα- 
ράγεται υπεραξία (π.χ γη, ασφά¬ 
λειες κ.λπ) όπως συμβαίνει σε άλ¬ 
λα ισχυρά χρηματιστήρια, αλλά 
στο ότι είναι υπερτιμημένη η δραχ¬ 
μή, δηλαδή στο ότι η συνολική 
πραγματική κατάσταση της οικο¬ 
νομίας δεν αντιστοιχεί στην επί¬ 
σημη διεθνή εικόνα της όπως αυ¬ 
τή εκφράζεται από τη σημερινή ι¬ 
σοτιμία της δραχμής. 

Για να στηρίξει λοιπόν τη δραχ¬ 
μή το ελληνικό κράτος με τη μορ¬ 
φή της τράπεζας της Ελλάδας έ¬ 
κανε δύο πράγματα. Πρώτο πού¬ 
λησε 2,5 δις δολλάρια από το α¬ 
πόθεμά της που ανερχόταν στην 
αρχή της κρίσης σε περίπου σε 12 
και δεύτερο, και σημαντικότερο, 
αύξησε τα επιτόκια στη διατρα¬ 
πεζική αγορά. Με αυτό τον τρόπο 
εμπόδισε το σχετικά πιο “επιθετι¬ 
κό” κερδοσκοπικό κεφάλαιο να 
δανειστεί δραχμές από ελληνικές 
τράπεζες, να αγοράσει στη συνέ¬ 
χεια δολλάρια, να περιμένει μετά 
να πέσει η δραχμή, και ύστερα, με 
τα αγορασμένα αυτά δολλάρια να 
ξαναγοράσει πιο πολλές δραχμές. 
Ταυτόχρονα με την αύξηση των 
διατραπεζικών επιτοκίων το κρά¬ 
τος κυκλοφορούσε τα νέα έντοκα 
γραμμάτια, δηλαδή δανειζόταν α¬ 
πό τους πολίτες, με επιτόκια πο¬ 
λύ μεγαλύτερα από εκείνα που υ¬ 
πήρχαν ως εκείνη τη στιγμή (11.5% 
αντί 9.5%). Αυτό το έκανε για να 
“στεγνώσει” την αγορά από δα¬ 
νειστικά κεφάλαια σε δραχμές ώ¬ 
στε να εξαφανίσει κάθε εκτετα¬ 
μένη απόπειρα για νέα αγορά δολ- 
λαρίων από την πλευρά των ντό¬ 
πιων κερδοσκόπων. 

ΤΑ ΑΔΙΕΞΟΔΑ ΚΑΙ ΟΙ 
ΑΝΤΙΦΑΣΕΙΣ 

Αυτός όμως ο μηχανισμός με τα 
ψηλά επιτόκια μπορεί να είναι νι¬ 
κηφόρος μόνο όταν η πίεση δεν 
κρατήσει πολύ. Αν κρατήσει πο¬ 
λύ τότε τα ψηλά επιτόκια του δη¬ 
μοσίου σπρώχνουν παραπέρα τα 
κεφάλαια προς τα έντοκα οπότε 
και οι τράπεζες αυξάνουν τα επι¬ 
τόκια καθεστώτων, οπότε, και δα¬ 


νεισμού και το χρηματιστήριο πέ¬ 
φτει κι άλλο αφού οι “παίχτες” 
προτιμούν τα έντοκα από τις με¬ 
τοχές. Όσο όμως ανεβαίνουν τα 
επιτόκια δανεισμού και αδυνατί¬ 
ζει το χρηματιστήριο τόσο μειώ¬ 
νονται τα διαθέσιμα κεφάλαια α¬ 
πό τα οποία μπορούν να τροφοδο¬ 
τηθούν οι επιχειρήσεις. Σε μια πε¬ 
ριφραγμένη στα εθνικά σύνορα και 
προστατευμένη οικονομία κάπου 
εδώ θα αναστελόταν η περιπέτεια 
της δραχμής και η προσαρμογή της 
θα γινόταν αργότερα επειδή θα σι¬ 
γόβραζε η αποσύνθεση στο εσω¬ 
τερικό της χώρας μέχρις ότου μια 
μεγάλη οικονομική κρίση σαρώ¬ 
σει τις ισοτιμίες. 

Όμως τώρα μια λίγο πολύ πα- 
ρατεταμένη αύξηση των επιτοκί¬ 
ων θα έχει το εξής αποτέλεσμα: οι 
επιχειρήσεις θα δανειστούν ακό¬ 
μα περισσότερο από το εξωτερι¬ 
κό, όπου τα επιτόκια είναι ήδη χα¬ 
μηλότερα από τα ελληνικά. Αυτό, 
δηλαδή το να δανείζεται κανείς 
από το εξωτρικό, είναι τώρα δυ¬ 
νατό μετά την πρόσφατη σχετικά 
απελευθέρωση της αγοράς κεφα¬ 
λαίων. Ένας τέτοιος δανεισμός σε 
μεγάλη κλίμακα θα υποχρεώσει 
τις τράπεζες και το κράτος, είτε 
να μειώσουν τα επιτόκια, είτε να 
αλλάξουν την ισοτιμία της δραχ¬ 
μής. Αυτό σημαίνει ότι με τον ένα 
ή τον άλλο τρόπο η σημερινή ισο¬ 
τιμία της δραχμής θα είναι αδύ¬ 
νατο να κρατηθεί. Το ερώτημα 
λοιπόν που μπαίνει είναι το γιατί 
το σημερινό κράτος χρειάζεται μια 
τόσο ψηλή ισοτιμία της δραχμής 
που για να την πετύχει τεντώνε¬ 
ται μέχρι εξάρθρωσης; Η βαθύτε¬ 
ρη αιτία βρίσκεται στο πελώριο 
σημερινό δημόσιο χρέος και στο 
πολύ παθητικό εμπορικό ισοζύγιο. 
Η εξυπηρέτηση του εξωτερικού 


χρέους θέλει ισχυρή δραχμή το δε 
παθητικό εμπορικό ισοζύγιο θα 
βελτιωνόταν μακροπρόθεσμα αν η 
δραχμή έπεφτε, όμως βραχυπρόθε¬ 
σμα με την υποτίμηση της δραχ¬ 
μής θα δυνάμωνε ο πληθωρισμός 
και οι ελληνικοί δείχτες θα απο¬ 
μακρύνονταν από την Ευρώπη. 
Μια τέτοια λοιπόν προσέγγιση με 
την Ευρώπη είναι επιφανειακή και 
δείχνει μόνο ότι έντρομη η ελλη¬ 
νική αστική τάξη τρέχει εκεί για 
να σωθεί εξ’αιτίας της δικής της 
αδυναμίας να κυβερνήσει και να 
επιβιώσει. 

Έτσι η φιλοευρωπαϊκή βιομηχα¬ 
νική και εμπορική αστική τάξη 
φροντίζει τα εξωτερικά τυπικά δε¬ 
δομένα της οικονομίας της να εί¬ 
ναι ευρωπαϊκά καπιταλιστικά. Ό¬ 
μως τα εσωτερικά της στοιχεία μέ¬ 
νουν εγκλωβισμένα και άρρωστα 
κάτω από το βάρος της γραφειο¬ 
κρατικής και μιλιταριστικής σα¬ 
πίλας. Αυτές είναι λοιπόν οι α¬ 
ντιφάσεις που έρχονται να λυθούν 
από μια χρηματιστηριακή και νο¬ 
μισματική θύελλα. Αυτή τη στιγ¬ 
μή δεν μπορεί να ξέρει κανείς αν 
τα κρατικά τερτίπια με τα επιτό¬ 
κια θα πιάσουν και αν αυτό το κύ¬ 
μα κερδοσκοπίας θα υποχωρήσει. 
Όμως μακροπρόθεσμα αυτές οι α¬ 
ντιφάσεις που περιγράψαμε παρα¬ 
πάνω θα δυναμώσουν, και μια νέ¬ 
α, τοπική ή διεθνής, πολιτικο- 
στρατιωτική ή καθαρά οικονομι¬ 
κή ή καθαρά οικονομική κρίση θα 
έχει πιο δραματικές συνέπειες ό¬ 
σο η κατάσταση δεν διορθώνεται. 

Αλλά η διόρθωση της κατάστα¬ 
σης σ’αυτή τη χώρα θέλει κάτι πε¬ 
ρισσότερο από έναν ρεφορμιστικό 
εκσυγχρονισμό, θέλει μια επανά¬ 
σταση. Το πράγμα έχει σαπίσει και 
βρωμάει παντού. 


Πως διαστρεβλώνεται 
μια δήλωση 


Στις 22 και 23 Οκτώβρη το ε¬ 
θνικό φιλότιμο πήρε φωτιά από 
την “προκλητικότατη δήλωση” 
του τούρκου στρατιωτικού ακό¬ 
λουθου μέσα στο Ελληνικό Πε¬ 
ντάγωνο που φέρεται να είπε: 
«μπορούσαμε το ’74 να έχουμε κα¬ 
ταλάβει την Κύπρο αλλά δεν το 
κάναμε ». Έτσι το μετέδωσαν τα 
τηλεοπτικά κανάλια, το ραδιόφω¬ 
νο και οι εφημερίδες. Η υποτιθέ¬ 
μενη αυτή δήλωση έγινε στην ε¬ 
νημέρωση που έκανε το ελληνικό 
ΓΕΕΘΑ προς τους ακόλουθους Ά¬ 
μυνας των πρεσβειών στην Αθή¬ 
να των χωρών-μελών του ΝΑΤΟ 
για τις τουρκικές παρενοχλήσεις 
στο 0-130 που μετέφερε τον Τσο- 
χατζόπουλο. 

Ύστερα από αυτή τη “δήλωση” 
του, ο τούρκος, σύμφωνα με τη δη¬ 
μοσιογραφική ενημέρωση πάντα, 
εισέπραξε την εθνικά υπερήφανη 
απάντηση του έλληνα υπαρχηγού 
ΓΕΕΘΑ, αντιστράτηγου Ευθ. Πε- 
τίνη που είπε ειρωνικά: «σας ευ¬ 
χαριστούμε για τη μεγαλοθυμία 
σας». 

Στις 26 του Οκτώβρη, το Βήμα 
στη στήλη Βηματοδότης, είχε την 
εντιμότητα να μεταφέρει την α¬ 


ληθινή δήλωση του τούρκου 
στρατιωτικού ακολούθου που διά¬ 
βασε ενώπιον όλων ο τούρκος α- 
ξιωματούχος. Αυτή έχει ως εξής: 
«Αποτελεί (ελληνική) δημαγωγί¬ 
α το ότι η στρατιωτική ενίσχυση 
της νήσου οφείλεται στην τουρ¬ 
κική στρατιωτική παρουσία. Και 
τούτο διότι ο τουρκικός στρατός 
επενέβη πριν από 23 χρόνια σε ε¬ 
κτέλεση υποχρεώσεων που απορ¬ 
ρέουν από τις συνθήκες εγγυήσε- 
ως του 1959 και του 1960. Έκτοτε 
ο στρατός αυτός θα μπορούσε να 
προχωρήσει σε μια υποθετική 
στρατιωτική επιλογή. Αλλά 
δεν το έκανε. Πράγμα που απο- 
δεικνύει ότι η στρατιωτική λύση 
ουδέποτε αποτέλεσε στόχο της 
τούρκικης πλευράς της Κύπρου...». 

Για την ίδια την άσκηση “Νικη¬ 
φόρος ’97" δήλωσε ότι δεν ήταν 
παρά μια προσπάθεια της Ελλά¬ 
δας «να διατηρήσει (στην Κύπρο) 
πολιτικά οφέλη εκμεταλλευόμενη 
κάποιες στρατιωτικές καταστά¬ 
σεις και δραστηριότητες». Όσον 
αφορά την « εκτίμηση της επιχεί¬ 
ρησης από στρατιωτικής πλευ- 

συνέχεια στη σελ. 10 

ΟΙ ΗΠΑ ΔΙΝΟΥΝ ΣΤΗΝ ΚΙΝΑ 
ΠΥΡΗΝΙΚΑ ΚΑΙ ΤΑΪΒΑΝ 


Η συνάντηση κορυφής στην Ουά- 
σιγκτον ανάμεσα στον Ζιανγκ Ζε- 
μίν και τον Μπιλ Κλίντον ήταν η 
έναρξη του κινεζοαμερικάνικου δια¬ 
λόγου από την εποχή της σφαγής 
στην πλατία Τιεν-Αν-Μεν. Τότε οι 
σχέσεις των δύο χωρών ψυχράνθη- 
καν και εφαρμόστηκε το εμπάργκο 
όπλων απέναντι στην Κίνα. 

Αντίθετα απ’ ότι παρουσιάζεται 
δεν ήταν η Κίνα που έκανε τις πα¬ 
ραχωρήσεις απέναντι στον αμερικά¬ 
νικο ιμπεριαλισμό, αλλά ήταν οι Η¬ 
ΠΑ που με επικεφαλής τον Κλίντον 
υποχώρησαν απέναντι στις απαιτή¬ 
σεις του κινέζικου σοσιαλφασισμού. 
Το βασικό ζήτημα το οποίο άνοιξε 
το δρόμο για την πυρηνική συμφω¬ 
νία ανάμεσα στις δύο χώρες δεν ή¬ 
ταν καθόλου η δέσμευση της Κίνας 
ότι θα σταματήσει να παραδίνει πυ¬ 
ρηνικά στο Ιράν. 

Στο τελικό ανακοινωθέν της συ¬ 
νάντησης εκείνο που καθορίζεται 
σαν το πιο σημαντικό και ευαίσθη¬ 
το ζήτημα είναι το θέμα της Ταϊ¬ 
βάν. Ο Κλίντον επιβεβαίωσε την πο¬ 
λιτική της μίας και μόνης Κίνας και 
υπογράμμισε ότι η εξέλιξη των σχέ¬ 
σεων μεταξύ Ταϊπέχ και Πεκίνου, 
θα αποφασιστεί μεταξύ κινέζων και 
με ειρηνικό τρόπο. Πρόκειται για μί¬ 
α τρομαχτική πολιτική παραχώρη¬ 
ση στους Κινέζους μανδαρίνους. Ο 
επισκέπτης του Κλίντον, επιβεβαιώ¬ 
νοντας τον με τον καλύτερο τρόπο, 
υπενθύμισε την παραδοσιακή θέση 
του Πεκίνου: “Ειρηνική Επανένω¬ 
ση, Μια χώρα - Δύο συστήματα”. 
Έπειτα εγκαταλείποντας το διάβα¬ 
σμα των κειμένων που είχε μπρο¬ 
στά του στη συνέντευξη τύπου, έ¬ 
κανε μια προειδοποίηση: «Λεν δε¬ 
σμευόμαστε να παραιτηθούμε από τη 
χρησιμοποίηση της βίας η οποία δεν 
αφορά τους συμπατριώτες μας στην 
Κίνα, αλλά περισσότερο τις εξωτε¬ 
ρικές δυνάμεις που προσπαθούν να 
αναμιχτούν στις εσωτερικές κινέ¬ 
ζικες υποθέσεις καθώς και εκείνους 
που προσπαθούν να προκαλέσουν το 
χωρισμό της χώρας ή την ανεξαρ¬ 
τησία της Ταϊβάν». Σ’ αυτό το θέμα 
της μη ανάμιξης στις “εσωτερικές 
υποθέσεις”, ο κινέζος πρόεδρος ε¬ 
πανήλθε αρκετές φορές. Έχουμε 
λοιπόν την πρώτη σημαντική πολι¬ 
τική παραχώρηση που κάνει η προ¬ 
εδρία Κλίντον στους Κινέζους φα¬ 
σίστες. 

Στο περίφημο ζήτημα των ανθρω¬ 
πίνων δικαιωμάτων ο Κλίντον ξε- 
πέρασε τις ερωτήσεις των δημοσιο¬ 
γράφων λακωνικά λέγοντας ότι α¬ 
γκαλιάστηκαν όλες οι πλευρές του 
στη συζήτηση με το Ζιανγκ Ζεμίν. 
Αρκέστηκε μόνο να πει σε ό,τι α¬ 
φορά τη σφαγή στην πλατεία Τιεν- 
Αν-Μεν ότι η Κίνα « βρέθηκε στη 
λάθος πλευρά της ιστορίας». 

Απαντώντας ο κινέζος πρόεδρος 
είπε ότι η καταστολή της άνοιξης 
του Πεκίνου ήταν σωστή λύση για 
την πολιτική ανωμαλία στη χώρα. 
Πέρα απ’ τα χαμόγελα και τις εκ¬ 
δηλώσεις γοητείας, δεν έδωσε τί¬ 
ποτα στο βάθος σε ό,τι αφορά τους 
πολιτικούς διαφωνούντες και το Θι¬ 
βέτ. Τα γεγονότα αποδείχνουν, ε¬ 
ξήγησε ο Ζιανγκ Ζεμίν, ότι μια χώ¬ 
ρα με 1,2 δις κατοίκους που δεν έ¬ 
χει πολιτική και κοινωνική σταθε¬ 
ρότητα, όπως σήμερα η Κίνα, δεν 
μπορεί να φέρει σε πέρας τις μεταρ¬ 
ρυθμίσεις και ν’ ανοιχτεί στο εξω¬ 
τερικό. Με δυο λόγια, απείλησε τους 
Αμερικάνους ότι δεν μπορούν να 
κάνουν επενδύσεις και να πουλάνε 
εμπορεύματα χωρίς να συμφωνούν 
στην καταστολή. Η υπουργός Ε¬ 
ξωτερικών, Μαντλίν Όλμπραϊτ, αν 
και δήλωσε απογοητευμένη από τις 
προόδους που γίνονται στο ζήτημα 
των ανθρωπίνων δικαιωμάτων, υ¬ 
πογράμμισε ότι η σινο-αμερικάνι- 


κη σχέση έχει πολλές πλευρές και δεν 
μπορεί να είναι όμηρος μίας από αυ¬ 
τές. Έμειναν μόνο οι ρεπουμπλικά- 
νοι σταθεροί στο ζήτημα αυτό, κατη¬ 
γορώντας τον Κλίντον ότι “θυσιάζει 
τις αρχές στο εμπόριο”. Έχουμε λοι¬ 
πόν εδώ, τη δεύτερη σημαντική πα¬ 
ραχώρηση της προεδρίας Κλίντον. 

Αυτές οι υποχωρήσεις πέρα από τη 
φιλορώσικη-φιλοκινέζικη γραμμή του 
ίδιου του Κλίντον εξηγούνται από το 
γεγονός της επιδίωξης συνολικά της 
αμερικάνικης αστικής τάξης να κυ¬ 
ριαρχήσει στην πολλά υποσχόμενη α¬ 
γορά της Κίνας. Δεν είναι τυχαίο ότι 
πριν την επίσκεψη του Ζιανγκ Ζεμίν 
στην Ουάσιγκτον, οι πολυεθνικές 
“ΟθΠ6Γ3ΐ Εΐβοίπο” και "’ΎβδΙίη^Ιιοιίδβ” 
επιδόθηκαν σε μια έντονη δουλειά λό¬ 
μπι στο Λευκό Οίκο που θα τους α- 
πόφερε τρομαχτικά συμβόλαια στην 
πυρηνική βιομηχανία. Όπως επίσης 
ήταν σημαντική και η παρουσία των 
προέδρων των μεγαλύτερων αμερικα¬ 
νικών πολυεθνικών εταιρειών (εκτός 
από τις δύο που αναφέραμε) όπως της 
Αρρίε, Βθ6ΐη§, Οεπεταί Μοίοτδ, ΙΒΜ, 
Μούίΐ, ΜοΙοτοΗ, Τίπιε \ν3Γηετ, \\Ψ11 
Οΐ5πεγ, Χετοχ. 

Πάνω σ’ αυτή τη δίψα για κέρδη 
που δίνει η κινέζικη αγορά ο ρωσό¬ 
φιλος Κλίντον κατάφερε να τραβήξει 
ολόκληρη την αμερικάνικη αστική 
τάξη στο πλευρό του απομονώνοντας 
τους επίμονους ρεπουμπλικάνους. Η 
Κίνα δίνει στις ΗΠΑ ένα κομμάτι απ’ 
την πίτα στα κέρδη παραδίνοντας μια 
εξαθλιωμένη εργατική τάξη με μι¬ 
σθούς κυριολεκτικά πείνας. Έτσι φτά¬ 
σαμε στις δύο εμπορικές συμφωνίες. 
Η πρώτη αφορά την κατάργηση του 
εμπάργο όπλων στην Κίνα και την 
πώληση πυρηνικής τεχνολογίας απ’ 
τις ΗΠΑ με τη δέσμευση ότι η Κίνα, 
θα σταματήσει να δίνει πυρηνικά ό¬ 
πλα στο Ιράν. Ο Κλίντον χαρακτήρι¬ 
σε “ικανοποιητικά καθαρές και ανοι¬ 
χτές” τις δηλώσεις του Ζιανγκ Ζεμίν 
και διάφοροι υπεύθυνοι της αμερικά¬ 
νικης διοίκησης δήλωσαν ότι « υπάρ¬ 
χουν γραφτά εμπιστευτικά ντοκουμέ¬ 
ντα για τη δέσμευση των κινέζων ». 
Ωστόσο ο υπουργός Εξωτερικών της 
Κίνας Τσιανγ Κιτσέν διαβεβαίωσε 
των πρόεδρο Κλίντον ότι και τα δύο 
υπάρχοντα προγράμματα συνεργασί¬ 
ας της Κίνας με το ιράν στον τομέα 
των πυρηνικών θα ολοκληρωθούν σε 
σύντομο χρονικό διάστημα (Βήμα, 2/ 
11), πράγμα που σημαίνει ότι αυτή η 
διακοπή συνεργασίας με το Ιράν δεν 
είναι άμεση. Ακόμα όμως κι αν πι¬ 
στέψουμε ότι η Κίνα σταματάει τις 
παραδόσεις στο Ιράν, όσο κι αν οι δια¬ 
βεβαιώσεις των υπεύθυνων μοιάζουν 
ανεπαρκείς, είναι η Ρωσία που συνε¬ 
χίζει και θα επιμένει να δίνει πυρηνι¬ 
κά στο Ιράν. Μάλιστα, οι ΗΠΑ το ε¬ 
πιτρέπουν αυτό! Αρα οι μουλάδες του 
Ιράν δεν έχουν να χάσουν τίποτα α¬ 
πό αυτό. 

Η δεύτερη εμπορική συμφωνία α¬ 
φορά την πώληση τριάντα αεροπλά¬ 
νων Μπόινγκ στην Κίνα αντί τριών 
δις δολλαρίων. 

Όμως ακόμα κι αυτή η δίψα για 
κέρδη του αμερικάνικου ιμπερια¬ 
λισμού και ο ρωσόφιλος Κλίντον, δεν 
έφταναν για να μπορέσει ο κινέζικος 
σοσιαλφασισμός να πετύχει τέτοια 
πολιτικά κέρδη. Έπρεπε να μπει σε 
εφαρμογή το παιχνίδι του καθησυχα- 
σμού που εμφάνισε στα μάτια των α- 
μερικάνων ότι υπάρχει διάσταση α¬ 
νάμεσα σε Ρωσία και Κίνα. Γιατί α¬ 
κριβώς έχουν περάσει μόλις εφτά μή¬ 
νες απ’ τα τέλη Απρίλη του 1997 που 
Ρωσία και Κίνα απ’ τη Μόσχα δια¬ 
κήρυξαν ότι «δεν μπορούμε να δε¬ 
χτούμε καμία υπερδύναμη να ελέγχει 
μόνη της τον κόσμο», συγκροτώντας 
για πρώτη φορά τόσο ανοιχτά τον πα¬ 
γκόσμιο χιτλερικό άξονα ενάντια στη 
Δύση στον οποίο έτρεξε αμέσως να 
προσχωρήσει και το Ιράν. 


Αυτός ο καθησυχασμός έχει τη βά¬ 
ση του στην εξής πραγματικότητα: Οι 
Ρώσοι άφησαν έντεχνα να διαρρεύ- 
σει ότι διαπιστώνουν με λύπη τους 
πως οι εμπορικές συναλλαγές με την 
Κίνα, δεν ανέβηκαν στα 20 δις δολ- 
λάρια, όπως περίμεναν. Αντίθετα, ση¬ 
μείωσαν πτώση γιατί στο μεσοδιάστη¬ 
μα η Κίνα περιόρισε τις ρώσικες ει¬ 
σαγωγές λιπασμάτων και μεταλλικών 
ορυκτών και έδιωξε τη Ρωσία από την 
κατασκευή φραγμάτων στον Κίτρινο 
Ποταμό. Εκεί φάνηκε ότι η Κίνα υ- 
πόκυψε στις αμερικάνικες σειρήνες σ’ 
ό,τι αφορά την πυρηνική βιομηχανία. 
Μάλιστα, ο ρώσος υπουργός ενέργειας 
Βίκτορ Μιχαήλοφ, που επισκέφτηκε 
(όχι τυχαία) το Πεκίνο στο τέλος Ο- 
κτώβρη, ανακάλυψε ότι οι Αμερικά- 
νοι κάνουν ότι μπορούν για να απο¬ 
μακρύνουν τη Ρωσία από τη Κίνα 
και ένα από τα συμβόλαια για κατα¬ 
σκευή πυρηνικών αντιδραστήρων ύ¬ 
ψους τεσσάρων δις δολλαρίων κιν¬ 
δυνεύει να χαθεί για τη Ρωσία. Παρ’ 
ολ’ αυτά δεν έχει απομακρυνθεί εντε¬ 
λώς από την πυρηνική βιομηχανία της 
Κίνας, και ο τζίρος της μετράει τα 50 
δις δολλάρια σε 20 χρόνια. Έχει χά¬ 
σει μόνο τη δυνατότητα να κυριαρ¬ 
χεί, όπως μας πληροφορεί η γαλλική 
εφημερίδα Μοντ. Ωστόσο η Κίνα συ¬ 
νεχίζει να παίρνει από τη Ρωσία πο¬ 
λεμικά υποβρύχια και αντιαεροπορικά 
συστήματα. 

Το παιχνίδι του καθησυχασμού συ¬ 
νεχίζεται όταν ταυτόχρονα διαρρέεται 
ότι αξιωματικοί του ρώσικου στρατού 
αντιδρούν που η Κίνα εξοπλίζεται α¬ 
πό τη Ρωσία, πράγμα που απειλεί την 
περιοχή της Σιβηρίας που είναι αραιά 
κατοικημένη. Θα μπορούσε να υπάρ¬ 
χει μια τέτοια δευτερεύουσα σύγκρου¬ 
ση ανάμεσα στο μεγαλορώσικο σοβι¬ 
νισμό και τον κινέζικο σοβινισμό των 
Χαν. Εκεί όμως που φαίνεται ότι πρό¬ 
κειται για μια τεχνητή ένταση είναι 
ακριβώς στο καίριο ζήτημα της 
ρωσοκινέζικης μεθορίου που απο¬ 
τελούσε πηγή συγκρούσεων εδώ 
και πολλά χρόνια. Ο Γέλτσιν θα 
επισκεφτεί το Πεκίνο στις 9 με 12 
Νοέμβρη για να υπογράψει τις τε¬ 
λικές πράξεις προσδιορισμού των 
συνόρων ανάμεσα στις δύο χώρες. 
Η χάραξη αυτή έχει γίνει σύμφωνα 
με τις επιθυμίες της Κίνας. Η Ρω¬ 
σία έδωσε στην Κίνα αυτό που ή¬ 
θελε. Τόσο πολύ μάλιστα που Κοζά¬ 
κοι και Ρώσοι “πατριώτες”, δηλαδή με- 
γαλορώσοι σοβινιστές, της Άπω Ανα¬ 
τολής, καλέστηκαν από τη Μόσχα να 
μη διαμαρτυρηθούν. Ένας εκπρόσωπος 
της Ρωσίας στις διασυνοριακές δια¬ 
πραγματεύσεις παραιτήθηκε «για να 
μην πει ψέμματα στους Ρώσους». Έ¬ 
τσι, φαίνεται ότι στο κυρίαρχο ζήτημα 
των συνόρων ο ρώσικος ιμπεριαλισμός 
και ο κινέζικος σοσιαλφασισμός έχουν 
πια μια μεγάλη πολιτική ενότητα. Δεν 
μπορούν λοιπόν στο βασικό ζήτημα να 
είναι ενωμένοι και στην οικονομία να 
βρίσκονται σε σύγκρουση. 

Αυτό το παιχνίδι του καθησυχασμού 
παίζεται συνολικά σήμερα στην περιο¬ 
χή της Ασίας, καθώς η Ρωσία προσεγ¬ 
γίζει την Ιαπωνία παρακάμπτοντας το 
ακανθώδες ζήτημα των Κουρίλλων 
Νήσων και έκανε συμφωνία για τη 
χρηματοδότηση απ’ τους Ιάπωνες της 
κατασκευής αγωγού που θα μεταφέρει 
φυσικό αέριο από τη Σιβηρία στην Κί¬ 
να. Έτσι η Ιαπωνία χαιρέτισε και τη 
συνάντηση Ζιανγκ Ζεμίν-Κλίντον. 

Οι δυτικοί όπως έκαναν με τον Χί- 
τλερ, παίζουν το κεφάλι τους για να 
έχουν γεμάτα τα πουγκιά τους. Απέ¬ 
ναντι σε τέτοια ζώα η διπλωματική ε¬ 
πιστήμη της διπροσωπίας που εφαρμό¬ 
ζει η Ρωσία παγκόσμια θα είναι ακα¬ 
ταμάχητη μέχρι την ώρα που θα ξε¬ 
σκεπαστεί. 

(Τα στοιχεία είναι από τη Μοντ, 31/ 
10 ). 


ΤΑ ΒΑΛΚΑΝΙΑ 
ΞΥΠΝΑΝΕ 

"Ίά Βαλκάν ια στάθηκαν πάντα με αχαρ ιστ ία απέναντ ι στον τσάρο". 
Αυτή τη γνωστή φράση του Μαρξ έρχεται για μια ακόμη φορά η 
Βουλγαρία να επαληθεύσει. Μετά την εξαιρετ ική στάση της στη διά¬ 
σκεψη των Νοτ ιοευρωπαίων υπουργών Αμυνας στ ις 3 του Οκτώβρη 
στη Σόφια, για την οποία είχαμε γράψε ι σχετ ικά στην Νέα Ανατολή, 
η κυβέρνηση αυτής της χώρας έρχεται πάλι με νέες δηλώσε ις της να 
εν ισχύσε ι αποφασιστ ικά την αντ ίστασή της απέναντ ι στη Ρωσία. Πιο 
συγκεκριμένα από το κοινοβούλιο της εγκρίθηκε ομόφωνα δήλωση 
"συμφιλίωσης με τη Ρωσία στη βάση του σεβασμού των εθνικών συμ¬ 
φερόντων", και που μεταξύ άλλων αναφέροντα ι ότι: "βασικός στό¬ 
χος παραμένει η ένταξή στις ευρωπαϊκές και ευρωατλαντικές δομές" 
και ότ ι σκοπεύε ι να αναπτύξε ι τ ις σχέσε ις της με τη Ρωσία "μέσασε 
πνεύμα φιλίας, αμοιβαίου συμφέροντος και ισότητας, συμφώνως προς 
τα εθνικά συμφέρσντά της". 

Γι' αυτό και ο πρόεδρος της Βουλγαρίας Στσγιάνοφ δήλωσε "η δσυ- 
λοπρέπεια απέναντι στη Ρωσία δεν έχει πλέον θέση στη βουλγαρική 
πολιτική". Ενώ ο πρωθυπουργός Κοστόφ συμπληρώνει "Το εθνικό 
συμφέρον αντικαθιστά την έννοια της αδελφικής φιλίας που είχε επι - 
βληθεί την κομμουνιστική εποχή ανάμεσα στη Σόφια και τη Μόσχα". 
Για να ξεκαθαρίσει ακόμη περισσότερο τα ζητήματα ο υπουργός ε¬ 
σωτερικών Μπόνεφ "τα βουλγαρικά εθν ικά συμφέροντα πρέπε ι να 
αντ ι καταστήσουν τα μουχλ ι οαμένα συνθήματα περ ί βουλγαροσοβ ι ε- 
τικής φιλίας". Επίσης η βουλγαρική κυβέρνηση κατηγόρησε τη ρω¬ 
σική κρατική εταιρεία "Γκαζπρομ" ότι επιδιώκει να επιβάλλει υψη¬ 
λότερες τ ιμές για τ ις παραδόσε ις φυσικού αερίου στη Βουλγαρία 
απ' ότ ι στους δυτ ικούς πελάτες της, εκμεταλλευόμενη προφανώς τ ις 
υποδομές που έχε ι αυτή στη χώρα και που έγιναν κατά την περίοδο 
που στην εξουσία ήταν το σοσιαλφασιστ ικό "κομμουν ιστ ικό" κόμμα 
και που καθιστούν τη Βουλγαρία πλήρως εξαρτημένη από το αέριο 
και το πετρέλαιο της Ρωσίας, καθώς και από τα ρωσικά πυρηνικά 
καύσιμα για τον πυρηνικό σταθμό της. 

Αυτή η εθν ικοανεξαρτησιακή στάση της Βουλγαρίας απέναντ ι στη 
Ρωσία δημιουργεί μια άλλη κατάσταση στα Βαλκάνια. Η Ρωσία κα¬ 
ταγγέλλεται όχι μόνο από τη Βουλγαρία, αλλά έχε ι καταγγελθεί και 
από τη Μακεδονία σαν υποκινητής αναταραχής στα Βαλκάνια πα- 
λιότερα. Ταυτόχρονα και πολιτ ικές δυνάμε ις στην Τουρκία διά στό¬ 
ματος του στρατηγού Καρανταχί (όπως αναλύουμε σε άλλο άρθρο) 
θεωρούν τη Ρωσία υπεύθυνη της όξυνσης στο Αιγαίο. Εάν πάρουμε 
υπόψη μας και τον δυτ ικόφιλο προσανατολισμό της Ρουμανίας μετά 
το διώξιμο από την εξουσία του ρωσόδουλου Ιλιέσκου τότε η κα¬ 
τάσταση στη γύρω μας περιοχή δεν είναι καθόλου ευνοϊκή για το 
ρώσικο σοσιαλιμπεριαλισμό. Το "ορθόδοξο τόξο" όσο πάει γίνεται 
δυσκολότερο να συγκροτηθεί. Οπωσδήποτε η Ρωσία θεωρώντας ότ ι 
στα Βαλκάν ια έχε ι "ζωτ ικά συμφέροντα" δεν πρόκε ιται να με ίνε ι 
έτσι. Οι πιέσε ις της σε όλες τ ις χώρες θα ενταθούν. Δυστυχώς για τη 
χώρα μας αυτή συνεχίζε ι να παίζε ι το ρώσικο παιχνίδι ενώ, παρά τ ις 
απώλε ι ες, υπάρχε ι ένα νέο απόχτημα της ρώσικης δ ιπλωματ ίας στα 
Βαλκάν ια, η Αλβανία του Φάτος Νάνο. 

Σίγουρα η κατάσταση στη "γειτονιά" μας διαγράφεται ευνοϊκή. Οι 
νέοι τσάροι τουΚρεμλίνου δεν θα την κάνουν εύκολη λεία. Γιατί 
εδώ είναι Βαλκάνια, δεν είναι παίξε-γέλασε. 

Πως διαστρεβλώνεται 
μια είδηση 

συνέχεια από τη σελ. 9 ψαν την αλήθεια κάνουν μεγάλο 

λάθος. Ο Ριζοσπάστης έγραψε για 
ράς», για την Τουρκία, «δεν υπάρ- την επίμαχη φράση: «Μάλιστα σε 
χει καμία αμφιβολία ότι τέτοιες κάποιο σημείο θέλοντας να πείσει 
στρατιωτικές επιχειρήσεις και ε- ότι η Τουρκία έχει καλές προθέ- 
νισχύσεις δεν έχουν σοβαρή επί- σεις και δεν επιζητεί στρατιωτική 
δράση επί της γεωγραφικής κατα- λύση στην Κύπρο είπε ότι το 1974 
στάσεως στηνΑνατ. Μεσόγειο. Ως θα μπορούσε να το είχε κάνει 
εκ τούτου, η Τουρκία είναι απο- αλλά δεν το έκανε » (23 Οκτώ- 
φασισμένη να μην αντιδράσει στην βρη, σελ. 9). Όσο για την Αυγή (ε- 
πρόκληση δημιουργώντας κίνδυ- πίσημη εφημερίδα του ΣΥΝ) έγρα- 
νο για την ειρήνη στη νήσο (αλλά) ψε: «Στο μεταξύ τα πνεύματα ο- 
θα λάβει μετά προσοχής όσα μέ- ξύνθηκανχθες το μεσημέρι στο υ- 
τρα είναι απαραίτητα». πουργείο Εθνικής Άμυνας. Όταν 

Αυτές είναι οι πραγματικές δη- ο τούρκος ναυτικός ακόλουθος δη¬ 
λώσεις του τούρκου αξιωματικού, μιούργησε επεισόδιο κατά την ε- 
Δηλώσεις που σε καμιά περίπτω- νημέρωση των στρατιωτικών ακο- 
ση δε δικαιολογούν πρόκληση και λούθων του ΝΑΤΟ για το περι- 
πολεμικό κλίμα. Κάπως έτσι με μια στατικό με το 0-130. Ο τούρκος α- 
τέτοια γκαιμπελική πληροφόρηση κόλουθος αμφισβήτησε την ακρί¬ 
του λαού συντηρείται ο μύθος του βεια των ελληνικών στοιχείων και 
“προαιώνιου εχθρού” και ετοιμά- εξετράπη σε λεονταρισμούς 
ζεται ο πόλεμος με την Τουρκία σχετικά με το τι θα μπορούσε 
για τα συμφέροντα του ρώσικου ι- να είχε κάνει η Τουρκία στην 
μπεριαλισμού. Κι αν πιστεύουν με- Κύπρο » (23 Οκτώβρη, σελ. 3). 
ρικοΐ ότι οι “φίλοι της ειρήνης” και Μπροστά σ’ αυτές τις “αριστε- 
οι “υπερασπιστές της δημοκρατί- ρές πένες”, ο Γκαίμπελς μοιάζει 
ας” ενάντια στα άθλια ΜΜΕ έγρα- σαν άτακτο παιδαρέλι. 





